
ŠVENTYBĖ IR PASAULIETIŠKUMAS: 


TRUMPAS 
NEAPRĖPIAMOS TEMOS ĮVADAS 


Šventybė ir pasaulietiSkumas yra viena svarbiausių Mircea'os Elia- 
de's knygų; ji parodo, kaip garsusis religijų istorikas sprendžia 
fundamentaliausią šio šimtmečio religijotyros problemą — šven- 
tybės klausimą. Jau knygos pratarmėje Eliade pasisako prade- 
dantis tuo, kuo baigia pirmasis šventybės tyrinėtojas Rudol- 
phas Otto, tad ir mums pradžiai derėtų kiek susipažinti su 
Otto'o iškeltąja idėja. 

1917 m. pasirodžiusi R. Otto'o knyga Šventybė (Das Heilige) 
išsyk tapo populiariausiu religijotyros leidiniu ir ilgai susilauk- 
davo vieno leidimo po kito; ji išversta į visas civilizuotų tautų 
kalbas. Religijotyroje ji pradėjo visiškai naują tarpsnį; iki Otto'o 
mėginta religijas aiškinti kaip evoliucinius darinius, jos teko- 
mentuotos filologiniais metodais, aiškintasi kultūrinės, ekono- 
minės, socialinės aplinkos įtaka religijoms, bet visiškai nesusi- 
mąstyta, kas gali būti laikoma religijos branduoliu, kas gi reli- 
giją paverčia religija. 

Otto tokį žingsnį žengė. Jis pastebėjo, kad Dievo idėja nusa- 
koma konkrečiais predikatais, tarkime, dvasia, protas, valia, vi- 
sagalybė, sąmonė ir t. t. Bet tai iš tiesų Žmogaus esmę apibrė- 
žiančios kategorijos, tik suprojektuotos į dievybės įvaizdį. Žmo- 
gus tiesiog negali kitaip apibūdinti dievybės; visos jam Zino- 

mos sąvokos, galinčios nusakyti asmenį — šiuo atveju dievybės 
"asmenį — perimtos iš Žmogiškųjų analogijų, tad mūsų kalbėji- 
mas apie dievybę iš esmės yra kalbėjimas apie mus pačius, apie 
mūsų dievybės sampratą. Tai racionalusis religijos aspektas, žmo- 
gui neišvengiamas. Tačiau juk religinis gyvenimas, religingo 

asmens elgesys tokiomis kategorijomis toli gražu neišsemiamas. 
Mėgindami religiją nusakyti panašiomis sąvokomis, jos giliųjų 
slėpinių nė nepaliečiame. 

Į juos ir taikosi R. Otto, įvesdamas šventybės sąvoką. Šven- 
tybė — aiškinimo kategorija, egzistuojanti tik religijos srityje. Ji 
nesuprastina nei teologine, nei filosofine prasme. Tai ir ne „šven- 
tumas“ — „šventa“ mums yra kažkas, kas „šventa“ iš šalies, ne 
savaime. Šventumą paprastai suprantame kaip tobulumą, abso- 
liutų gerumą ir pan. O šventybė glūdi „už“ šventumo. Ji gali jį 
lemti, sąlygoti, bet su šventumu jos tapatinti negalima. 

Vis dėlto kas yra šventybė, nėra labai jau aišku. Otto ir ne- 
siekia to paaiškinti, ir nieko nuostabaus, nes šventybė yra ne- 
paaiškinama. Bet nors negalime jos paaiškinti, galime ją aiškin- 
tis, ir čia Otto įveda numinosum kategoriją. Tai vėlgi nepaaiški- 
nama ir neredukuojama kategorija; to išmokti negalima, bet ga- 
lima tai sužadinti. Žmogus, pažįstantis religinius potyrius, juos 
atpažins kitos religijos erdvėje; krikščionio religinis jaudulys 
gali jam padėti suprasti kokios nors izoliuotos kultūros Zmo- 
gaus religinius potyrius. Numinoziniai potyriai — specifiniai 
religiniai potyriai, bet tai ne vien meilė, atsidavimas, nuolan- 
kumas ir pan. Kiekvieno religinio potyrio pagrinde aptiktume 
mysterium tremendum, siaubą keliantį slėpinį. Jo nuvokimas ver- 
čia sielą virpėti: tai ekstazės, religinio apsvaigimo priežastis. 
Jis turi ir šiurkščias, laukines formas, gali nusmukti iki vai- 
duokliško kraupumo, tačiau gali išsivystyti iki tobulos ir švie- 
sios išraiškos. Šventybė nėra etinė kategorija, tad ir baisingo- 
sios religijų apraiškos, siaubingi ir šiurkštūs dalykai taip pat 
priklauso jai. 

Šventybės kategorija galima išmatuoti visą nepaprastai pla- 
tų religijų istorijos lauką, per ją suprasti pačius įvairiausius ir 
netikėčiausius religinius reiškinius. Šitaip išlipama ir iš religijo- 
tyrą kamuojančios pozityvizmo duobės, ir galų gale paaiškėja, 
kad apie religiją kalbėti galima ir nesiremiant šalutinėmis jos 
apraiškomis. Tai ir buvo pagrindas, nuo kurio pradėjo Eliade, 
labai išplėsdamas Otto'o šventybės teorijos lauką. 

Knygoje Sventybé ir pasaulietiškumas Eliade visų pirma atitai- 
so Otto'o gerų norų pažeistą pusiausvyrą. Otto, siekdamas iš- 

laisvinti religijotyrą nuo racionalumo, parodyti, kad religijos 
branduolys — iš esmės potyrinis, „iracionalus“, į šalį nustūmė 
ne tik racionalumą, bet ir visą religijoms būdingą „medžiaginę“ 
raišką, visą daiktiškumą, religijų kosmines ir gamtines prasmes. 
Jeigu branduolyje slypi potyriai, ne taip svarbu, kas tuos poty- 
rius atitinka aplinkoje ar kaip jie įdaiktinami. O vis dėlto daik- 
tiškoji ir „kosminė“ religijų raiška nepaprastai reikšminga. 

Jau knygos pratarmėje Eliade pasisako ketinąs nagrinėti įvai- 
rius, ne vien iracionalųjį, šventybės fenomeno aspektus, jį do- 
minanti šventybė kaip visuma. Šventybė — tai pasaulietiškumo 
priešybė. Religingas Žmogus puikiai tą skirtumą jaučia, jau erd- 
vė jam skyla į dvi dalis — šventąją ir pasaulietiškąją. Žmogus 
patiria šventybę, nes ji reiškiasi kaip kažkas visiškai skirtinga 
nuo to, kas pasaulietiška. Šias šventybės apraiškas Eliade įvar- 
dija kaip hierofanijas (gr. hieros „šventas“, phainomai „pasirody- 
ti^). Galima tarti, kad religijų istorija susideda iš daugybės hie- 
rofanijų, t. y. šventybinių realybių manifestacijų. 

Šventybė pasireiškia „geografiškai“, išskirdama sakralinę ir 
pasaulietinę erdvę, tačiau ji gali pasirodyti labai įvairiai ir pa- 
čiose įvairiausiose vietose bei skirtingiausiuose daiktuose. Šven- 
tybė gali pasirodyti, tarkime, per akmenį ar medį, tačiau tai 
nereiškia, kad pats akmuo yra kulto objektas. Šventi medžiai ir 
akmenys garbinami ne dėl to, kad jie yra medžiai ar akmenys, 
o todėl, kad jie daugiau nebėra medžiai ar akmenys, jie — hie- 
rofanijos. Religingam Žmogui tokių hierofanijų gali būti labai 
daug — hierofanija gali tapti visas Kosmosas. 

Religingas Žmogus siekia gyventi realybėje. Hierofanijos jam 
yra pačios tikriausios realybės ženklai, priešingai nei nesakrali 
pasaulietinė erdvė. Todėl Žmogus savo gyvenimą orientuoja į 
hierofanijas ar pagal jas. Nepaisant visų istoriškai susiklosčiu- 
sių religijų ypatumų, visos jos turi kai ką bendra: visos gyvuoja 
pašventintame Kosmose ir susijusios su hierofanijomis, pasi- 
reiškiančiomis tiek gyvūnų, tiek augalų pasauliuose. Tad religi- 
jų teoretikams kalbėti apie „gamtos kultus“ ar, tarkime, „gyvū- 
nų garbinimą“ yra nekorektiška: nei senųjų civilizacijų, nei šiuo- 
laikinių izoliuotų kultūrų Žmonės nebuvo ir nėra tokie naivūs, 
kad „garbintų“ gyvūnus — per tam tikras gyvūnų rūšis ar tam 

tikrus išvaizda išsiskiriančius egzempliorius jiems apsireiškia 
kitoniškumas, apsireiškia šventybė. 

Šventybė apreiškia absoliučią realybę ir šitaip įgalina orien- 
tuotis erdvėje bei apvaldyti erdvę religine ir egzistencine pras- 
me. Vedose perteikiamas toks krašto užėmimo ritualas: Indijos 
arijams apsistojant kokioje nors naujoje vietoje, tuoj pat įrengia- 
mas ugnies altorius, ir visi, kurie jį įrengė, tampa teisėtais to 
krašto šeimininkais: per altorių įdabartinamas Agnis ir padaro- 
mas galimas bendravimas su dievais. Altoriaus įrengimas sim- 
bolizuoja kosmogoniją, „savo pasaulio“ sukūrimą ir sutvarky- 
mą ankstesniojo chaoso vietoje. Archainei visuomenei visa tai, 
kas nėra „mūsų pasaulis“, nėra joks pasaulis, tai tik chaosas. 
Tam tikras kraštas paverčiamas savu naujai jį „sukuriant“, t. y. 
pašvenčiant ir pašventinant, nustatant pasaulio „centrą“. 

Šis centras — vieta, kur hierofanija perskrodžia pasaulėda- 
ros sluoksnius, atverdama „angą“ į viršų (dievų pasaulį) ir į apa- 
čią (požemius, mirusiųjų pasaulį). Taip susiejami dangus, žemė 
ir požemiai, atsiranda „pasaulio ašis“, axis mundi. Ji gali būti 
įsivaizduojama kaip Pasaulio kalnas, Pasaulio medis ir pan., ta- 
čiau ji visada — pasaulio centre. Pagal centro modelį statomos 
šventyklos (šventykla statoma ir įsivaizduojama kaip „vartai į 
dangų“, o pamatais siekia pragarus), orientuojamos gyvenvie- 
tės (kaimas atsiranda kryžkelėje, iš kurios, kaip ir nuo pasaulio 
centro, šakojasi keturios pasaulio šalys), ir t. t. Pasaulis apskri- 
tai leidžiasi suvokiamas kaip „pasaulis“, „kosmosas“ tik tada, 
kai pasireiškia kaip šventas pasaulis. Vadinasi, tik šventybės pro- 
veržis, hierofanija, įgalina orientuotis ir veikti „čia ir dabar“. Re- 
ligingam Žmogui šventybė pasirodo ne tik erdvėje, bet ir laike. 
Egzistuoja pasaulietiškasis, buitinis, praeinantis laikas ir šven- 
tasis laikas, stojantis švenčių metu. Šventasis laikas — tam tik- 
ras amžinybės elementų atkartojimas: šventėse ritualais atkar- 
tojami, įdabartinami dievybės žygiai, įvykę kadaise, pasaulio kū- 
rimo epochoje ar iškart po jos egzistavusiame prolaikyje. Šven- 
tės dalyviai tampa dievų bendražygiais ir amžininkais, taigi sa- 
votiškais pusdieviais, įžengiančiais į amžinuosius vyksmus. 

Taigi erdvė ir laikas skyla į dvi sritis — sakraliąją ir pasau- 
lietiškąją. Yra šventoji ir pasaulietiškoji erdvė, šventasis ir pa- 

saulietiškasis laikas. Religiniais ritualais žmogus „įterpiamas“ i 
šventąją erdvę ar šventąjį laiką. Bet tie erdvėlaikiniai žmogaus 
religiškumo matmenys dar neišsemia jo kreipimosi į kitonišku- 
mą įvairovės. 

Žmogus kreipiasi ne tik į šventybiškus horizontus bei orien- 
tyrus, bet ir į dievus. Labai reikšminga Eliade's pastaba, jog, 
žmogus save žmogumi laikė tiek, kiek gyveno pagal dieviškuo- 
sius pavyzdžius: „...religingas Žmogus prisiima žmogaus dalią 
kaip tokią, kuri turi aukštesnį, transcendentinį modelį. Jis laiko 
save tikru žmogumi tik tiek, kiek mėgdžioja dievus, herojus kul- 
tūrintojus arba mitinius protėvius (...) jis pats save kuria lygiuo- 
damasis į dievų modelius“ (p. 70—71). Šiuos modelius išsau- 
gantys mitai leidžia žmogui gyventi šventojoje istorijoje, kartu 
gyvenant pačioje tikriausioje realybėje. Ir tai ne vien idiliški 
atkartojimai, o kartais ir žiaurūs ar net pasibaisėtini aktai, ku- 
riais vis dėlto prisiimama visa Žmogaus atsakomybės pilnatvė. 

Šią pilnatvę įgalina ir gamtos ar Kosmoso šventybiškumas: 
„pasaulis, išriedėjęs iš dievų rankų, yra prisodrintas šventybės... 
Dievai... apreiškė įvairias šventumo rūšis pačioje pasaulio ir kosminių 
reiškinių struktūroje“, ir žmogus, stebėdamas pasaulį, „atranda 
įvairių šventybės, ir, vadinasi, būties apraiškų“ (p. 81). Čia ir 
pakylėjanti dangaus simbolika, ir gyvybės kupini, bet podraug 
ir mirties bei chaoso vandenys, lygiai taip pat daugialypė Ze- 
mės religinių reikšmių gausa, ir t. t. Eliade's aprašinėjimas šioje 
knygoje apima tokį didžiulį diapazoną, pateikia tokį platų re- 
ligingo žmogaus mąstymo, potyrių ir aplinkos lauką, kad Šven- 
tybė ir pasaulietiškumas tampa nepaprastai vertinga santrauka, 
įgalinančia per tikrai nedideles skaitytojo pastangas įsiskverbti 
į patį religinio gyvenimo epicentrą, pamatyti ne tik struktūras, 
bet ir gyvas, pulsuojančias religijas, tikrąjį religiškumą. 

Deja — tai jau žvilgsnis atgalios: šiuolaikinė žmogaus savi- 
monė tokio intensyvaus religinio matmens nebeturi; pasaulio 
desakralizacija, galiausiai apėmusi ir visą Žmogų, pavertė jį se- 
nojo Žmogaus priešprieša; visą savo istoriją žmogus ieškojo šven- 
tybės apraiškų ir glaudėsi prie dievų, o dabar jis elgiasi visiškai 
priešingai. „Šiuolaikinis nereligingas žmogus prisiima visiškai 
naują egzistencinę situaciją: jis laiko save vien istorijos subjektu 

ir objektu ir atsisako turėti reikalų su bet kokiu transcendentiš- 
kumu. Kitaip sakant, jis nepriima jokio kitokio Žmogiškumo 
modelio, pranokstančio žmogaus būtį (...) Šventybė yra kliūčių 
kliūtis jo laisvei“ (p. 144). Jis nori išsivaduoti iš protėvių „prie- 
tarų“, bet šitaip pats „susideda iš neiginiu ir iSsiZadéjimu", o 
antra vertus, yra „religingo Žmogaus paveldėtojas“, ir jį vis dar 
persekioja išsižadėtoji realybė. „Šiuolaikinis žmogus, kuris jau- 
čiasi ir sakosi esas nereligingas, dar turi savo žinioje ištisą už- 
maskuotą mitologiją ir daugybę degradavusių ritualų“ (p. 145). 
Tai švenčių ir pobūvių ritualai, perėjimo papročių ar iniciacijų 
reliktai, kino teikiami pirmavaizdžiai, netgi paprasčiausias skai- 
tymas, leidžiantis „peržengti laiką“. 

Šiuolaikinis žmogus irgi patiria išmėginimų, atkartojančių 
įšventinimo išbandymus: jis irgi kenčia, „miršta ir prisikelia“, ir 
pati žmogaus būtis, kaip taikliai pažymi Eliade, „tiek, kiek ji 
įgyvendinama, yra įšventinimas“ (p. 149). Ribiniai išgyvenimai 
priverčia suabejoti tuo, ar Žmogaus buvimas pasaulyje išties 
pilnavertis pats savaime — ir pasąmoningai ar kažkaip kitaip 
žmogus vėl ieško atremties tame pačiame homo religiosus pro- 
vaizdžių lobyne. 

Homo religiosus pasaulis nebeatgims, tačiau jo vaizdiniai, mo- 
deliai, elgsena vis dar gali padėti šiuolaikiniam žmogui, nuola- 
tos patiriančiam išbandymų ir stresų — padėti susivokti pačia- 
me savyje. Gera religijų istorijos knyga gali atstoti bent jau psi- 
choanalizės seansą. O labiausiai suraizgytas detektyvas savo 
intriga neprilygs vienam vieninteliam religijų istorijos pusla- 
piui. Juolab kad ši intriga dieviška, archetipiška, kosminė, taigi 
itin žmogiška. Juolab kad skaitytojui ją sekti tenka drauge su 
tokiu religijotyros Vergilijumi kaip Mircea Eliade. 


Gintaras Beresnevičius 


xii 


ŠVENTYBĖ 
IR 
PASAULIETIŠKUMAS 


PRANCŪZIŠKOJO LEIDIMO 
PRATARMĖ 


Šis nedidelis kūrinys buvo parašytas 1956 qnetais profeso- 
riaus Ernesto'o Grassi'o siūlymu; jis tada „Rowohlt“ leidyklo- 
je pradėjo leisti kišeninių knygų seriją Rowohlts Deut- 
sche Enzyklopūdie. Taigi veikalas buvo sumanytas ir 
sukurtas plačiajai visuomenei kaip bendras fenomenologinio ir 
istorinio religijos faktų tyrinėjimo įvadas. 

Aš ėmiausi šio rizikingo darbo, paskatintas Georges o Du- 
mėzilio sėkmės. 1949 metais šis prancūzų mokslininkas išleido 
knygą L'héritage indoeuropéen à Rome („Galli- 
mard" leidykla), kurioje paskelbė indoeuropiečių pasaulėvokos 
ir romėnų mitologijos tyrinėjimų rezultatus; šioje knygoje il- 
gų citatų ir santraukų pavidalu jis pateikė savo septynių to- 
mų, išleistų per aštuonerius ankstesnius metus, esmę. 

Dumėzilio sėkmė padrąsino mus pamėginti padaryti tą pa- 
H. Žinoma, mums rūpėjo ne pateikti kai kurių savo ankstesnių 
darbų santraukas; tačiau mes leidome sau čia pakartoti kai ku- 
riuos puslapius ir ypač pasinaudoti kituose kūriniuose pateik- 
tais ir nagrinėetais pavyzdžiais. Kiekvienam aptariamam daly- 
kui (Šventoji erdvė, Šventasis kalnas ir t. t.) lengvai galėjome 
rasti naujų pavyzdžių. Kartais taip ir darėme, bet daugiausia 
mieliau versdavomės jau naudota medžiaga ir kartu duodavo- 
me skaitytojams galimybę patiems pasidomėti platesne ir drauge 
tikslesne bei jvairiapusiskesne medžiaga. 


PRANCŪZIŠKOJO LEIDIMO PRATARMÉ 


Toks sumanymas turi pranašumų, bet sykiu yra ir rizi- 
kingas; šitai mums aiškiai leido pajusti įvairūs atsiliepimai, 
išleidus kelias šio nedidelio kūrinio laidas užsienyje. Kai kurie 
skaitytojai įvertino autoriaus užmojį juos įvesti į neaprėpiamą 
mokslo sritį neapsunkinant per dideliu kiekiu medžiagos ir per- 
nelyg techniskais dalykais. O kitiems ne itin patiko toks ban- 
dymas supaprastinti reikalą; jiems labiau būtų patikusi gau- 
sesnė medžiaga, išsamesni aiškinimai. Ir jie buvo teisūs, ta- 
čiau neatsižvelgė į mūsų norą parašyti trumpą, aiškią ir pa- 
prastą knygą, kuri sudomintų skaitytoją, maža ką nutuokiantį 
apie fenomenologijos ir religijų istorijos problemas. Kad apsi- 
saugotume nuo tokios kritikos, išnašose puslapių apačioje nu- 
rodėme veikalus, kuriuose vienos ar kitos problemos aptaria- 
mos išsamiau. 

Ir vis dėlto, tai aiškiai supratome iš naujo skaitydami teks- 
tą po aštuonerių metų, toks sumanymas sukelia daug nesusi- 
pratimų. Mėginimas supratingai ir palankiai supažindinti dvie- 
jų šimtų puslapių knygoje su tikinčiojo, homo religiosus, 
elgesiu ir visų pirma su tradicinių ir Rytų bendruomenių žmo- 
gaus būkle kupinas pavojų. Tokį geranorišką atvirumą tūlas 
gali palaikyti slaptu ilgėjimusi seniai pradingusios archainio 
homo religiosus dalios, o tai visai svetima autoriui. 
Mums rūpėjo padeti skaitytojams ne tiktai suvokti gilią ar- 
chainio ir tradicinio Hipo religinės būties prasmę, bet ir su- 
prasti jos kaip žmogaus nuostatos reikšmę, įvertinti jos grožį, 
jos „kilnumą“. 

Norėjome ne tik parodyti, kad australas arba afrikietis ne- 
buvo varganas puslaukinis žvėris (nesugebantis suskaičiuoti 
iki 5, ir t. t.), kaip mus mažiau nei prieš pusšimtį metų jtiki- 
nėjo antropologinis folkloras. Stengėmės parodyti šį tą dau- 
giau: jų pasaulio sampratos logiką ir didybę, t. y. jų elgseną, 
ju simboliką ir religines sistemas. Norint suprasti elgesio keis- 
tumq ar neįprastą vertybių sistemą, jų demistifikacija pati sa- 
vainie nieko nereiškia. Beprasmiška skelbti turint galvoje dau- 

gybės „pirmykščių žmonių“ tikėjimus, kad jų kaimas ir jų na- 
mai nėra Pasaulio Centre. Priešingai, kuo labiau priimame tą 
tikėjimą, tuo aiškiau suvokiame Pasaulio Centro simboliką ir 
jos vaidmenį archainės bendruomenės gyvenime, tuo geriau 
pajegiame įsisąmoninti mastą būties, kuri susiklosto tokia, o 
ne kitokia kaip tik del to, kad tariasi esanti Pasaulio Centras. 

Žinoma, norėdami labiau išryškinti specifines archainio ir 
tradicinio tipo religinės būties kategorijas (nes manome, kad 
skaitytojas yra šiek tiek susipažinęs su judėjiškąja krikščionybe 
ir islamu, ar netgi induizmu ir budizmu), mes sąmoningai 
neskyreme pernelyg daug dėmesio kai kuriems nukrypeliskienis 
ir žiauriems reiškiniams, tokiems kaip kanibalizmas, galvų me- 
džioklė, žmonių aukojimas, orgijų palaidavimas, kuriuos nag- 
rinėjome kituose darbuose. Taip pat nekalbėjome apie degrada- 
ciją ir išsigimimą, nuo kurių apsisaugoti nepavyko nė vienam 
religiniam fenomenui. Pagaliau, priešpriešindami „šventybę“ 
ir ,pasaulietiSkumq", norėjome parodyti, kad sekuliarizavus re- 
liginį elgesį pasaulis nuskurdo; o apie tai, ką laimėjo žmogus 
desakralizavęs pasaulį, nekalbėjome todel, kad mums atrodo, 
jog apie tai skaitytojai daugiau ar mažiau žino patys. 

Lieka dar viena problema, kurią palytejome tik prabégoniis: 
kick tai, kas „pasaulietiška“, gali savaime tapti „šventa“; ko- 
kiu mastu visiškai sekuliarizuota būtis, be Dievo ir be dievų, 
yra pajėgi tapti naujo tipo „religijos“ išeities tašku? Ši proble- 
ma pranoksta religijų istoriko kompetenciją, juo labiau kad pats 
procesas yra tik prasidėjęs. Tačiau jau dabar reikia aiškiai pa- 
sakyti, kad šis procesas gali būti daugiapusis ir siekti skirtin- 
gų tikslų. Pirmiausia reikia paminėti galimas išvadas iš to, ką 
būtų galima pavadinti šiuolaikinėmis „Dievo mirties” teologi- 
jomis, kurios, ilgai mėginusios įrodyti, kad visos krikščionių 
bažnyčios sąvokos, simboliai ir ritualai yra tušti, atrodo, tikisi, 
kad iš pagrindų pasaulietiškas pasaulio ir žmogaus būties su- 
pratimas vis dėlto yra pajėgus sukurti, dėl kažkokio slėpiningo 

ir paradoksalaus priešybių sutapimo, coincidentia oppo- 
sitorum, naują „religinės patirties” tipą. 

Be to, galima ir toliau pletoti koncepciją, pagal kurią reli- 
gingumas yra paskutinė sąmonės struktūra ir nepriklauso nuo 
nesuskaitomų ir efemeriškų (nes istorinių) prieštarų tarp „šven- 
tybės“ ir „pasaulietiškumo“, tokių, kokios pasitaiko istorijos 
eigoje. Kitais žodžiais tariant, „religijų“ išnykimas anaiptol ne- 
reiškia „religingumo“ išnykimo; kokios nors religinės vertybės 
sekuliarizacija yra viso labo religinis reiškinys, kuris galų gale 
iliustruoja žmogiškųjų vertybių kaitos dėsnį; kokio nors anks- 
čiau „švento“ poelgio „pasaulietiškas“ pobūdis nereiškia tęsti- 
numo nuotrūkio: „pasaulietiškumas“ yra tik nauja tos pačios 
sudėtinės žmogaus struktūros, kuri anksčiau reiškėsi „šven- 
tais" aktais, išraiška. 

Pagaliau yra dar trečioji perspektyva: atmesti priešpriešą 
„šventybė—pasaulietiškumas“ kaip būdingą religijai ir kartu 
patikslinti, kad krikščionybe nera religija ir kad, vadinasi, krikš- 
čionybei nereikia tokios tikrovės dichotoniijjos; kad krikščionis 
gyvena jau nebe Kosmose, o Istorijoje. 

Kai kurios iš šių idėjų jau yra daugiau ar mažiau sistemiš- 
kai suformuluotos, o kitos nuspėjamos iš vienokios ar kitokios 
šiuolaikinių kovingųjų teologijų pozicijos. Tad suprantama, ko- 
dėl mes nesijautėme įpareigoti čia jas nagrinėti: jos rodo tik 
besirandančias tendencijas ir orientacijas, apie kurių galimy- 
bes išlikti ir vystytis dar nieko nenutuokiame. 

Ir dar kartą mūsų brangus ir didžiai mokytas draugas 
daktaras Jeanas Gouillard'as malonėjo peržiūrėti prancūzišką teks- 
tą — už tai prašome jo priimti mūsų nuoširdžiausią padėką. 


Čikagos universitetas 
1964 m. spalis 


ĮVADAS 


Visi dar prisimena, kokio atgarsio pasaulyje susilau- 
kė Rudolpho Otto'o knyga Das Heilige (1917). Be abejo, sėk- 
mę jai atnešė naujas ir savitas autoriaus požiūris. Užuot 
tyrinėjęs Dievo ir religijos idėjas, Rudolphas Otto nagrinėjo 
įvairias religinės patirties formas. Pasižymėdamas psicho- 
logine įžvalga ir būdamas teologas ir religijų istorijos spe- 
cialistas pagal išsilavinimą, jis pajėgė atskleisti šios pa- 
tirties turinį ir būdinguosius bruožus. Palikęs nuošalyje 
racionalųjį ir spekuliatyvųjį religijos aspektą, jis gyvai nu- 
šviečia iracionalųjį jos aspektą. Otto perskaitė Lutherį ir 
suprato, ką reiškia tikinčiajam „gyvasis Dievas“. Tai ne 
filosofų Dievas ir ne Erazmo Dievas; tai ne idėja, ne abst- 
rakti sąvoka, ne paprasta moralinė alegorija. Tai — baisi 
galybė, pasireiškianti per Dievo „rūstį“. 

Savo knygoje Rudolphas Otto stengiasi atskleisti bū- 
dinguosius šios bauginančios ir iracionalios patirties 
bruožus. Jis atranda, kad šventybė — mysterium tremen- 
duni, majestas? — gniuždanti savo pranašumo galybe, ke- 
lia siaubo jausmą; jis atranda religinę baimę prieš myste- 
rium fascinans?, kuriame visa pilnatve išsiskleidžia būtis. 
Otto apibrėžia visus šiuos potyrius kaip numinozinius 
(iš lot. numen — dievas), t. y. dieviškus, nes visus juos 
sukelia kokio nors Dievo galybės aspekto pasireiškimas. 
Dieviškumas pasireiškia kaip tai, kas ganz andere, iš es- 

mės ir absoliučiai skirtinga: jis nepanašus į nieką, kas 
žmogiška, ar į nieką, kas kosmiška; jo akivaizdoje Zmo- 
gus patiria savo niekingumo jausmą, pasijunta esąs „tik 
kažkoks padaras“ ir, kalbant Abraomo žodžiais, kuriais 
jis kreipiasi į Viešpatį, „dulkė ir pelenai“ (Pr 18, 27). 

Šventybė visada pasireiškia kaip visai kitokio pobū- 
džio realybė nei „gamtinės“ realybės. Norėdami išreikš- 
ti tai, ką Žymi tremendum arba majestas, arba mysterium 
fascinans, žmonės turi paikai manytis žodžiais, pasisko- 
lintais iš gamtos ar dvasinio pasaulietiško Žmogaus gy- 
venimo srities, bet toks analogijomis pagrįstų terminų pa- 
sitelkimas kaip tik liudija žmogaus nesugebėjimą išreikšti 
tą ganz andere: kad perteiktų tai, kas pranoksta įprastinę 
žmogaus patirtį, kalba turi tenkintis žodžiais, pasisko- 
lintais iš tos patirties. 

Net ir praslinkus 40 metų, R. Otto'o tyrinėjimai nėra 
praradę savo vertės; mūsų skaitytojui būtų ne pro šalį 
juos paskaityti ir apmąstyti. Tačiau tolesniuose šios kny- 
gos puslapiuose pasirinkome visai kitą kryptį. Mes nori- 
me parodyti visą šventybės reiškinio sudėtingumą, o ne 
vien jo iracionalųjį aspektą. Mus domina ne racionaliųjų ir 
iracionaliųjų religijos elementų santykiai, bet šventybė vi- 
sa pilnatve. Taigi pirmiausia šventybę galima apibrėžti 
taip: šventybė yra pasaulietiškumo priešprieša. Tolesniuose 
puslapiuose stengsimės parodyti ir patikslinti, kuo pasi- 
reiškia ta priešprieša tarp šventybės ir pasaulietiškumo. 


Kada pasireiškia šventybė 


Žmogus patiria šventybę todėl, kad tai pasireiškia, at- 
siskleidžia kaip kažkas visiškai skirtinga negu pasaulie- 
tiškumas. Norėdami parodyti, kaip pasireiškia šventybė, 
siūlome hierofanijos terminą, kuris yra patogus, juoba ne- 
turi jokios papildomos reikšmės: jis reiškia tik tai, kas 

slypi jo etimologijoje, t. y. kad kažkas šventa apsireiškia 
mums. Galima sakyti, kad religijų, nuo pačių primityviau- 
sių iki labiausiai ištobulintų, istoriją sudaro hierofanijų, 
šventųjų realybių apraiškų, sankaupa. Nuo pačios ele- 
mentariausios hierofanijos, pavyzdžiui, šventybės apsi- 
reiškimo kokiame nors daikte, akmenyje arba medyje, iki 
pačios aukščiausios hierofanijos, kokia antai krikščioniui 
yra Dievo įsikūnijimas Jėzuje Kristuje, yra nenutrūksta- 
mas tęstinumas. Visais atvejais turime reikalą su slėpi- 
ningu aktu, kažko „visai kita“, kažkokios realybės, ne- 
priklausančios mūsų pasauliui, apraiška daiktuose, su- 
darančiuose sudedamaja mūsų „gamtinio“, „žemiškojo“ 
pasaulio dalį. 

Šiuolaikinis vakarietis pasijunta gan nejaukiai tam tik- 
rų šventybės raiškos formų akivaizdoje: jam sunku tarti, 
kad kai kuriems Žmonėms šventybė gali pasireikšti ak- 
menyse arba medžiuose. Tačiau, kaip netrukus pamaty- 
sime, kalbama ne apie pačių akmenų ir medžių garbini- 
mą. Šventas akmuo, šventas medis garbinami ne patys 
savaime, o vien kaip hierofanijos, todėl, kad „rodo“ kaž- 
ką, kas jau nebėra akmuo ar medis, bet šventybė, ganz 
andere. 

Niekada neįmanoma pakankamai perprasti to para- 
dokso, kurį reiškia kiekviena hierofanija, netgi pati ele- 
mentariausia. Išreikšdamas šventybę koks nors daiktas 
virsta kažkuo kitu nenustodamas buvęs pats savimi, nes ir 
toliau jis lieka savo kosminėje aplinkoje. Šventas akmuo 
lieka akmeniu; išoriškai (tiksliau: pasaulietišku požiūriu) 
jis niekuo nesiskiria nuo kitų akmenų. Bet tiems, kuriems 
tas akmuo apsireiškia kaip šventas, tiesioginė jo realybė 
virsta antgamtine realybe. Kitais žodžiais tariant, tiems, 
kurie turi religinę patirtį, visa Gamta gali reikštis kaip 
kosminė šventybė. Kosmosas visa savo apimtimi gali tap- 
ti hierofanija. 


ĮVADAS 


Archainių bendruomenių žmogus yra linkęs, kiek tai 
įmanoma, gyventi šventybės aplinkoje, arba apsuptas pa- 
šventintų daiktų. Šis polinkis yra suprantamas: „pirmykš- 
Cams" žmonėms, kaip ir visoms senovinėms bendruo- 
menėms, šventybė — tai galybė ir pagaliau tai pati tik- 
riausia realybė. Šventybė prisodrinta būties. Šventoji ga- 
lybė kartu reiškia ir realybę, amžinybę ir veiksmingu- 
mą. Priešprieša tarp šventybės ir pasaulietišikumo daž- 
nai reiškiasi kaip priešprieša tarp to, kas realu, ir to, kas 
nerealu arba pseudorealu. Turėkime galvoje: nereikia ti- 
kėtis aptikti senovinėse kalbose šiuos filosofinius termi- 
nus: realu, nerealu ir t. t., bet jais žymimi reiškiniai yra. 
Tad visiškai suprantama, kad religingas žmogus be galo 
geidžia būti, dalyvauti realybėje, prisisodrinti galybės. 

Kaip religingas Žmogus stengiasi kuo ilgiau išsilaikyti 
šventybės pasaulyje; kaip atrodo visa jo gyvenimo patir- 
tis, palyginti su patirtimi religinio jausmo neturinčio Zmo- 
gaus, kuris gyvena arba trokšta gyventi desakralizuota- 
me pasaulyje, — štai tokia tema vyraus tolesniuose šios 
knygos puslapiuose. Iš karto pasakykime, kad iš pagrindų 
supasaulietintas, perdėm desakralizuotas kosmosas yra 
nesenas žmogaus dvasios atradimas. Ne mūsų pareiga pa- 
rodyti, kokiais istoriniais keliais ir dėl kokių dvasinio el- 
gesio pokyčių šiuolaikinis Žmogus desakralizavo savo pa- 
saulį ir pradėjo gyventi pasaulietišką gyvenimą. Čia pa- 
kanka tik pažymėti, kad desakralizacija yra būdinga visai 
nereligingo šiuolaikinių visuomenių Žmogaus patirčiai ir 
kad dėl to jam darosi kaskart vis sunkiau suprasti pirmykš- 
čių bendruomenių religingo žmogaus būties matmenis. 


Du buvimo pasaulyje būdai 


Patirti, kokia gili praraja skiria abi patirtis — šventą- 
ją ir pasaulietiškąją, galima skaitant samprotavimus apie 


10 


ĮVADAS 


šventąją erdvę ir ritualinę Žmogaus būsto statybą, apie 
įvairius religinius laiko išgyvenimus, apie religingo Zmo- 
gaus santykius su gamta ir įrankių pasauliu, apie paties 
žmogaus gyvenimo pašventinimą ir apie gyvybinių funk- 
cijų (mitybos, lytinių santykių, darbo ir t. t.) šventumą. 
Reikia tik prisiminti, kas yra šiuolaikiniam nereligingam 
žmogui miestas ir namai, gamta, įrankiai arba darbas, 
kad tučtuojau susigaudytum, kuo jis skiriasi nuo senovi- 
nių bendruomenių Žmogaus arba netgi nuo krikščioniš- 
kosios Europos valstiečio. Šiuolaikinei sąmonei fiziologi- 
nis aktas — valgymas, lytiniai santykiai ir t. t. — yra 
viso labo paprastas organinis procesas, kad ir kažin kiek 
draudimų jį varžytų (gero elgesio prie stalo taisyklės; ap- 
ribojimai, „gerų papročių“ keliami lytiniam elgesiui). Ta- 
čiau „pirmykščiam“ Žmogui toks aktas niekada nėra tik 
fiziologinis; jis yra arba gali tapti „slėpiniu“, pritapimu 
prie šventybės. 

Skaitytojas netruks suvokti, kad šventybė ir pasaulie- 
tiškumas yra du buvimo pasaulyje būdai, dvi būties situ- 
acijos, kurias žmogus išgyvena savo istorijos eigoje. Šie 
buvimo pasaulyje būdai domina ne tik religijų istorijos 
ar sociologijos specialistus, jie yra ne tik istorijos, socio- 
logijos, etnologijos tyrinėjimų objektas. Galų gale šventa- 
sis ir pasaulietiškasis buvimo būdas priklauso nuo skirtin- 
gu pozicijų, kurias užima žmogus Kosmose; jie domina 
ir filosofą, ir kiekvieną tyrinėtoją, trokštantį pažinti gali- 
mus žmogaus būties matmenis. 

Štai todėl, nors ir būdamas religijų istorikas, šio ne- 
didelio kūrinio autorius ketina rašyti ne vien iš savo dis- 
ciplinos perspektyvos. Tradicinių visuomenių Žmogus, 
suprantama, yra religingas žmogus, homo religiosus, ta- 
čiau jo elgsena telpa Žmogaus elgesio ribose ir, vadinasi, 
domina filosofinės antropologijos, fenomenologijos, psi- 
chologijos specialistus. 

Norėdami aiškiau parodyti specifinius buvimo šven- 
tumu pasižyminčiame pasaulyje bruožus, mes nedvejo- 
dami pateiksime pavyzdžių iš daugybės įvairių amžių ir 
skirtingų kultūrų religijų. Niekas negali atstoti pavyz- 
džio, konkretaus fakto. Beprasmiška samprotauti apie 
šventosios erdvės struktūrą, akivaizdžiais pavyzdžiais ne- 
parodant, kaip randasi tokia erdvė ir kodėl ji pasidaro 
kokybiškai kitokia negu ją supanti pasaulietiškoji erdvė. 
Pavyzdžius imsime iš Mesopotamijos, Indijos, Kinijos tau- 
tų, iš kvakiutlių ir kitų „pirmykščių“ genčių. Istoriniu- 
kultūriniu požiūriu yra gan pavojinga gretinti religinius 
faktus, paimtus iš tautų, tokių skirtingų tiek istoriškai, 
tiek geografiškai. Mat visada rizikuojame įbristi į XIX a. 
klaidas ir drauge su Tyloru ir Frazeriu manyti, kad Zmo- 
nių dvasia vienodai reaguoja į gamtos reiškinius. Tačiau 
kultūrinės etnologijos ir religijų istorijos laimėjimai parodė, 
kad taip esti toli gražu ne visada, kad „Žmogaus reakcijas 
į gamtos reiškinius“ neretai lemia kultūra, taigi istorija. 

Tačiau mums labiau rūpi atskleisti specifinius religinės 
patirties bruožus negu parodyti jos įvairias gausias istori- 
jos nulemtas atmainas ir skirtybes. Tai šiek tiek panašu į 
tai, kaip kad jeigu, norėdami parodyti, kas yra poezija, pa- 
sitelktume margarūšius pavyzdžius, greta Homero, Vergi- 
lijaus ar Dante's cituodami indų, kinų ar meksikiečių po- 
emas, t. y. remdamiesi tiek istoriškai susijusiais kūriniais 
(Homeras, Vergilijus, Dante), tiek visiškai kitokios esteti- 
kos kūryba. Literatūros istorijos požiūriu tokie sugretini- 
mai yra abejotinos vertės, tačiau leistini pasišovus aprašyti 
poeziją kaip patį poetinį fenomeną, kai ketinama parodyti 
esminį poetinės ir utilitarinės, kasdienės kalbos skirtumą. 


Šventybė ir istorija 


Pirmučiausias mūsų tikslas yra parodyti specifinius 
religinės patirties matmenis, iškelti aikštėn, kuo skiriasi 


12 


ĮVADAS 


ta patirtis nuo įprastinės pasaulio patirties. Smulkiai ne- 
aptarinėsime daugybės aplinkybių, dariusių poveikį re- 
liginei patirčiai istorijos eigoje. Akivaizdu, kad Motinos 
Žemės, žmogaus ir žemės vaisingumo, moters šventumo 
ir t. t. simbolika ir kultai galėjo susiklostyti ir sudaryti 
tikrai darnią ir nuoseklią religinę sistemą tik atradus 
žemdirbystę; taip pat akivaizdu, kad ikižemdirbiška vi- 
suomenė, besiverčianti medžiokle, negalėjo nei tokiu bū- 
du, nei taip stipriai išgyventi Motinos Žemės šventumo. 
Patirties skirtingumą lemia ekonominiai, kultūriniai ir vi- 
suomeninės santvarkos skirtumai, vienu žodžiu, istorija. 
Ir vis dėlto medžiotojai klajokliai ir sėslieji žemdirbiai 
turi vieną elgesio bendrybę, kuri mums atrodo svarbes- 
nė už visus skirtumus: ir vieni, ir kiti gyvena pašventinta- 
me Kosmose, santykiauja su Kosmoso šventumu, pasireiš- 
kiančiu tiek gyvūnijos, tiek augmenijos pasaulyje. Užten- 
ka tik palyginti jų būties situaciją su šiuolaikinių visuo- 
menių žmogaus, gyvenančio desakralizuotame Kosmose, si- 
tuacija, kad bemat suprastum visa, kas skiria jį nuo kitų. 
Kartu suvokiame, kodėl pagrįstai galime lyginti religi- 
nius faktus, priklausančius skirtingoms kultūroms: visus 
faktus lemia vis tas pats elgesys — homo religiosus elgesys. 

Taigi ši nedidelė knygutė gali būti kaip bendras reli- 
gijų istorijos įvadas, nes joje aprašomos šventybės apraiš- 
kos ir žmogaus būklė pasaulyje, kupiname religinių ver- 
tybių. Tačiau ji nėra religijų istorija tiesiogine prasme, 
nes autorius, pateikdamas pavyzdžius, nesistengė nuro- 
dyti jų istorinio-kultūrinio konteksto. Jeigu jis būtų keti- 
nęs tai padaryti, jam būtų reikėję kelių tomų. Skaitytojas 
ras visus reikiamus duomenis kūriniuose, nurodytuose 
bibliografijoje. 


Sen Klu (Saint Cloud), 
1956 m. balandis 

Pirmas skyrius 


ŠVENTOJI ERDVĖ 
IR PASAULIO SAKRALIZACIJA 


Erdvės vienalytiškumas ir hierofanija 


Religingam Žmogui erdvė nėra vienalytė: joje esama trū- 
kių, lūžių, kai kurios erdvės dalys kokybiškai skiriasi nuo 
kitų. „Tada jis [= Dievas] tarė: 'Neik arčiau! Nusiauk san- 
dalus, nes vieta, kurioje stovi, yra šventa Žemė!” (Iš 3, 
5). Vadinasi, esama šventų erdvės vietų, taigi „stiprių“, 
reikšmingų, ir esama kitų, nešventintų ir užtat be struk- 
türos ir reikšmės, vienu žodžiu, amorfiškų. Negana to, 
religingas Žmogus šį erdvės nevienalytiškumą patiria 
kaip priešpriešą tarp šventosios erdvės, vienintelės rea- 
lios, kuri viena realiai yra, ir likusios beformės erdvės, su- 
pančios šią erdvę. 

Pasakykime iš karto, kad religinė erdvės nevienaly- 
tiSKumo patirtis yra pirmapradė patirtis, kurią galima 
prilyginti „pasaulėkūrai“. Kalbame ne apie teorinius 
samprotavimus, bet apie pirminę religinę patirtį, pirmes- 
nę už pasaulio apmąstymą. Šis erdvės trūkis leidžia su- 
kurti pasaulį, nes jis atskleidžia „atskaitos tašką“, cen- 
trinę visos būsimosios orientacijos ašį. Kai šventybė pa- 
sireiškia kokia nors hierofanija, ne tik supleišėja erdvės 
vienalytiškumas, bet ir iškyla aikštėn tam tikra absoliuti 
realybė, kuri stojasi priešpriešiais neaprėpiamai aplinki- 
nės erdvės nerealybei. Pasireikšdama šventybė ontologiš- 
kai sukuria pasaulį. Vienalytėje begalinėje erdvėje, ku- 
rioje nėra jokios gairės, kurioje neįmanoma niekaip 

gaudytis, hierofanija reiškia absoliutų „atskaitos tašką“, 
tam tikrą „centrą“. 

Taigi matome, kokią egzistencinę vertę religingam 
žmogui turi šventosios erdvės atradimas, tiksliau sakant, 
apreiškimas; niekas negali prasidėti, įvykti tol, kol nėra 
krypties, o kiekviena kryptis reiškia, jog turi būti atskai- 
tos taškas. Dėl tos priežasties religingas Žmogus stengia- 
si įsitaisyti „Pasaulio Centre“. Norint gyventi pasaulyje, rei- 
kia jį sukurti, o joks pasaulis negali rastis pasaulietiškos 
erdvės vienalytiškumo ir santykinumo „chaose“. Atskai- 
tos taško — „Centro“ — aptikimas arba nustatymas yra 
tolygus Pasaulio Sukūrimui; netrukus iš pavyzdžių kuo 
akivaizdžiausiai įsitikinsime, kad ritualinė orientacija ir 
šventosios erdvės sukūrimas turi kosmogoninę reikšmę. 

Priešingai, pasaulietiškai patirčiai erdvė yra vienaly- 
tė ir neutrali: joks trūkis neatskleidžia kokybiškų skirtu- 
mų tarp įvairių jos masės dalių. Geometrinę erdvę gali- 
ma dalinti ir raikyti bet kuria kryptimi, tačiau pati jos 
struktūra nerodo jokio kokybinio skirtingumo, jokios 
orientacijos. Žinoma, nereikia painioti geometrinės, vie- 
nalytės ir neutralios erdvės sąvokos su „pasaulietiškos“ 
erdvės išgyvenimu, kuris yra šventosios erdvės išgyveni- 
mo priešybė ir kuris vienas mus ir tedomina. Vienalytės 
erdvės sąvoka (ji yra antikos laikų filosofinės ir moksli- 
nės minties laimėjimas) ir tos sąvokos istorija jau visai 
kita problema, kurios čia negvildensime. Šiame darbe 
mus domina tik erdvės išgyvenimas, toks, koks būdingas 
nereligingam Žmogui, kuris atmeta pasaulio šventumą, 
kuris pripažįsta tik „pasaulietišką“ būtį, be jokių religi- 
nių prielaidų. 

Iš karto turime pridurti, kad tokia pasaulietiška būtis 
niekada neaptinkama grynu pavidalu. Kad ir kažin ko- 
kia būtų pasaulio desakralizacija, žmogus, pasirinkęs pa- 
saulietišką gyvenseną, neįstengia visai atsikratyti religi- 

nių pažiūrų. Mes įsitikinsime, kad netgi labiausiai desak- 
ralizuota būtis išsaugo religinio pasaulio vertinimo žymių. 

Kol kas palikime nuošalyje šį problemos aspektą ir 
imkimės lyginti tik abi minimas patirtis: šventosios erd- 
vės patirtį ir pasaulietiškosios erdvės patirtį. Prisiminki- 
me, ką implikuoja pirmoji: šventosios erdvės atskleidi- 
mas įgalina rasti „atskaitos tašką“, gaudytis chaotiška- 
me vienalytiškume, „sukurti pasaulį“ ir realiai gyventi. 
Priešingai, pasaulietiška patirtis palaiko erdvės vienaly- 
tiškumą ir, vadinasi, santykinumą. Bet kokia tikra orien- 
tacija išnyksta, nes „atskaitos taškas“ nustoja buvęs on- 
tologiniu požiūriu vienintelis: jis atsiranda ir išnyksta pa- 
gal kasdienius poreikius. Tiesą sakant, daugiau nebėra 
„pasaulio“, o tiktai sudužusios visatos šukės, t. y. amor- 
finė masė begalės daugiau ar mažiau neutralių „vietų“, 
kuriose Žmogus juda, varomas gyvenimo priedermių, bū- 
dingų pramoninei visuomenei. 

Ir vis dėlto šioje pasaulietiškos erdvės patirtyje ir to- 
liau reiškiasi vertybės, daugiau ar mažiau primenančios 
apie nevienalytiškumą, kuriuo pasižymi religinė erdvės 
patirtis. Vis dar lieka privilegijuotų vietų, kokybiškai be- 
siskiriančių nuo kitų: gimtasis kraštovaizdis, vietos, su- 
sijusios su pirmąja meile, arba kokia gatvė ar koks nors 
kampelis pirmame jaunystėje aplankytame svetimo krašto 
mieste. Visos šios vietos netgi kuo nuoširdžiausiai nere- 
ligingam Žmogui turi išskirtinę „vienatinių vietų“ reikš- 
me; tai jo asmeninio pasaulio „šventosios vietos“, tarsi 
šiai nereligingai esybei būtų apsireiškusi kitokia realybė 
nei ta, kurioje ji leidžia savo kasdienybę. 

Įsidėmėkime šį pasaulietiško žmogaus „kriptoreligi- 
nio“ elgesio pavyzdį. Mes dar turėsime progą susidurti 
ir su kitais tokios religinių vertybių ir pažiūrų degrada- 
cijos ir desakralizacijos pavyzdžiais. Vėliau mes suvok- 
sime jų gilią prasmę. 

Norint aiškiai parodyti erdvės nevienalytiškumą, iš- 
gyvenamą religingo Žmogaus, galima pasinaudoti pa- 
prasčiausiu pavyzdžiu: bažnyčia šiuolaikiniame mieste. 
Tikinčiojo akimis ta bažnyčia priklauso kitokiai erdvei 
nei gatvė, kurioje ji stovi. Durys, atsiveriančios į bažny- 
čios vidų, žymi tęstinumo nuotrūkį. Slenkstis, skiriantis 
abi erdves, kartu rodo atstumą tarp abiejų gyvenimo bū- 
dų — pasaulietiškojo ir religiškojo. Slenkstis drauge yra 
riba, siena, skirianti ir priešpriešinanti du pasaulius, ir 
paradoksiška vieta, kurioje šie pasauliai susisiekia ir ku- 
rioje įmanoma patekti iš žemiškojo pasaulio į šventąjį 
pasaulį. 

Panaši ritualinė funkcija priskiriama ir žmogaus būs- 
to slenksčiui, todėl jį ir gaubia tokia pagarba. Būsto 
slenksčio peržengimas siejasi su daugybe apeigų: jam pa- 
garbiai nusilenkiama arba prieš jį puolama kniūbsčia, jis 
pamaldžiai palytimas ranka ir t. t. Slenkstis turi savo 
„sargus“; dievai ir dvasios gina duris tiek nuo piktų Zmo- 
nių, tiek nuo demoniškų ir pragaištingų jėgų. Ant slenks- 
čio aukojama dievams sargams. Ant slenksčio kai kurio- 
se senovės Rytų kultūrose (Babilonijos, Egipto, Izraelio) 
buvo priimamas nuosprendis. Slenkstis, durys tiesiogiai 
ir konkrečiai parodo erdvės trūkį; užtat slenksčiams tei- 
kiama tokia didelė religinė reikšmė, nes drauge jie yra 
perėjimo simboliai ir priemonės. 

Dabar suprantama, kodėl bažnyčia priklauso visai ki- 
tokiai erdvei nei ją supančios žmonių gyvenvietės. Už 
šventųjų sienų perZengiamas žemiškasis pasaulis. Pačio- 
se seniausiose kultūros pakopose ši peržangos galimybė 
buvo išreiškiama įvairiais atvėrimo įvaizdžiais: ten, tarp 
šventųjų sienų, yra įmanomas bendravimas su dievais, 
vadinasi, turi būti „durys“ aukštyn, pro kurias dievai 

gali nusileisti į žemę, o žmonės simboliškai pakilti į dan- 
gų. Netrukus įsitikinsime, kad šitai būdinga daugeliui 
religijų: šventykla, tiesą sakant, yra savotiški „vartai“ 
aukštyn ir užtikrina susisiekimą su dievų pasauliu. 

Bet kuri šventoji erdvė suponuoja hierofaniją, šventy- 
bės įsiveržimą; šitai išskiria tam tikrą sritį iš ją supan- 
čios kosmoso erdvės ir paverčia kokybiškai kitokia. Kai 
Jokūbas pakeliui į Haraną susapnavo laiptus, siekiančius 
dangų, ir angelus, Zengiancius jais žemyn ir aukštyn, bei 
išgirdo iš viršaus Dievo balsą: „Aš esu VIEŠPATS, Die- 
vas tavo senelio Abraomo!", jis pabudo, apimtas siaubo, 
ir sušuko: „Kokia baugi ši vieta! Tai ne kas kita, kaip 
Dievo namai ir dangaus vartai“. Jis paėmė akmenį, kurį 
buvo pasidėjęs po galva, pastatė jį kaip paminklą ir už- 
pylė ant jo viršaus aliejaus. Jis pavadino tą vietą Bet-Eliu, 
t. y. „Dievo namais“ (plg. Pr 28, 12—19). Posakyje „dan- 
gaus vartai“ glūdinti simbolika yra sudėtinga ir daugia- 
reikšmė: dievoraiška pašventina vietą jau tuo, jog „atve- 
ria ją aukštyn“, t. y. paverčia susisiekimo su dangumi 
vieta, paradoksaliu tašku, per kurį iš vieno gyvenimo bū- 
do patenkama į kitą. Netrukus susidursime su dar iškal- 
bingesniais pavyzdžiais: su šventovėmis, kurios yra „die- 
vu vartai“, susisiekimo tarp dangaus ir žemės vietos. 

Dažnai nereikia jokios teofanijos ar hierofanijos tik- 
rąja šių žodžių prasme: užtenka kokio nors ženklo, kad 
būtų parodytas vietos šventumas. „Pagal legendą, ma- 
rabutas, XVI a. pabaigoje įkūręs El Hemelį, apsistojo 
nakvynės prie šaltinio ir įsmeigė savo lazdą į žemę. Kitą 
rytą, panoręs ją pasiimti ir leistis į kelią, išvydo, kad ji 
išleido šaknis, ir netgi išsprogo pumpurai. Jis čia įžvel- 
gė Dievo valią ir pasistatė toje vietoje büsta"*. Taigi žen- 
klas, turintis religinę reikšmę, įveda kažkokį absoliutų 


* René Basset. Revue des traditions populaires, XXII, 1967, p. 287. 

elementą ir padaro gala santykinumui ir sąmyšiui. Kaž- 
kas, nepriklausantis šiam pasauliui, įsakmiai apsireiškia 
jam ir kartu nurodo tam tikrą kryptį arba nulemia tam 
tikrą elgseną. 

Jei niekur nematyti jokio ženklo, jis sukurstomas. Pa- 
vyzdžiui, pasitelkiama savotiška iššauka, evocatio, su gy- 
vulių pagalba; jie parodo, kuri vieta yra tinkama švento- 
vei ar kaimui statyti. Apskritai paėmus, čia kalbama apie 
šventųjų jėgų arba dvasių iššaukimą siekiant tučtuojau 
susigaudyti erdvės vienalytiškume. Reikalaujama ženklo 
norint padaryti galą įtampai, kurią kelia santykinumas, 
ir nerimui, kuris randasi dėl nežinojimo, kaip orientuo- 
tis, vienu žodžiu — norint rasti absoliutų atramos tašką. 
Pavyzdžiui, persekiojamas laukinis žvėris, ir ten, kur jis 
nukaunamas, statoma šventovė; arba laisvėn išleidžiamas 
naminis gyvulys — tarkim, jautis, — o po kelių dienų jis 
suieškomas ir ten pat, vietoje, paaukojamas. Paskui pa- 
statomas aukuras, o aplink jį kaimas. Visais šiais atve- 
jais gyvūnai parodo vietos šventumą; taigi Žmonės ne- 
gali laisvai pasirinkti šventos vietos: jie gali tik ieškoti ir 
rasti ją vedami slėpiningų ženklų. 

Šie keli pavyzdžiai mums parodė, kokiomis skirtin- 
gomis priemonėmis religingam Žmogui gali būti apreikš- 
ta šventvietė. Visais šiais atvejais hierofanija panaikina 
erdvės vienalytiškumą ir atidengia „atskaitos tašką“. Ta- 
čiau dėl to, kad religingas žmogus gali gyventi tik šven- 
tybės prisodrintoje aplinkoje, mes turime būti pasirengę 
susidurti su daugybe priemonių, skirtų erdvei pašven- 
tinti. Jau matėme, kad šventybė yra pati tikriausia realy- 
bė — tai kartu galybė, veiksmingumas, gyvybės šaltinis 
ir vaisingumas. Religingo Žmogaus troškimas gyventi 
šventumoje iš tikrųjų yra troškimas įsikurti objektyvioje 
realybėje, nesileisti paralyžiuojamam begalinio grynai 
subjektyvių patyrų santykinumo, gyventi realiame ir 

veiksmingame, o ne iliuzijų pasaulyje. Toks elgesys pa- 
sireiškia visose jo būties plotmėse, bet ypač akivaizdus 
religingo Žmogaus troškime veikti pašventintame pasau- 
lyje, t. y. šventoje erdvėje. Kaip tik dėl šios priežasties 
buvo sukurtos orientacijos priemonės, kurios iš tikrųjų yra 
šventosios erdvės kūrybos priemonės. Tačiau nereikia ma- 
nyti, kad kalbama apie žmogaus darbą, kad žmogus įgali 
pašventinti erdvę savo pastangomis. Iš tikrųjų ritualas, 
kuriuo kuriama šventoji erdvė, yra veiksmingas tada, kai 
atkartoja dievų kūrybą. Tačiau norint geriau suprasti bū- 
tinybę rituališkai kurti šventąją erdvę, reikia išsamiau pa- 
šnekėti apie tradicinę „pasaulėvoką“: tada nedelsiant pa- 
sidarys aišku, kad religingam Žmogui visas „pasaulis“ 
yra „šventas pasaulis“. 


Chaosas ir kosmosas 


Tradicinėms visuomenėms yra būdinga jų gyvenamo- 
sios teritorijos ir nepažįstamos ją supančios erdvės prieš- 
prieša: pirmoji — tai „pasaulis“ (tiksliau: „mūsų pasau- 
lis“), kosmosas; visa kita — nebe kosmosas, bet savotiš- 
kas „kitas pasaulis“, svetima, chaotiška erdvė, gyvena- 
ma šmėklų, demonų, „svetimųjų“ (beje, prilyginamu de- 
monams ir vaiduokliams). Iš pirmo žvilgsnio šis erdvės 
trūkis, atrodo, randasi dėl priešpriešos tarp gyvenamos 
ir sutvarkytos, taigi „kosmizuotos“, teritorijos ir nepa- 
žįstamos erdvės, kuri driekiasi už jos ribų, vadinasi, tarp 
„kosmoso“ ir „chaoso“. Bet mes įsitikinsime, kad jei bet 
kuri apgyventa teritorija yra „kosmosas“, tai būtent dėl 
to, kad prieš tai buvo pašventinta, dėl to, kad vienaip ar 
kitaip yra dievų kūrinys ir susisiekia su jų pasauliu. „Pa- 
saulis“ (t. y. „mūsų pasaulis“) yra visata, kurioje šventy- 
bė jau pasireiškė ir kurioje, vadinasi, lygmenų trūkis pa- 
sidarė įmanomas ir pakartojamas. 

Visa tai akivaizdžiai matyti iš vediškojo teritorijos pa- 
ėmimo savo nuosavybėn ritualo; pasisavinimas įsigalio- 
ja pastačius ugnies aukurą dievui Agniui. „Sakoma, kad 
įsikurta, kai pastatomas aukuras (gūrhapatyan), o visi, kas 
statė aukurą, yra teisėtai įsikūrę“ (Catapatha Brūlimana, 
VII, 1, 1, 1—4). Pastačius aukurą, Agnis tarsi pradeda 
būti greta ir taip užtikrinamas ryšys su dievų pasauliu: 
aukuro erdvė tampa šventa erdve. Bet ritualo reikšmė 
yra daug sudėtingesnė, ir atsižvelgus į visas sudedamą- 
sias jo dalis pasidaro suprantama, kodėl kokios nors te- 
ritorijos pašventinimas prilygsta jos kosmizacijai. Iš tik- 
ruju aukuro Agniui pastatymas yra ne kas kita, kaip pa- 
saulėkūros pakartojimas mikrokosminiu mastu. Vanduo, 
kuriuo miešiamas molis, tapatinamas su pirmapradžiu 
vandeniu; molis, skirtas aukuro pagrindui, simbolizuoja 
žemę; šoninės sienos vaizduoja atmosferą, ir t. t. O jo 
statybą lydi posmai, kuriais paskelbiama, kokia Kosmo- 
so sritis ką tik buvo sukurta (Catapatha Br., I, 9, 2, 29, ir 
t. t.). Trumpai sakant, ugnies aukuro, kuris pats vienas 
įteisina teritorijos pasisavinimą, pastatymas yra tolygus 
kosmogonijai. 

Nepažįstama, svetima, neužimta (dažnai tai reiškia — 
„mūsiškių“ neužimta) teritorija dar priklauso takiai ir 
užuomazginei „chaoso“ būklei. Ją užimdamas ir ypač 
įsikurdamas Žmogus ją simboliškai paverčia kosmosu, 
rituališkai pakartodamas kosmogoniją. Tai, kas turi tapti 
„Mūsų pasauliu“, pirmiau turi būti „sukurta“, o bet ko- 
kia sankūra turi pavyzdinį modelį: dievų pasaulėkūrą. 
Skandinavų naujakuriai, imdami savo nuosavybėn Islan- 
dia (landnáma) ir pradėdami plėšti dirvonus to nelaikė 
nei savitu, nei įprastiniu Žmogaus darbu. Jų darbas 
jiems buvo tik pirmapradžio veiksmo atkartojimas: cha- 
oso pavertimas kosmosu dieviškuoju kūrybos aktu. 
[dirbdami dykžemę jie paprasčiausiai kartojo veiksmus 

dievų, kurie organizavo chaosą, suteikdami jam formas 
ir désnius*. 

Ar reikėtų įdirbti plėšinius, ar nukariauti ir užimti 
jau „kitų“ Žmonių gyvenamus plotus, ritualinis paėmimas 
nuosavybėn šiaip ar taip turi pakartoti kosmogoniją. Se- 
novinių bendruomenių požiūriu, visa, kas nėra „mūsų 
pasaulis“, dar ne „pasaulis“ apskritai. Teritorija „įsisavi- 
nama“ tik kai „sukuriama“ iš naujo, t. y. pašventinama. 
Toks religinis požiūris į neištirtas žemes netgi Vakaruo- 
se galiojo iki šių laikų apyaušrio. Ispanų ir portugalų 
„konkistadorai“ savo atrastas ir nukariautas teritorijas uZ- 
imdavo Kristaus vardu. Kryžiaus iškėlimas pašventinda- 
vo žemę, prilygo savotiškam „naujam gimimui“: Kris- 
taus dėka „kas buvo sena — praėjo, štai atsirado nauja“ 
(2 Kor 5, 17). Naujai atrasta šalis buvo „atnaujinama“, 
„Sukuriama iš naujo“ per Kryžių. 


Vietos pašventinimas: 
kosmogonijos pakartojimas 


Svarbu gerai suprasti, kad nepažįstamų žemių kos- 
mizacija visada yra pašventinimas: tvarkant erdvę kar- 
tojama pavyzdinė dievų kūryba. Glaudus kosmizacijos 
ir pašventinimo ryšys yra paliudytas jau pradinėse kul- 
tūros pakopose, pavyzdžiui, tarp Australijos klajoklių, 
kurių ūkinė veikla dar remiasi maisto rankiojimu ir smul- 
kiąja medžiokle. Pagal ačilpų, vienos iš arandų genties, 
tradicijas, dieviškoji esybė Numbakula mitiniais laikais 
„kosmizavo“ būsimas jų žemes, sukūrė jų protėvį ir įdie- 
gė jų sanklodas. Iš gumos medžio Numbakula ištašė 
šventąjį stulpą (kauwa-auwa) ir, pritvirtinęs jį krauju prie 
žemės, uZsliuogé juo aukštyn ir pranyko danguje. Šis stul- 
pas vaizduoja kosminę aši, nes aplink jį žemė pasidaro 


* Mircea Eliade. Amžinojo sugrįžimo mitas. — Vilnius, 1996. — P. 14. 

tinkama gyventi, virsta „pasauliu“. Todėl šventasis stul- 
pas vaidina svarbų ritualinį vaidmenį: savo klajonių metu 
ačilpai jį gabenasi su savimi, o Žygio kryptį pasirenka 
pagal jo pasvirimą. Taip jie gali nuolat klajoti ir kartu 
niekada nepalikti „savo pasaulio“ ir bendrauti su dan- 
gumi, kuriame pradingo Numbakula. Jei stulpas sulūž- 
ta, būna tikra katastrofa; tai tartum „pasaulio pabaiga“, 
atkritimas į chaosą. Spenceris ir Gillenas tvirtina, kad, 
pasak vieno mito, kartą sulūžus stulpui, visą gentį apė- 
mė siaubas; kurį laiką jos nariai dar klajojo, o paskui su- 
sėdo ant Žemės ir taip užbaigė savo dienas“. 

Šis pavyzdys akivaizdžiai parodo tiek kosmologinę 
ritualinio stulpo paskirtį, tiek jo soteriologinį vaidmenį: 
viena vertus, kauwa-auwa atkuria stulpą, kurį Numbaku- 
la panaudojo kosmizuoti pasauliui, o kita vertus, ačilpai 
mano jo dėka galį bendrauti su dausomis. Taigi Zmo- 
gaus būtis įmanoma tik dėl nuolatinio bendravimo su 
dangumi. Ačilpų „pasaulis“ tampa tikrai jų pasauliu tik 
jei atkuria Numbakulos sutvarkytą ir pašventintą kos- 
mosą. Neįmanoma gyventi be „įeigos“ į tai, kas trans- 
cendentiška; kitais žodžiais tariant, neįmanoma gyventi 
„chaose“. Netekus ryšio su tuo, kas transcendentiška, bū- 
tis pasaulyje darosi nebeįmanoma, ir užtat ačilpai renka- 
si mirtį. 

Apsigyventi kokioje nors vietovėje, vadinasi, ją galų 
gale pašventinti. Jei įsikuriama ne laikinai — kaip daro 
klajokliai, — bet nuolatinai — kaip daro sėslūs gyvento- 
jai, — šitai suponuoja gyvybiškai svarbų sprendimą, ku- 
ris nulemia visos bendruomenės gyvenimą. „Įsitaisyti“ 
kokioje nors vietoje, ją įsisavinti, igyventi — visi šie veiks- 
mai suponuoja gyvybiškai svarbų pasirinkimą: pasaulio, 
kurį „kurdamas“ žmogus yra pasirengęs pripažinti sa- 


* B. Spencer, F. J. Gillen. The Arunta. London, 1926. — Vol. 1., p. 388. 

vu, pasirinkimą. O šis „pasaulis“ visada yra pavyzdinio 
dievų sukurto ir gyvenamo pasaulio atvaizdas; taigi 
šventosios dievų kūrybos dalis. 

Šventasis ačilpų stulpas „laiko“ jų pasaulį ir užtikri- 
na susisiekimą su dangumi. Čia turime plačiai paplitu- 
sio kosmologinio vaizdo prototipą: vaizdą kosminių 
ramsčių, kurie laiko dangų, kartu atverdami kelią į die- 
vų pasaulį. Keltai ir germanai iki pat jų apkrikštijimo 
taip pat išlaikė tokių šventų ramsčių kultą. Chronicum 
laurissense breve, surašyta apie 800 metus, teigia, kad Ka- 
rolis Didysis vieno karo žygio prieš saksus metu (772 m.) 
įsakė sunaikinti Eresburgo mieste šventyklą ir jų šventą 
„garsiojo Irmensulio“ (Irmensūl) medį. Rudolfas Fuldie- 
tis (apie 860 m.) aiškina, kad šis garsus stulpas yra „vi- 
satos stulpas, laikantis beveik viską“ (universalis columna 
quasi sustinens omnia). Tokį patį kosmologinį vaizdą yra 
sukūrę romėnai (Horacijus. Odes, III, 3), senovės indai — 
Kosminio ramsčio, skambha, pavidalu (Rig Veda, I, 105; X, 
89, 4; ir t. t.), taip pat Kanarų salų gyventojai ir dar toli- 
mesnės kultūros, kaip antai kvakiutlių (Britų Kolumbija) 
ir Floreso salos (Indonezija) ngadų genties kultūros. Kva- 
kiutliai tiki, kad vario stulpas perveria tris kosminius lyg- 
menis (pragarą, žemę ir dangų); ten, kur jis įsminga į 
dangų, yra „vartai į aukštybių pasaulį“. Regimas to stul- 
po atvaizdas yra Paukščių Takas danguje. Tačiau šį die- 
vų kūrinį, koks yra visata, savais mastais imasi kartoti 
ir mėgdžioti žmonės. Pasaulio ašis, axis mundi, kurią ma- 
tome danguje Paukščių Tako pavidalu, figūruoja ir kulto 
namuose švento stulpo pavidalu. Tai dešimties — dvyli- 
kos metrų kedro kamienas, kurio daugiau nei pusė iš- 
lenda virš kulto namų stogo. Jam tenka svarbiausias vaid- 
muo per ceremonijas: būtent jis suteikia namams kosmi- 
nę struktūrą. Ritualinėse giesmėse namai vadinami „mū- 
su pasauliu“, o juose esantys iniciacijų kandidatai skel- 

bia: „Aš esu pasaulio centre... Aš esu prie pasaulio rams- 
čio“ ir t. t* Lygiai taip pat kosminį ramstį su šventuoju 
stulpu ir kulto namus su visata tapatina Floreso salos 
ngadų gentis. Aukų stulpą ji vadina „dangaus stulpu“ ir 
tiki, kad jis laiko dangų“. 


„Pasaulio centras“ 


[^ 


Kvakiutliu neofito šūksnis: „Aš esu pasaulio centre 
iškart atskleidžia mums vieną iš svarbiausių šventosios 
erdvės reikšmių. Ten, kur dėl hierofanijos įvyksta lygme- 
nų trūkis, kartu atsiveria „vartai“ aukštyn (į dievų pa- 
saulį) arba žemyn (į žemutines sritis, mirusiųjų pasaulį). 
Trys kosminiai lygmenys — žemė, dangus, žemutinės sri- 
tys — dėl to susisiekia. Kaip ką tik matėme, susisiekimas 
retkarčiais išreiškiamas visatos stulpo, axis mundi, jvaiz- 
džiu. Visatos stulpas sujungia ir drauge laiko dangų ir 
žemę, o jo pagrindas yra įbestas į apatinį pasaulį (vadi- 
namą „pragaru“). Toks kosminis stulpas gali stovėti tik 
pačiame visatos centre, nes visas gyvenamasis pasaulis 
driekiasi aplink jį. Taigi turime reikalą su religinėmis pa- 
žiūromis ir kosmologiniais vaizdiniais, susijusiais vienas 
su kitu ir sudarančiais tam tikrą „sistemą“, kurią galima 
pavadinti tradicinių bendruomenių „pasaulio sistema“: 
joje a) šventvietė reiškia erdvės vienalytiškumo trūkį; b) šį 
trūkį simbolizuoja „vartai“, įgalinantys patekti iš vienos 
kosmoso srities į kitą (iš dangaus į žemę ir vice versa: iš 
žemės į žemutinį pasaulį); c) susisiekimas su dangumi 
išreiškiamas, nedarant didelių skirtumų, tam tikru skai- 
čiumi įvaizdžių, kurie visi siejasi su axis mundi idėja: rams- 


* Werner Müller. Weltbild und Kult der Kwakiutl-Indianer. Wiesbaden, 
1955, p. 17—20. 

** P. Arndt. „Die Megalithenkultur des Nad'a". Anthropos, 27, 1932, 
p. 61—62. 

tis (plg. universalis columna), laiptai (plg. Jokūbo laiptai), 
kalnas, medis, liana ir t. t.; d) aplink šią kosminę ašį plyti 
„pasaulis“ („mūsų pasaulis“), taigi ašis yra „centre“, „Že- 
mės bamboje“, ji — pasaulio centras. 

Iš šios tradicinės „pasaulio sistemos“ kyla daugybė 
tikėjimų, mitų ir įvairių apeigų. Ne mūsų reikalas visa 
tai dėstyti. Apsiribosime keliais pavyzdžiais, paimtais iš 
įvairių civilizacijų ir leidžiančiais suprasti, kokį vaidme- 
nį šventoji erdvė vaidina tradicinių visuomenių gyveni- 
me, nesvarbu, kokio savito pavidalo ji būtų: pavyzdžiui, 
kaip šventa vieta, kulto namai, miestas, „pasaulis“. Vi- 
sur aptinkame pasaulio centro simboliką, kuri kaip tik 
dažniausiai padeda suprasti tradicinį požiūrį į „gyvena- 
mąją erdvę“. 

Pradėkime pavyzdžiu, kuris mums iškart atskleis to- 
kios simbolikos logiką ir sudėtingumą: tas pavyzdys — 
kosminis kalnas. Ką tik matėme, kad kalnai figūruoja tarp 
įvaizdžių, reiškiančių žemės ir dangaus ryšį. Iš tikrųjų dau- 
gelyje kultūrų minimi tokie mitiniai ar tikri kalnai, esan- 
tys „pasaulio centre“: Meru kalnas Indijoje, Haraberezaiti 
kalnas Irane, mitinis „Šalių kalnas“ Mesopotamijoje, Gari- 
zimas Palestinoje; beje, pastarasis dar buvo vadinamas „Že- 
més bamba“*. Kadangi Šventasis kalnas yra pasaulio ašis, 
axis mundi, jungianti žemę ir dangų, jis tam tikra prasme 
siekia dangų ir žymi aukščiausią pasaulio tašką; todėl ap- 
link jį plytinčios žemės, kurios yra „mūsų pasaulis“, laiko- 
mos aukščiausiai esančia šalimi. Tai ir skelbia izraelitų tra- 
dicija: Palestina, kaip aukščiausiai išsidėsčiusi šalis, nebu- 
vo apsemta tvano“. Pagal islamo tradiciją, aukščiausia Ze- 
mės vieta yra Kaaba, nes „Šiaurės žvaigždė liudija, kad ji 


* Žr. bibliografines nuorodas knygoje: Amžinojo sugrįžimo mitas, p. 16 
ir toliau. 

** A. E. Wensinck, E. Burrows, cituojami knygoje: Amžinojo sugrįžimo 
mitas, p. 17. 

yra prieš Dangaus centrą“*. Krikščionims kosminio kalno 
viršūnė yra Golgota. Visi šie tikėjimai išreiškia tą pačią re- 
liginę sampratą: „mūsų pasaulis“ yra šventa žemė, nes jis 
yra arčiausiai dangaus esanti vieta, nes iš čia, kur esame mes, 
galima pasiekti dangų; vadinasi, mūsų pasaulis yra „iškili 
vieta“. Kalbant kosmologijos kalba, ši religinė samprata 
perteikiama privilegijuotos žemės, kokia yra mūsų žemė, 
projekcija į kosminio kalno viršūnę. Iš vėlesnių samprota- 
vimų atsirado įvairių išvadų, pavyzdžiui, ką tik minėtoji: 
būtent, kad Šventosios Žemės neapsėmė tvanas. 

Ta pati centro simbolika paaiškina nemaža kitų kos- 
mologinių įvaizdžių ir religinių įsitikinimų, iš kurių pa- 
minėsime tik svarbiausius: a) šventieji miestai ir švento- 
vės stovi pasaulio centre; b) šventyklos yra kosminio kal- 
no atvaizdai ir užtat yra pats tikriausias Žemės ir dan- 
gaus „saitas“; c) šventyklų pamatai siekia žemutinės sri- 
tis. Apsiribosime keliais pavyzdžiais. Paskui pamėginsi- 
me apibendrinti visus šiuos įvairius tos pačios simboli- 
kos aspektus; tada aiškiau pamatysime, koks nuoseklus 
yra šis tradicinis pasaulėvaizdis. 

Idealaus kinų valdovo sostinė stovi pasaulio centre: 
vasaros saulėgrįžos dieną, vidurdienį, gnomonas neturi 
mesti šešėlio“. Mes buvome apstulbinti užtikę tokią pa- 
čią Jeruzalės šventyklos simboliką: uola, ant kurios ji pa- 
statyta, yra „Žemės bamba“. Islandų maldininkas Mika- 
lojus Tervietis, aplankęs Jeruzalę XII amžiuje, rašo apie 
Viešpaties kapą: „Ten pasaulio vidurys; ten vasaros 
saulėgrįžos dieną saulės šviesa krenta stačiai iš dan- 
gaus'**. Tas pat ir Irane: Irano šalis (Airyanam Vaejah) 
yra pasaulio centras ir šerdis. Panašiai kaip širdis yra 


* Wensinck, cituojamas ibid., p. 19. 

** Marcel Granet, cituojamas mūsų Traité d'histoire des religions. Paris, 
1949, p. 322. 
“* L. I Ringbom. Graltempel und Paradies. Stockholm, 1951, p. 255. 

kūno viduryje, „Irano šalis yra išsidėsčiusi pasaulio cen- 
tre ir todėl vertingesnė už visas kitas šalis'*. 

Todėl Širazas, iraniečių „Jeruzalė“ (nes yra pasaulio 
centre), buvo laikomas karaliaus valdžios gimtine ir kartu 
Zaratustros gimtuoju miestu**. 

O tai, kad šventyklos buvo tapatinamos su kosminiais 
kalnais ir kad jos buvo žemės ir dangaus „saitas“, liudi- 
ja netgi babiloniečių šventovių ir bokštų pavadinimai: jie 
buvo vadinami „Namų kalnas“, „Visų žemių kalno na- 
mai“, „Audrų kalnas“, „Dangaus ir žemės saitas“ ir t. t. 
Zikuratas (ziggurat) iš tikrųjų buvo kosminis kalnas: sep- 
tynios jo pakopos vaizdavo septynerias planetų dausas; 
kopdamas tomis pakopomis žynys pasiekdavo visatos 
viršūnę. Panaši simbolika paaiškina ir milžiniškos Boro- 
buduro (Barabudur) šventyklos Javos saloje konstrukciją: 
šventykla pastatyta kaip dirbtinis kalnas. Kopimas į jį 
tolygus ekstaziškai kelionei į pasaulio centrą; pasiekęs 
viršutinę aikštelę, maldininkas tarsi pakyla į „skaistumos 
sritį“, tvyrančią virš žemiškojo pasaulio. 

Dur-an-ki, „Dangaus ir žemės saitas“, — taip vadino- 
si daugybė babiloniečių šventovių (Nipure, Larsoje, Si- 
pare ir t. t.). Babilonas turėjo aibę vardų, tarp jų ir „Dan- 
gaus ir žemės pagrindo namai“, „Dangaus ir Žemės sai- 
tas". Tačiau visada kaip tik Babilonas reiškė Žemės ir 
žemutinių sričių ryšį, nes miestas buvo pastatytas ant 
būb-apsū, „apsū vartų“; apsū reiškė chaoso prieš sukuriant 
pasaulį vandenis. Tokia pati ir žydų tradicija: Jeruzalės 
šventyklos uola giliai įsmigusi į tehōm (Žydiškasis apsū 
atitikmuo). Babilone buvo „apsū vartai“; lygiai taip ir Je- 
ruzalės uola dengė ,tehóm" Žiotis***. 


* Sad-dar, LXXXIV, 4—5, cituojama Ringbomo, p. 327. 
** Zr. Ringbomo surinktą ir aptartą medžiagą, p. 294 ir toliau. 
*** Plg. nuorodas knygoje Armzinojo sugrįžimo mitas, p. 18—19. 

Apsū ir tehomi kartu simbolizuoja vandens „chaosą“ — 
dar formos neturinčios kosminės medžiagos būvį — ir 
mirties pasaulį, visa, kas eina pirma gyvybės ir po jos. 
„Apsū vartai“ ir uola, dengianti „apsū žiotis“, Žymi ne 
tik sankirtos ir, vadinasi, žemutinio pasaulio ir žemės 
susisiekimo tašką, bet ir šių dviejų kosmoso plokštumų 
ontologinio pobūdžio skirtumą. Yra lygmens skirtumas 
tarp fehóm ir šventyklos uolos, uždengiančios „žiotis“, t. y. 
perėjimą iš to, kas potencialu, į tai, kas jau susiformavę, 
iš mirties į gyvybę. Vandens chaosas, kuris buvo ir prieš 
pasaulio sukūrimą, kartu simbolizuoja atkritimą į amor- 
fiškumą per mirtį, grįžimą į užuomazginę būties formą. 
Tam tikru požiūriu žemutinės sritis galima lyginti su 
dykvietėmis ir nepažįstamais kraštais, supančiais gyve- 
namus plotus; žemutinis pasaulis, virš kurio tvirtai įsi- 
kuria mūsų „kosmosas“, atitinka „chaosą“, viešpataujantį 
už jo ribų. 


„Mūsų pasaulis“ visada centre 


Iš viso to, kas pasakyta, išplaukia, jog „tikrasis pa- 
saulis“ visada yra „viduryje“, „centre“, nes čia įvyksta 
lygmenų trūkis, čia susisiekia trys kosmoso zonos. Visa- 
da kalbama apie tobulą kosmosą, kad ir koks būtų jo 
mastas. Visa šalis (Palestina), koks nors miestas (Jeruza- 
lė), šventovė (Jeruzalės šventykla) vienodai yra imago 
nundi’. Juozapas Flavijus apie šventyklos simboliką ra- 
Sé, kad kiemas vaizduoja „jūrą“ (t. y. Zemutines sritis), 
pati šventovė vaizduoja žemę, o Švenčiausiųjų Švenčiau- 
siasis — dangų (Ioudaike archaiologia, III, 7, 7). Taigi ma- 
tome, kad imago mundi, kaip ir „centro“ simbolika, kar- 
tojasi gyvenamajame pasaulyje. Palestina, Jeruzalė ir Je- 
ruzalės šventykla — kiekviena atskirai ir visos drauge — 
yra visatos atvaizdas ir pasaulio centras. Tas daugumas 

„centrų“ ir tas pasaulio atvaizdų kartojimasis vis kuk- 
lesniais mastais yra būdingas tradicinių visuomenių 
bruožas. 

Atrodo, peršasi viena išvada: senovinių visuomenių 
žmogus siekia gyventi kuo arčiau pasaulio centro. Jis Ži- 
no, kad jo šalis iš tikrųjų yra žemės vidury, kad jo mies- 
tas yra visatos bamba ir ypač, kad šventykla arba rūmai 
yra tikri pasaulio centrai; tačiau jis taip pat nori, kad jo 
paties namai būtų centre ir būtų imago mundi. Ir, kaip 
įsitikinsime, buvo manoma, kad gyvenamieji namai iš tik- 
rųjų yra pasaulio centre ir mikrokosminiu mastu atvaiz- 
duoja visatą. Kitaip sakant, tradicinių visuomenių Zmo- 
gus galėjo gyventi tik aukštyn „atvertoje“ erdvėje, kur 
simboliškai buvo užtikrintas lygmenų trūkis ir kur apei- 
gomis buvo įmanoma susisiekti su kitu pasauliu, trans- 
cendentiniu pasauliu. Žinoma, šventovė, pats tikriausias 
„Centras“, buvo čia pat, jo mieste, tad norint bendrauti 
su dievų pasauliu užteko tik įžengti į šventyklą. Tačiau 
homo religiosus jautė poreikį visada gyventi centre, lygiai 
kaip ir ačilpai, kurie, kaip matėme, visada nešiojasi su 
savimi šventąjį stulpą, axis mundi, kad nenutoltų nuo cen- 
tro ir neprarastų ryšio su viršžeminiu pasauliu. Vienu 
žodžiu, kad ir kokio dydžio būtų jo gerai pažįstama erd- 
vė — sava šalis, savas miestas, savas kaimas, savi na- 
mai, — tradicinių visuomenių Žmogus jaučia poreikį nuo- 
lat gyventi visa apimančiame organizuotame pasaulyje, 
Kosmose. 

Visata prasideda iš savo centro, ji driekiasi nuo cen- 
trinio taško, kuris yra tarsi jos „bamba“. Būtent taip, pa- 
gal Rigvedq (Rig Veda, X, 149), gimsta ir vystosi visata: 
nuo branduolio, nuo centrinio taško. Žydų tradicija dar 
tiesesnė: „Švenčiausiasis sukūrė pasaulį kaip gemalą. Ly- 
giai kaip gemalas pradeda augti nuo bambos, taip ir Die- 
vas pradėjo kurti pasaulį nuo bambos, ir nuo jos pasaulis 

išplito į visas šalis“. O kadangi „Žemės bamba“, pasau- 
lio centras yra šventoji žemė, Jomoje (Yoma) tvirtinama: 
„Pasaulis buvo sukurtas pradedant nuo Siono'*. 

Rabinas ben Gorionas apie Jeruzalės uolą sakė, jog „ji 
vadinama kertiniu žemės akmeniu todėl, kad iš čia išsi- 
rutuliojo visa žemė“**. Kita vertus, kadangi žmogaus su- 
kūrimas yra kosmogonijos atkartojimas, pirmasis Zmo- 
gus buvo sukurtas ant „žemės bambos“ (babiloniečių tra- 
dicija), pasaulio centre (iranėnų tradicija), rojuje, išsidės- 
čiusiame ant „žemės bambos“, arba Jeruzalėje (judėjiš- 
koji-krikščioniškoji tradicija). Kitaip būti negalėjo, nes cen- 
tras yra kaip tik ta vieta, kurioje įvyksta lygmenų trūkis, 
kurioje erdvė tampa šventa, visiškai reali. Sankūra supo- 
nuoja realybės perteklių, kitaip sakant, šventybės įsiver- 
žimą į pasaulį. 

Iš to išplaukia, kad bet kokios statybos ar gamybos 
modelis yra kosmogonija. Pasaulėkūra tampa kiekvieno 
žmogaus kūrybinio veiksmo, kad ir kokio jis būtų pobū- 
džio, archetipu. Jau matėme, kad įsikūrimas kokiose nors 
žemėse atkartoja kosmogoniją. Išsiaiškinę, kokią kosmo- 
goninę reikšmę turi centras, dabar geriau suprantame, 
kodėl kiekvienas Žmonių įsikūrimas atkartoja pasaulio 
sukūrimą nuo centrinio taško (nuo „bambos“). 

Pagal paveikslą visatos, kuri prasideda iš centro ir iš- 
plinta į keturias pasaulio šalis, kaimas irgi pradedamas 
kurti nuo sankryžos. Balio saloje, kaip ir kai kuriose Azi- 
jos vietovėse, kai ketinama statyti naują kaimą, ieškoma 
gamtinės sankryžos, kurioje statmenai susikerta du ke- 
liai. Kvadratas, pastatytas aplink centrinį tašką, yra ima- 
go mundi. Kaimo padalinimas į keturias dalis — dėl to, 


* Žr. nuorodas ibid., p. 19. 
** W. H. Roscher. „Neue Omphalosstudien". Abh. d. Kūnięl. Sūchs. 
Ges. d. Wiss., Phil. Klasse, XXXI, 1, 1915, p. 16. 

beje, reikia analogiškai padalinti ir bendruomenę — ati- 
tinka pasaulio padalinimą į keturias šalis. Kaimo vidu- 
ryje dažnai paliekama tuščia vieta; vėliau čia iškils kulto 
namai, kurių stogas simbolizuoja dangų (kartais dangų 
žymi medžio viršūnė arba kalno atvaizdas). Kitame tos 
pačios statmenos ašies gale yra mirusiųjų pasaulis, kurį 
simbolizuoja kai kurie gyvūnai (gyvatė, krokodilas ir t. t.) 
arba tamsybių ideogramos“. 

Kosminė kaimo simbolika pasikartoja šventovės arba 
kulto namų struktūroje. Varopene, Gvinėjoje, „vyrų na- 
mai“ stovi kaimo viduryje: jų stogas vaizduoja dangaus 
skliautą, keturios jų sienos atitinka keturias pasaulio ša- 
lis. Seramo (indon. Sėran), saloje šventasis kaimo akmuo 
simbolizuoja dangų, o keturios jį laikančios akmeninės 
kolonos atstoja keturis dangų laikančius ramsčius*. Ana- 
logiškus įvaizdžius turi algonkinų ir sijų gentys: švent- 
namis, kuriame vyksta įšventinimai, vaizduoja visatą. Jo 
stogas simbolizuoja dangaus skliautą, grindys — žemę, 
o keturios sienos — keturias pasaulio šalis. Ritualinis erd- 
vės atkartojimas paryškinamas triguba simbolika: ketve- 
rios durys, keturi langai ir keturios spalvos reiškia ketu- 
rias pasaulio šalis. Taigi šventnamio pastatas atkartoja 
kosmogoniją***. 

Nenuostabu, jog panašius įvaizdžius aptinkame se- 
novės Italijoje ir senovės germanų kraštuose. Apskritai 
imant, kalbama apie labai seną ir labai paplitusią idėją: 
iš centro nustatomi keturi horizontai į keturias pasaulio 
šalis. Romėnų mundus buvo apskritas griovys, padalin- 
tas į keturias dalis; kartu jis buvo ir kosmoso atvaizdas, 
ir gyvenamosios Žmogaus vietos pavyzdinis modelis. Pa- 


* Plg. C. T. Bertling. Vierzalil, Kreuz und Mandala in Asien. Amsterdam, 
1954, p. 8 ir toliau. 

** Žr. išnašas: Bertling, op. cit., p. 4—6. 
*** Žr. medžiagą, kurią surinko ir interpretavo Werneris Mülleris kn. 
Die blaue Hiitte. Wiesbaden, 1954, p. 60 ir toliau. į 

grįstai buvo iškelta mintis, kad posakis Roma guadrata 
reiškia ne tai, jog ji kvadrato formos, o tai, jog ji pada- 
linta į keturias dalis*. Mundus aiškiai buvo tapatinamas 
su omphalos, su žemės bamba: miestas (urbs) stovėjo orbis 
terrarum? vidury. Buvo įrodyta, kad panašiomis idėjomis 
paaiškinama germanų kaimų ir miestų struktūra“. Pa- 
čiuose įvairiausiuose kultūriniuose kontekstuose randa- 
me vis tą pačią kosmologinę schemą ir tą patį ritualinį 
scenarijų: įsikūrimas kokioje nors teritorijoje prilygsta pasau- 
lekürai. 


Gyvenvieté — kosmosas 


Jei iš tikrųjų „mūsų pasaulis“ yra kosmosas, kiekvie- 
nas išorinis antpuolis kelia grėsmę, kad jis virs „chaosu“. 
O kadangi „mūsų pasaulis“ buvo sukurtas atkartojant 
pavyzdinę dievų kūrybą, kosmogoniją, jį puolantys prie- 
šai yra sutapatinami su dievų priešais, demonais ir ypač 
su demonų demonu, pirmapradžiu slibinu, kurį dievai 
nugalėjo laikų pradžioje. „Mūsų pasaulio“ užpuolimas — 
tai kerštas mitinio slibino, kuris kelia maištą prieš dievų 
kūrybą, kosmosą, ir stengiasi jį sunaikinti. Priešai priski- 
riami chaoso jėgoms. Bet koks gyvenvietės sugriovimas 
tolygus atkritimui į chaosą. Kiekviena pergalė prieš už- 
puoliką atkartoja pavyzdinę dievo pergalę prieš slibiną 
(prieš „chaosą“). 

Dėl tos priežasties faraonas buvo tapatinamas su die- 
vu Re, slibino Apofio nugalėtoju, o jo priešai buvo lygi- 
nami su tuo mitiniu slibinu. Darijus save laikė naujuoju 


* F. Altheimas, kurį cituoja Werneris Mūlleris kn. Kreis und Kreuz. 
Berlin, 1938, p. 60 ir toliau. 

** Ibid., p. 65 ir toliau. Plg. taip pat W. Müller. Die heilige Stadt. Stutt- 
gart, 1961. Prie šios problemos sugrįšime rengiamame spaudai darbe: 
Cosmos, temple, maison. 

Traetaona (Thraetaona), mitiniu iranėnų herojumi, kuris 
nugalabijo trigalvį slibiną. Pagal judėjų tradiciją, kara- 
liams pagonims buvo priskiriami slibino bruožai: toks 
yra Nabuchodonosaras, aprašytas Jeremijo (51, 34), arba 
Pompėjus Saliamono psalmėse (IX, 29). 

Kaip dar turėsime progos įsitikinti, slibinas yra jūrų 
pabaisos, pirmapradės gyvatės atvaizdas, kosminių van- 
denų, tamsybių, nakties ir mirties simbolis, vienu žodžiu, 
to, kas amorfiška ir potencialu, kas dar neturi „formos“, 
simbolis. Slibinas turėjo būti nugalėtas ir sukapotas die- 
vo, kad atsirastų kosmosas. Būtent iš jūrų pabaisos Tia- 
mat kūno dievas Mardukas padarė pasaulį. Jahvė sukū- 
rė visatą, nugalėjęs pirmapradę pabaisą Rahabą. Bet, kaip 
netrukus pamatysime, šią dievo pergalę prieš slibiną rei- 
kia simboliškai atkartoti kiekvieneriais metais, nes kas- 
met reikia sukurti pasaulį iš naujo. Dievų pergalė prieš 
tamsybių, mirties ir chaoso jėgas pakartojama kiekviena 
pergale prieš užpuolikus. 

Visai galimas daiktas, kad gyvenamųjų vietų ir mies- 
tų gynybiniai įtvirtinimai iš pradžių turėjo saugoti nuo 
magiškų jėgų; tie įtvirtinimai — grioviai, labirintai, pyli- 
mai ir t. t. — buvo skirti veikiau sutrukdyti demonų ir 
vėlių antplūdžiui nei atremti žmonių antpuoliams. Šiau- 
rės Indijoje epidemijos metu aplinkui kaimą apibrėžia- 
mas ratas, turintis neleisti ligos demonams įsibrauti į kai- 
mą*. Viduramžiais Vakarų Europoje miesto sienos buvo 
rituališkai pašventinamos kaip apsauga nuo demonų, li- 
gų ir mirties. Beje, simbolinis mąstymas be jokio vargo 
sutapatina priešą žmogų su demonu ir mirtimi. Šiaip ar 
taip, antpuolių — demonų ar Žmonių — padariniai vi- 
sada vienodi: pragaištis, suirutė, mirtis. 

Tie patys įvaizdžiai vis dar vartojami ir mūsų dieno- 
mis, kai kalbama apie pavojus, gresiančius kai kurių ti- 


* M. Eliade. Traité d'histoire des religions, p. 318. 

pų civilizacijoms: tada kalbama apie „chaosą“, „netvar- 
ką“, „tamsą“, į kurią pasineria „mūsų pasaulis“. Visi šie 
žodžiai reiškia tam tikros tvarkos, kosmoso, organiškos 
struktūros sujaukimą ir nugrimzdimą atgal į takų, amor- 
fišką, trumpai tariant, chaotišką būvį. Mūsų nuomone, 
tai įrodo, kad šie pavyzdiniai įvaizdžiai dar gyvi šiuo- 
laikinių žmonių kalboje ir sustabarėjusiuose posakiuose. 
Kažkas iš tradicinės pasaulėžiūros vis dar būdinga šiuo- 
laikinio Žmogaus elgesiui, nors jis ne visada įsisąmonina 
šį Žilos senovės paveldą. 


Apsiimti kurti pasaulį 


Tuo tarpu pabrėžkime, kad yra esminis skirtumas tarp 
abiejų laikysenu — „tradicinės“ ir „šiuolaikinės“ — žmo- 
gaus būsto atžvilgiu. Nėra reikalo plačiai kalbėti apie gy- 
venamosios vietos svarbą ir vaidmenį šiuolaikinėse in- 
dustrinėse visuomenėse: tai yra puikiai žinoma. Anot Zy- 
maus šių laikų architekto Le Corbusier, namas — tai „gy- 
venamoji mašina“. Vadinasi, jis statytinas į vieną begali- 
nę mašinų, serijiniu būdu gaminamų industrinėse visuo- 
menėse, rikiuotę. Idealus šiuolaikinio pasaulio namas pir- 
miausia turi būti funkcionalus, t. y. tikti žmonėms dirbti 
ir ilsėtis prieš vėl imantis darbo. Galima keisti šią „gy- 
venamąją mašiną“ taip dažnai, kaip keičiamas dviratis, 
šaldytuvas, automobilis. Lygiai taip pat Žmogus gali pa- 
likti savo gimtąjį miestą arba gimtąsias vietas nepatirda- 
mas kitokių nepatogumų nei tie, kurie kyla dėl klimato 
permainos. 

Mūsų tikslas nėra aprašyti ilgą Žmogaus gyvenamo- 
sios vietos desakralizacijos istoriją. Šis vyksmas yra su- 
dedamoji dalis milžiniškos pasaulio kaitos, kurios ėmėsi 
industrinės visuomenės ir kuri pasidarė įmanoma dėl pa- 
saulio desakralizacijos; prie to prisidėjo mokslinė mintis 

ir ypač sensacingi fizikos ir chemijos atradimai. Vėliau 
turėsime progos savęs paklausti, ar ši gamtos sekuliari- 
zacija tikrai yra galutinė, ar šiuolaikinis Žmogus neturi 
jokios galimybės vėl atrasti pasaulyje šventojo būties mat- 
mens. Kaip ką tik matėme ir netrukus dar aiškiau išvy- 
sime, kai kurie tradiciniai įvaizdžiai, kai kurie senovinio 
(prémoderne) Žmogaus pažiūrų pėdsakai ir toliau išlieka 
kaip „atgyvenos“ netgi labiausiai industrializuotose vi- 
suomenėse. Tačiau šiuo metu mums rūpi parodyti gry- 
nu pavidalu tradicinę laikyseną gyvenamosios vietos at- 
žvilgiu ir išsiaiškinti iš jos išplaukiančią pasaulėžiūrą. 

Apsigyventi kokioje nors vietovėje, pasistatyti būstą — 
visa tai, kaip matėme, reiškia priimti tiek visai bendruo- 
menei, tiek atskiram žmogui gyvybiškai svarbų sprendi- 
mą. Juk tai reiškia apsiimti kurti „pasaulį“, pasirinktą gy- 
venti. Vadinasi, reikia mėgdžioti dievų kūrybą, kosmo- 
goniją. Šitai ne visada lengva, nes esama tragiškų ir kru- 
vinu kosmogoniju: mégdZiodamas dievų veiksmus, Zmo- 
gus turi jas atkartoti. Jei dievai turėjo užmušti ir suka- 
poti jūrų pabaisą arba pirmapradę būtybę, kad iš jų ga- 
lėtų sukurti pasaulį, Žmogus savo ruožtu, kurdamas sa- 
vo pasaulį, miestą arba namus, turi juos mėgdžioti. Iš 
čia ir kruvinos arba simboliškos aukos statybų proga; 
apie jas šį tą dar pasakysime vėliau. 

Kad ir kokia būtų tradicinės visuomenės sankloda — 
klajoklių gyvulių augintojų ir medžiotojų, žemdirbių ar 
netgi miestietiškos civilizacijos visuomenė, — gyvenamoji 
vieta visada yra pašventinta vien dėl to, kad ji yra imago 
mundi, o pasaulis yra dievo kūrinys. Tačiau esama dau- 
gybės būdų sutapatinti būstą su kosmosu, kaip tik to- 
dėl, kad egzistuoja daugybė kosmogonijos tipų. Mums 
užtenka skirti du būdus rituališkai paversti būstą (taip 
pat vietovę ir namus) kosmosu, suteikti jam pasaulio at- 
vaizdo reikšmę: a) sutapatinimas su kosmosu, nurodant 

keturias pasaulio šalis iš vieno centrinio taško, jei kalba- 
ma apie kaimą, arba simboliškai pažymint pasaulio ašį, 
jei kalbama apie šeimos židinį; b) pavyzdinio dievų 
veiksmo, kurio dėka atsirado pasaulis iš jūrų slibino ar 
pirmojo milžino kūno, atkartojimas statybos ritualu. Pla- 
čiau nekalbėsime nei apie radikalų šių abiejų būdų pa- 
šventinti būstą pasaulėžiūrinį skirtumą, nei apie jų isto- 
rines kultūrines prielaidas. Pasakysime tiktai, kad pir- 
masis būdas — „kosmizuoti“ erdvę nurodant pasaulio 
šalis ir paženklinant pasaulio ašį — paliudytas jau pa- 
čiose seniausiose kultūros pakopose (plg. Australijos ačil- 
pų stulpą kauwa-auwa), o antrasis, regis, bus įdiegtas pir- 
mykščių žemdirbių kultūros. Mus čia domina tai, kad 
visose tradicinėse kultūrose gyvenamoji vieta turi sakra- 
linį pobūdį ir drauge atspindi pasaulį. 

Iš tikrųjų primityviųjų arktinių Šiaurės Amerikos ir 
Šiaurės Azijos tautų būstai turi centrinį stulpą, tapatina- 
mą su pasaulio ašimi, su kosmoso ramsčiu arba pasau- 
lio medžiu, kuris, kaip matėme, jungia žemę ir dangų. 
Kitais žodžiais tariant, pačioje gyvenamosios vietos struktū- 
roje aptinkame kosminę simboliką. Dangus įsivaizduojamas 
kaip milžiniška palapinė, kurią laiko centrinė paspara: 
palapinės kuolas arba centrinis būsto stulpas tapatina- 
mas su pasaulio ramsčiu ir vadinamas tuo vardu. Šio 
centrinio stulpo papėdėje aukojamos aukos aukščiausio- 
sios dangiškosios esybės garbei; tai mums leidžia supras- 
ti, koks svarbus yra jo ritualinis vaidmuo. Ta pati sim- 
bolika būdinga ir Centrinės Azijos klajokliams gyvulių 
augintojams, tačiau kadangi čia būstą kūginiu stogu pa- 
keitė jurta, mitinis ritualinis ramsčio vaidmuo tenka vir- 
šutinei dümtraukio angai. Panašiai kaip stulpas (-axis 
mundi), nugenėtas medis, kurio viršūnė išsikiša pro vir- 
šutinę jurtos angą (ir kuris simbolizuoja kosminį medį), 
yra laikomas laiptais, vedančiais į dangų: šamanai įsliuo- 

gia į jį savo kelionių į dangų metu. Būtent pro viršutinę 
angą šamanai išskrenda į dangų“. Šventasis stulpas, įkal- 
tas viduryje gyvenamojo būsto, aptinkamas ir tarp Afri- 
kos chamitų ir jiems giminingų klajoklių gyvulių augin- 
tojų tautų“*. 

Taigi bet kuris gyvenamasis būstas stovi prie pasau- 
lio ašies, nes religingas Žmogus trokšta gyventi „pasau- 
lio centre“, kitaip sakant, realybėje. 


Kosmogonija ir aukojimas 
statybų metu 


Panašų įvaizdį aptinkame ir tokioje išsivysčiusioje ci- 
vilizacijoje, kaip Indijos civilizacija; bet čia dienos šviesą 
išvysta ir kitas būdas sutapatinti namus su kosmosu; apie 
tai keliais Žodžiais jau užsiminėme anksčiau. Prieš ak- 
mentašiams dedant pirmąjį akmenį, astrologas nurodo 
kertinio akmens vietą, kuri yra virš gyvatės, laikančios 
pasaulį, galvos. Meistras akmentašys nutašo kuolą ir įka- 
la jį žemėn tiksliai nurodytame taške, kad gerai pritvir- 
tintų gyvatės galvą. Paskui virš kuolo dedamas kertinis 
akmuo. Taigi kertinis akmuo yra tiksliai „pasaulio centre“ ***. 
Bet, kita vertus, pamatų klojimas atkartoja kosmogonijos 
aktą: įkalti kuolą į gyvatės galvą ir ją „pritvirtinti“, va- 
dinasi, pakartoti pirmapradį veiksmą Somos arba Indros, 
kuris, pagal Rigvedą, ,nudobia gyvatę jos landoje" (VI, 
17, 9) ir savo Zaibu jai „nukerta galvą“ (I, 2, 10). Gyvatė 
simbolizuoja chaosą, tai, kas amorfiška, neišreikšta. Nukirsti 
jai galvą tolygu kūrybos aktui, perėjimui nuo to, kas poten- 
cialu ir amorfiška, prie to, kas turi formą. Prisiminkime, 


* M. Eliade. Le Chamanisme et les techniques archaïques de l'extase. Paris, 
1951, p. 238 ir toliau. 

** Wilhelm Schmidt. „Der heilige Mittelpfahl des Hauses". Anthropos, 
XXXV—XXXVI, 1940—1941, p. 967. 
*** S. Stevenson. The Rites of tlie Twice-Born. Oxford, 1920, p. 354. 

jog dievas Mardukas pasaulį padarė iš pirmapradės jū- 
rų pabaisos Tiamat kūno. Ši pergalė buvo simboliškai 
atkartojama kiekvieneriais metais, nes kasmet buvo at- 
naujinamas pasaulis. Bet šis pavyzdinis dievo pergalės 
aktas buvo taip pat kartojamas kiekvienos statybos pro- 
ga, nes bet kokia statyba atvaizduoja pasaulio kūrimą. 
Šis antrasis kosmogonijos tipas yra daug sudėtinges- 
nis ir čia jį aptarsime tik bendrais bruožais. Tačiau nega- 
lime susilaikyti nepriminę jo todėl, kad galų gale būtent 
su tokia kosmogonija yra susijusios nesuskaitomos au- 
kojimų statybos metu formos, kurios iš esmės yra tik pir- 
mapradžio aukojimo, davusio pradžią pasauliui, mėg- 
džiojimas, dažnai simboliškas. Iš tikrųjų, pradedant nuo 
tam tikro kultūros tipo kosmogoninis mitas aiškina pa- 
saulėkūrą kaip kokio nors milžino nužudymą (Ymiras 
germanų mitologijoje, Puruša indų mitologijoje, Pangu 
Kinijoje): jo organai duoda pradžią įvairioms kosmoso 
sritims. Pagal kitą mitų grupę, ne tik kosmosas, bet ir 
maistiniai augalai, žmonių rasės ir netgi įvairios visuo- 
menės klasės atsiranda, paaukojus pirmapradę esybę, iš 
jos kūno. Būtent šio tipo kosmogoniniais mitais pagrįsti 
statybų atnašavimai. Kad „statinys“ (namas, šventykla, 
ūkinis pastatas ir t. t.) būtų patvarus, jis turi būti įdva- 
sintas, gauti kartu ir gyvybę, ir sielą. „Įdvasinimas“ 
įmanomas tik aukojant kruviną auką. Religijų istorija, et- 
nologija, tautosaka pažįsta begalę kruvinų ar simbolinių 
atnašavimų statybos labui formų:. Pietryčių Europoje šios 
apeigos ir tikėjimai davė pradžią įstabioms liaudies ba- 
ladėms, pasakojančioms, jog statybai užbaigti aukojama 
mūrininkų meistro žmona (plg. balades apie Artos tiltą 


* Plg. Paul Sartori. „Über das Bauopfer“. Zeitschrift fiir Ethnologie, XXX, 
1898, p. 1—54; M. Eliade. „Manole et le Monastère d' Argesh“. Revue des 
Etudes Roumaines, Paris, 1955—1956, II—IV, p. 7—28. 

Graikijoje, Ardžešo vienuolyną Rumunijoje, Skutario 
miestą Jugoslavijoje ir t. t.). 

Pasakėme pakankamai daug apie Žmonių gyvenamo- 
jo būsto religinę reikšmę, kad pačios savaime pirštųsi tam 
tikros išvados. Kaip miestas arba šventovė namai yra pa- 
šventinami — visi arba tiktai jų dalis — simboliniais ar- 
ba ritualiniais kosmogoniniais veiksmais. Dėl tos prie- 
žasties kur nors apsigyventi, pastatyti kaimą arba tiktai 
namus reiškia rimtą sprendimą, nes nuo to priklauso pati 
žmogaus egzistencija: juk žmogui reikia sukurti savo „pa- 
saulį“ ir apsiimti jį išlaikyti bei vis atnaujinti. Būsto žmo- 
gus niekada nekeičia lengva širdimi, nes nelengva palik- 
ti savo „pasaulį“. Gyvenamoji vieta ne daiktas, ne „gy- 
venamoji mašina“: ji yra visata, kurią žmogus susikuria még- 
džiodamas pavyzdinę dievų kūrybą, kosmogoniją. Kiekviena 
statyba ir kiekvienas įsikėlimas į naują būstą tam tikra 
prasme yra tolygus naujai pradžiai, naujam gyvenimui. O 
kiekviena pradžia atkartoja pirmykštę pradžią, kai visa- 
ta pirmą kartą išvydo dienos šviesą. Netgi šiuolaikinėse, 
smarkiai desakralizuotose visuomenėse šventės ir iškil- 
mės, lydinčios įkurtuves naujame būste, vis dar išlaiko 
šį tą iš triukšmingųjų švęstuvių, kitados ženklinusių: in- 
cipit vita nova“. 

Kadangi būstas — tai imago mundi, jis simboliškai sto- 
vi „pasaulio centre“. Pasaulio centrų daugumas, netgi be- 
galybė, religinei minčiai ne kliūtis. Juk čia kalbama ne 
apie geometrinę erdvę, bet apie šventą būties erdvę, ku- 
rios sandara visai kitokia ir kurioje įmanoma begalybė 
trūkių ir sąsiekių su tuo, kas transcendentiška. Matėme, 
kokią kosmologinę reikšmę ir kokį ritualinį vaidmenį turi 
viršutinė anga įvairių formų būstuose. Kitose kultūrose 
ši kosmologinė reikšmė ir šis ritualinis vaidmuo tenka 
židiniui (dūmtraukiui) ir tai stogo daliai, kuri yra virš 
„šventojo kampo“ ir kuri nudengiama ar netgi pralau- 

Žiama ilgo merdėjimo atveju. Gilią šio „stogo pralauZimo" 
prasmę turėsime progos parodyti kalbėdami apie kosmo- 
so — būsto — Žmogaus tapatybę. Tuo tarpu prisiminki- 
me, jog pačios seniausios šventovės buvo atviros arba 
turėjo angą stoge: tai buvo „skliauto akis“, simbolizuojanti 
lygmenų perplaišą, sąsieką su tuo, kas transcendentiška. 

Taigi sakralinė architektūra tik pasiskolino ir išvystė kos- 
mologinę simboliką, būdingą jau pirmykščių gyvenamųjų būs- 
tų sandarai. Savo ruožtu chronologiškai pirma Žmonių 
būstų ėjo laikina „šventvietė“, laikinai pašventinta ir kos- 
mizuota erdvė (plg. Australijos ačilpus). Kitaip sakant, vi- 
si simboliai ir ritualai, susiję su šventyklomis, miestais, na- 
mais, galų gale randasi iš pirminės šventosios erdvės patirties. 


Šventykla, bazilika, katedra 


Didžiosiose Rytų — nuo Mesopotamijos ir Egipto iki 
Kinijos ir Indijos — civilizacijose šventykla susilaukė nau- 
jo svarbaus įvertinimo: ji nėra vien imago mundi, bet ir 
žemiškas transcendentinio pasaulio atvaizdas. Judaizmas 
paveldėjo šią senovės Rytų koncepciją, pagal kurią šven- 
tykla — tai dangiškojo archetipo kopija. Ši idėja turbūt 
yra vienas iš paskutinių religingo Žmogaus būdų aiškin- 
ti pirminę šventosios erdvės, priešpriešintos pasaulietiš- 
kajai erdvei, patirtį. Mums reikia kiek plačiau pakalbėti 
apie perspektyvas, kurias atvėrė ši nauja religinė kon- 
cepcija. 

Priminkime problemos esmę: jei šventykla yra imago 
mundi, ji, kaip ir pasaulis — dievų kūrinys, — yra šven- 
ta. Tačiau kosmologinė šventyklos struktūra suponuoja 
naują religinį vertinimą: būdama tikrai šventa vieta, die- 
vų namai, šventykla nuolat vis iš naujo pašventina pa- 
saulį, nes atkuria jį ir kartu turi savyje. Taigi būtent per 
šventyklą pasaulis yra visiškai pašventinamas. Kad ir 

koks susiteršęs būtų pasaulis, jį nuolat apvalo šventovių 
šventumas. 

Iš šio ontologinio skirtumo, vis labiau išryškėjančio 
tarp kosnioso ir jo pašventintojo atvaizdo, šventyklos, kyla 
nauja idėja: būtent ta, jog šventyklos šventumas yra ap- 
saugotas nuo bet kokio žemiško gedimo ir taip yra to- 
dėl, kad architektūrinis šventyklos planas yra dievų kū- 
rinys ir, vadinasi, jis yra šalia dievų, danguje. Transcen- 
dentinių šventyklos modelių būtis yra dvasinė, laisva nuo 
gedimo, dangiška. Dievų malone žmogus vienai akimir- 
kai išvysta tuos modelius, o paskui stengiasi juos atkurti 
žemėje. Babiloniečių karalius Gudėja susapnuoja deivę 
Nidabą, rodančią jam plokštę, kurioje suminėtos palan- 
kios žvaigždės, o vienas dievas jam parodo šventyklos 
planą. Senacheribas pastatydina Nineviją pagal „projek- 
tą, nubraiZyta Ziloje senovėje danguje išsidėsčiusių 
žvaigždžių'*. Tai reiškia ne vien tai, kad „dangiškoji ge- 
ometrija“ įgalino pirmąsias statybas, bet ypač tai, kad 
architektūriniai modeliai, būdami danguje, yra dangiš- 
kojo šventumo dalis. 

Izraelio tautai padangtės, visų šventųjų reikmenų ir 
šventyklos modelius sukūrė Jahvė pradžių pradžioje, ir 
būtent Jahvė apreiškė savo išrinktiesiems, kad visa turi 
būti atkurta žemėje. „Tepadaro jie man šventovę, idant 
galėčiau gyventi tarp jų. Tiksliai, kaip tau rodau — pa- 
gal Padangtės ir viso jos apstatymo pavyzdį, taip turite 
ją padaryti“ (Iš 25, 8—9). „Žiūrėk, kad juos padarytum 
pagal jų pavyzdį, parodytą tau ant kalno“ (Iš 25, 40). 
Dovydas, duodamas savo sūnui Saliamonui šventovės pa- 
stato, padangtės ir visų reikmenų brėžinį, tikina, kad „jis 
buvo tiksliai užsirašęs brėžinio nurodymus, nes jį vedė 
VIEŠPATIES ranka“ (1 Krn 28, 19). Vadinasi, jis matė dan- 


* Plg. Amžinojo sugrįžimo mitą, p. 11. 


43 


PIRMAS SKYRIUS 


giškąjį pavyzdį, Jahvės sukurtą laikų pradžioje. Todėl ir 
sako Saliamonas: „Tu įsakei statyti šventyklą ant šven- 
tojo kalno ir aukurą savo buveinės mieste, atvaizdą savo 
šventosios Padangtės, kurią tu prirengei nuo pat pra- 
dzios" (lim 9, 8). 

Dangiškąją Jeruzalę Dievas sukūrė tuo pačiu metu 
kaip ir rojų, vadinasi, in aeternum’. Jeruzalės miestas vi- 
so labo tik apytikris transcendentinio modelio atvaizdas: 
ji galėjo sutersti. žmogus, bet jo modelis nesuteršiamas, 
nes nepavaldus laikui. „Statinys, kuris nūnai stovi tarp 
jūsų, ne tas, kuris buvo atskleistas manyje, ne tas, kuris 
buvo prirengtas nuo to laiko, kai nusprendžiau sukurti 
Rojų, ir kurį parodžiau Adomui prieš jam nusidedant“ 
(Barucho apokalipse, 2, 4, 3—7). 

Krikščionių bazilika, o vėliau katedra perima ir to- 
liau tęsia visą šią simboliką. Viena vertus, bažnyčia yra 
laikoma dangiškosios Jeruzalės sekiniu, ir taip daroma 
nuo krikščionybės užuomazgų; kita vertus, ji atkuria Rojų 
arba dangiškąjį pasaulį. Tačiau kosmologinė šventojo pa- 
stato struktūra ir toliau išlieka krikščionių sąmonėje: pa- 
vyzdžiui, ji akivaizdi bizantiškojoje bažnyčioje. „Keturios 
bažnyčios vidaus dalys simbolizuoja keturias pasaulio ša- 
lis. Bažnyčios vidurys — tai visata. Altorius — tai rojus, 
kuris yra rytuose. Karališkieji tikrojo altoriaus vartai dar 
yra vadinami „rojaus vartais“. Per Velykų savaitę šie var- 
tai būna atkelti per visas pamaldas; šio papročio prasmė 
yra suprantamai paaiškinta Velykų kanone: Kristus pri- 
sikėlė iš numirusiųjų ir mums atvėrė rojaus vartus. Ir 
priešingai, vakarai yra tamsos, sielvarto, mirties sritis, 
amžinoji mirusiųjų, laukiančių kūnų prisikėlimo ir pas- 
kutiniojo teismo, buveinė. Pastato centras yra žemė. Pa- 
gal Kosmo Indikopleusto koncepcijas, žemė yra stačia- 
kampis ir turi keturias sienas, virš kurių yra skliautas. 
Keturios bažnyčios vidaus dalys simbolizuoja keturias 

pasaulio šalis“*. Kaip kosmoso atvaizdas bizantiškoji baž- 
nyčia įkūnija ir kartu pašventina pasaulį. 


Keletas išvadų 


Iš tūkstančių pavyzdžių, kuriuos savo Zinioje turi re- 
ligijų istorikas, pateikėme vos keletą, tačiau to pakanka 
parodyti, kokia įvairi religinė erdvės patirtis. Mes pasi- 
rinkome pavyzdžius iš skirtingų kultūrų ir epochų, kad 
parodytume bent jau pačius svarbiausius mitologinės 
raiškos būdus ir ritualinius scenarijus, susijusius su šven- 
tosios erdvės patirtimi. Istorijos eigoje religingas Zmo- 
gus įvairiai vertino šią svarbiausią patirtį. Tereikia paly- 
ginti šventosios erdvės ir, vadinasi, kosmoso sampratą, 
tokią, kokia išryškėja iš Australijos ačilpų įvaizdžių, su 
panašiomis kvakiutlių, altajiečių arba Mesopotamijos gy- 
ventojų koncepcijomis, kad suvoktum jų skirtingumą. Nė- 
ra reikalo aiškinti tokią visiems žinomą tiesą: religinis 
žmonių gyvenimas teka istorijoje, tad jo raišką neišven- 
giamai sąlygoja daugybė istorinių veiksnių ir kultūrinių 
ypatybių. Tačiau mums rūpi ne begalinė erdvės religi- 
nės patirties įvairovė, bet, priešingai, tai, kas jai bendra. 
Juk užtenka tik palyginti nereligingo Žmogaus požiūrį į 
savo gyvenamąją erdvę su religingo Žmogaus požiūriu į 
šventąją erdvę, kad išsyk suvoktume abiejų erdvių struk- 
tūros skirtumą. 

Jei turėtume apibendrinti tai, ką išdėstėme anksčiau, 
pasakytume, jog šventosios erdvės patirtis įgalina „pa- 
saulésteiga": ten, kur erdvėje pasireiškia šventybė, atsi- 
skleidžia realybė, randasi pasaulis. Tačiau šventybės įsi- 
veržimas ne tik nurodo atramos tašką vidur takios 


* Hans Sedlmayr. Die Entstehung der Kathedrale. Zürich, 1950, p. 
119; W. Wolska. La typographie chrétienne de Cosmos Indikopleustės. Paris, 
1962, p. 131 ir kt. 

amorfiškos pasaulietiškos erdvės, tam tikrą „centrą“ vi- 
dur „chaoso“; jis sukelia taip pat lygmenų trūkį, atveria 
susisiekimą tarp kosmoso lygmenų (žemės ir dangaus) 
ir įgalina ontologiško pobūdžio perėjimą iš vieno būties 
būdo į kitą. Tai pasaulietiškos erdvės vienalytiškumo trū- 
kis, sukuriantis „centrą“, per kurį galima bendrauti su 
„tuo, kas transcendentiška“, vadinasi, sukuriantis „pa- 
saulį“, — centrą, dėl kurio įmanoma orientacija. Taigi 
šventybės pasireiškimas erdvėje turi kosmologinę vertę: 
kiekviena erdvinė hierofanija arba kiekvienas erdvės pa- 
šventinimas prilygsta „kosmogonijai“. Tad pirmoji išva- 
da būtų tokia: pasaulis leidžiasi suvokiamas kaip pasaulis, 
kaip kosmosas tiek, kiek apsireiškia kaip šventas pasaulis. 

Kiekvienas pasaulis yra dievų kūrinys, nes buvo ar- 
ba tiesiogiai sukurtas dievų, arba jų pašventintas ir, va- 
dinasi, „kosmizuotas“ žmonių, rituališkai atkuriančių 
pavyzdinį sankūros aktą. Kitais žodžiais tariant, religin- 
gas Žmogus gali gyventi tik šventame pasaulyje, nes tik 
toks pasaulis yra būties dalis, realiai egzistuoja. Šis reli- 
ginis poreikis reiškia nenumalšinamą ontologinį troškulį. 
Religingas Žmogus trokšta būti. Siaubas, kurį jis patiria 
jo gyvenamąjį pasaulį supančio „chaoso“ akivaizdoje, to- 
lygus siaubui, kurį jam kelia nebūtis. Nepažįstama 
erdvė, tvyranti už jo „pasaulio“, nekosmizuota, nes ne- 
pašventinta, paprasta amorfiška tįsa, kurioje dar nėra jo- 
kios gairės, jokios struktūros, — ši pasaulietiška erdvė 
religingam žmogui reiškia absoliučią nebūtį. Jei netyčia 
jis pasiklysta joje, jaučiasi tarsi likęs be savo „ontiško- 
sios“ substancijos, tarsi būtų ištirpęs chaose, tad galų ga- 
le užgęsta. 

Šis ontologinis troškulys pasireiškia įvairiausiais bū- 
dais. Šventosios erdvės atveju labiausiai į akis krenta re- 
ligingo Žmogaus siekimas įsitaisyti realybės šerdyje, pa- 
saulio centre: ten, iš kur ėmė rastis ir plisti į keturias 

pasaulio šalis kosmosas, ten, kur yra galimybė bendrau- 
ti su dievais; vienu žodžiu, ten, kur Žmogus yra arčiau- 
siai dievų. Matėme, kad pasaulio centro simbolika „bū- 
dinga“ ne tik šalims, miestams, šventykloms bei rūmams, 
bet ir patiems kukliausiems žmonių būstams — medžio- 
tojo klajoklio palapinei, piemenų jurtai, sėsliųjų žemdir- 
biu namams. Trumpai sakant, kiekvienas religingas Zmo- 
gus įsitaiso pasaulio centre ir kartu prie pat absoliučios 
realybės versmės, šalia „angos“, leidžiančios jam ben- 
drauti su dievais. 

Bet kadangi įsikurti kur nors, įgyventi kokią nors erd- 
vę — reiškia atkartoti kosmogoniją ir, vadinasi, pamėg- 
džioti dievų kūrybą, religingam žmogui kiekvienas gy- 
vybiškai svarbus sprendimas „įsitaisyti“ erdvėje yra „re- 
liginis“ sprendimas. Prisiimdamas atsakomybę „kurti“ 
pasaulį, kurį pasirinko gyventi, jis ne tiktai „kosmizuo- 
ja“ chaosą, bet ir pašventina savo mažąją visatą, padary- 
damas ją panašią į dievų pasaulį. Religingas Žmogus il- 
gesingai trokšta gyventi „dievų pasaulyje“, turėti namus, 
panašius į „dievų namus“, tokius, kokius atkūrė šven- 
tyklos ir šventovės. Trumpai sakant, šis religinis ilgesys 
reiškia troškimą gyventi tyrame ir šventame kosmose, tokia- 
me, koks jis buvo iš pradžių, kai išriedėjo iš Kūrėjo rankų. 

Šventojo laiko patirtis leis religingam žmogui peri- 
odiškai vėl atrasti Kosmosą tokį, koks jis buvo in princi- 
pio’, mitine Pasaulėkūros akimirką. 

ŠVENTASIS LAIKAS IR MITAI 


Pasaulietiškoji laiko tėkmė 
ir šventasis laikas 


Panašiai kaip erdvė, taip ir laikas religingam Žmogui 
nėra nei vienodas, nei tolydus. Yra švento laiko tarps- 
niai, švenčių metas (dažniausiai tai periodiškos šventės); 
kita vertus, yra pasaulietiškasis laikas, įprastinė laiko tėk- 
mė, kurioje rutuliojasi religinės reikšmės neturintys veiks- 
mai. Tarp šių dviejų laiko rūšių, žinoma, yra tolydumo 
pertrūkis, tačiau apeigų dėka religingas žmogus be jokio 
pavojaus gali „pereiti“ iš įprastinės laiko tėkmės į šven- 
tąjį laiką. 

Mums į akis pirmiausia krenta esminis abiejų šių lai- 
ko rūšių skirtumas: šventasis laikas pačia savo prigimtimi 
yra grįžtamas ta prasme, kad jis yra, tiesą sakant, pirmykš- 
tis mitinis laikas, paverstas esamuoju laiku. Kiekviena reli- 
ginė šventė, kiekvienas liturginis laikas yra atkūrimas 
kokio nors švento įvykio, atsitikusio mitinėje praeityje, 
„pradžioje“. Dalyvauti kokioje nors religinėje šventėje — 
reiškia išeiti iš „įprastinės“ laiko tėkmės ir įsilieti į mi- 
tinį laiką, atkurtą tos šventės. Vadinasi, šventasis laikas 
gali būti sugrąžinamas ir atkartojamas begalybę kartų. 
Tam tikru požiūriu būtų galima sakyti, kad jis „nebė- 
ga“, kad jis nėra negrįžtama „tėkmė“. Tai pats tikriau- 
sias ontologinis laikas: jis visada tolygus sau, nekinta ir 
nesenka. Kiekvienos periodiškos šventės metu vėl atran- 
damas tas pats šventasis laikas, tas pats, koks buvo per- 

nykštės ar prieš amžių vykusios šventės metu; tai lai- 
kas, kurį sukūrė ir pašventino dievai atlikdami savo dar- 
bus, gesta, atkuriamus per šventę. Kitaip sakant, per 
šventę vėl atrandamas pirmasis šventojo laiko pasireiškimas, 
toks, koks jis buvo ab origine, in illo tempore”. Juk šven- 
tojo laiko, kuris atsiskleidžia per šventę, nebuvo prieš 
dievų darbus, kuriuos ji mini. Sukurdami skirtingas re- 
alybes, sudarančias šiandienos pasaulį, dievai kartu su- 
kūrė šventąjį laiką, nes laikas, kada buvo kuriamas pa- 
saulis, būtinai turėjo būti pašventintas dievų buvimo ir 
veiklos. 

Taigi religingas Žmogus gyvena dviejų rūšių laike, iš 
jų svarbesnis šventasis laikas, paradoksiškai pasireiškian- 
tis kaip apsukinis, grįžtamas ir atsikartojantis, savotiš- 
kas amžinas mitinis esamasis laikas, į kurį periodiškai 
įsiliejama apeigų dėka. Šios laikysenos laiko atžvilgiu už- 
tenka, norint atskirti religingą Žmogų nuo nereligingo: 
religingas Žmogus nenori gyventi tik tokiame laike, ku- 
ris šiuolaikine kalba vadinamas „istorine dabartimi“, jis 
stengiasi patekti į šventąjį laiką, kuris tam tikru atžvil- 
giu gali būti tapatus „Amžinatvei“. 

Sunkiau būtų keliais žodžiais tiksliai apibrėžti, kas 
yra laikas nereligingam šiuolaikinių visuomenių Žmogui. 
Mes neketiname aptarinėti šiuolaikinės filosofijos laiko 
teorijų ir sąvokų, kurios vartojamos šiuolaikinio mokslo 
tyrinėjimuose. Mūsų tikslas yra lyginti ne sistemas ar fi- 
losofines doktrinas, bet egzistencinį elgesį. Taigi ir nere- 
ligingo Žmogaus atžvilgiu galima konstatuoti, kad jis pa- 
žįsta tam tikrą laiko netolydumą ir nevienalytiškumą. Ir 
jam greta gana monotoniško darbo laiko yra pramogų ir 
pasilinksminimų laikas, „švenčių laikas“. Ir jis gyvena 
pagal įvairius laiko ritmus ir pažįsta skirtingo intensy- 
vumo laiko tarpsnius: kai klausosi savo mėgstamos mu- 
Zikos arba, būdamas įsimylėjęs, laukia savo mylimo Zmo- 

gaus ar sutinka jį, jis aiškiai patiria visai kitokį laiko rit- 
mą nei dirbdamas arba nuobodžiaudamas. 

Tačiau tarp jo ir religingo Žmogaus yra esminis skir- 
tumas: pastarasis pažįsta „šventus“ laiko tarpsnius, ku- 
rie neturi nieko bendra su laiko tėkme, einančia prieš 
juos arba po jų, ir kurie yra visai kitokios struktūros ir 
kitokios „kilmės“, nes tai yra pirmapradis laikas, pašven- 
tintas dievų ir galintis per šventę virsti esamuoju laiku. 
Nereligingam Žmogui ši žmogų pranokstanti (trans-hu- 
niainc) liturginio laiko savybė yra neprieinama. Nereli- 
gingam Žmogui laikas nepasižymi nei trükiais, nei „slė- 
piniais": jis yra svarbiausias Žmogaus būties matmuo, jis 
yra susijęs su jo paties būtimi, vadinasi, turi pradžią ir 
pabaigą, kuri yra mirtis, būties išnykimas. Kad ir kiek 
įvairių laiko ritmų jis patirtų, kad ir koks skirtingas bū- 
tų jų intensyvumas, nereligingas žmogus žino, kad visa- 
da turima galvoje žmogiška patirtis, į kurią jokiu būdu 
negali įsikišti dieviškasis pradas. 

O religingam Žmogui pasaulietiškoji laiko tėkmė pe- 
riodiškai gali būti „sustabdyta“, įterpiant į ją apeigų dė- 
ka šventojo, neistorinio (ta prasme, kad jis nepriklauso 
istorinei dabarčiai) laiko tarpsnį. Panašiai kaip bažnyčia 
reiškia lygmens trūkį pasaulietiškoje šiuolaikinio miesto 
erdvėje, religinės pamaldos, laikomos tarp jos sienų, reiš- 
kia pasaulietiškosios laiko tėkmės trūkį: tai jau nebe da- 
bartinis istorinis laikas, tas, kuris dabar išgyvenamas, pa- 
vyzdžiui, gretimose gatvėse ar namuose, bet tas laikas, 
kuriuo tekėjo istorinis Jėzaus Kristaus gyvenimas, laikas, 
pašventintas jo žodžio, jo kančių, jo mirties ir prisikėli- 
mo. Vis dėlto pažymėkime, kad šis pavyzdys aiškiai ne- 
parodo to skirtumo, kuris yra tarp pasaulietiškojo ir šven- 
tojo laiko; palyginti su kitomis religijomis, krikščionybė 
iš tikrųjų pakeitė liturginio laiko patirtį ir sampratą, teig- 
dama Jėzaus Kristaus asmenybės istoriškumą. Tikinčia- 

jam liturgija vyksta istoriniu laiku, pašventintu Dievo sū- 
naus įsikūnijimo. Šventasis laikas, periodiškai atkuriamas 
ikikrikščioniškose religijose (ypač archaiškose), — tai imi- 
tinis laikas, pirmapradis laikas, nesutapatinamas su isto- 
rine praeitimi, pradinis laikas ta prasme, kad jis ištryško 
„Staiga“, kad prieš jį nebuvo jokio kito laiko, nes.jokio 
laiko negalėjo būti prieš atsirandant realybei, apie kurią pa- 
sakoja mitas. 

Būtent ši archaiška mitinio laiko koncepcija mus pir- 
mučiausia ir domina. Toliau pamatysime, kuo ji skiriasi 
nuo judaizmo ir krikščionybės koncepcijų. 


Templum” -— tempus" 


Pradėkime keliais pavyzdžiais, kurie išsyk parodys 
religingo Žmogaus požiūrį į laiką. Bet pirma padaryki- 
me svarbią pastabą: daugelio Šiaurės Amerikos vietinių 
gyventojų kalbose žodis „pasaulis“ (=kosmosas) vartoja- 
mas taip pat „metų“ prasme. Jokutai sako: „pasaulis pra- 
ėjo“, norėdami pasakyti „praėjo vieneri metai“. Jukiai 
„metus“ vadina tuo pačiu žodžiu kaip „žemę“ arba „pa- 
saulį“. Jie, kaip ir jokutai, sako: „praėjo žemė“, norėda- 
mi pasakvti, kad prabėgo vieneri metai. Jų žodynas at- 
skleidžia religinę pasaulio ir kosminio laiko sąsają. Kos- 
mosas laikomas vienu gyvu organizmu, kuris gimsta, 
vystosi ir užgęsta paskutinę metų dieną, kad atgimtų per 
Naujuosius metus. Mes įsitikinsime, kad šis atgimimas — 
tai gimimas, kad kosmosas atgimsta kiekvieneriais me- 
tais, nes kiekvieneriais Naujaisiais metais laikas praside- 
da iš pradžių, ab initio. 

Kosmoso ir laiko sąsaja yra religinės prigimties: kos- 
mosą galima palyginti su kosminiu laiku („metais“), nes 
tiek viena, tiek kita yra šventos realybės, dievo kūriniai. 
Kai kurios Šiaurės Amerikos gentys šią kosmoso ir laiko 

sąsają išreiškia pačia šventųjų pastatų struktūra. Kadan- 
gi šventykla yra pasaulio atvaizdas, jai būdinga ir laiko 
simbolika. Pavyzdžiui, tokios yra algonkinų ir sijų šven- 
tyklos. Jų šventnamis, kaip jau matėme, vaizduoja visa- 
tą, kartu simbolizuodamas ir metus. Mat metai suvokia- 
mi kaip kelionė per keturias pasaulio šalis, kurias Zen- 
klina keturi šventnamio langai ir ketverios jo durys. Da- 
kotai sako: „Metai yra ratas aplink pasaulį“, t. y. aplink 
ju šventnamį, kuris yra imago mundi“. 

Dar akivaizdesnį pavyzdį randame Indijoje. Jau ma- 
tėme, kad aukuro statyba tolygi kosmogonijos pakartoji- 
mui. Tačiau tekstai priduria, kad „ugnies aukuras yra 
metai“, ir paaiškina jo laikinę simboliką taip: 360 sienų 
plytų reiškia 360 metų naktų, o 360 vajusmati plytų — 
360 dienų (Catapatha Brūhmana, X, 5, 4, 10, ir t. t.). Kitaip 
sakant, kiekvieną sykį statant ugnies aukurą ne tiktai iš 
naujo sukuriamas pasaulis, bet ir ,sudéstomi metai“; lai- 
kas atnaujinamas, nes sukuriamas iš naujo. Kita vertus, me- 
tai yra tapatinami su Pradžiapačiu (Prajūpati), kosminiu 
dievu, vadinasi, kiekvienu nauju aukuru atgaivinamas 
Pradžiapatis, t. y. sustiprinamas pasaulio šventumas. Kal- 
bama ne apie pasaulietiškąjį laiką, įprastinę laiko tėkmę, 
bet apie kosminio laiko pašventinimą. Taigi statant ug- 
nies aukurą siekiama pašventinti pasaulį, t. y. įterpti į 
šventąjį laiką. 

Panaši ir Jeruzalės šventyklos kosmologinė laiko sim- 
bolika. Pagal Juozapą Flavijų (Ioudaike archaiologia, III, 7, 
7), dvylika duonos kepaliukų, padėtų ant stalo, reiškia 
dvylika metų mėnesių, o žvakidė su septyniomis dešim- 
timis šakų vaizduoja dekanus (t. y. zodiakinę septynių 
planetų dalybą dešimtimis). Šventykla — tai pasaulio at- 
vaizdas, imago mundi: stovėdama „pasaulio centre“, Je- 


* Werner Müller. Die blaue Hiitte. Wiesbaden, 1954, p. 133. 

ruzalėje, ji pašventina ne tiktai visą kosmosą, bet ir kos- 
minę „gyvybę“, t. y. laiką. 

Hermanno Usenerio nuopelnas yra tas, kad jis pir- 
mas paaiškino etimologinę templum ir tempus giminystę, 
pasitelkdamas intersekcijos (Schneidung, Kreuzung) savo- 
ka*. Paskesni tyrimai dar patikslino šį atradimą: „Tem- 
plum reiškia erdvinį, tempus — laikinį akiračio slankės 
erdvėje ir laike aspektą '**. 

Gili visų šitų faktų prasmė, atrodo, yra tokia: religin- 
gam pirmykščių kultūrų žmogui pasaulis atsinaujina kas- 
met; kitaip sakant, kiekvieneriais naujais metais jis atgauna 
savo pradinį „šventumą“, kuriuo pasižymėjo išriedėdamas 
iš kūrėjo rankų. Ši simbolika akivaizdi architektoninėje 
šventovių struktūroje. Kadangi šventykla yra pati tikriau- 
sia šventvietė ir kartu pasaulio atvaizdas, ji pašventina 
visą kosmosą, taip pat ir kosminę gyvybę. Toji kosminė 
gyvybė buvo įsivaizduojama kaip apskrita trajektorija ir 
tapatinama su metais. Metai buvo uždaras ratas: jie tu- 
rėjo pradžią ir pabaigą, taip pat pasižymėjo ta savybe, 
kad galėjo „atgimti“ Naujųjų metų pavidalu. Su kiekvie- 
neriais Naujaisiais metais atsirasdavo „naujas“, „tyras“ 
ir „šventas“, nes dar nelytėtas, laikas. 

Tačiau laikas atgimdavo ir vėl prasidėdavo todėl, kad 
kiekvieneriais Naujaisiais metais pasaulis būdavo suku- 
riamas iš naujo. Ankstesniame skyriuje pažymėjome, ko- 
kią didelę svarbą turi kosmogoninis mitas kaip pavyz- 
dinis bet kokios kūrybos ir statybos modelis. Pridurki- 
me, kad kosmogonija apima taip pat ir laiko kūrybą. Ne- 
gana to: kadangi kosmogonija yra bet kokios „kūrybos“ 
archetipas, kosminis laikas, kurį sukuria kosmogonija, yra 
pavyzdinis modelis visoms kitoms laiko rūšims, t. y. 


* H. Usener. Götternamen. 2 Aufl. Bonn, 1920, p. 191 ir toliau. 
** Werner Müller. Kreis und Kreuz. Berlin, 1938, p. 39; plg. taip pat p. 33 
ir toliau. 

specifinėms laiko rūšims, būdingoms įvairioms būties ka- 
tegorijoms. Paaiškinkime: religingam archainių kultūrų 
žmogui kiekviena kūryba prasideda laike: kol daiktas ne- 
egzistuoja, negali egzistuoti ir jo laikas. Kol nepradėjo eg- 
zistuoti kosmosas, nebuvo ir kosminio laiko. Kol nebu- 
vo vienos ar kitos augalų rūšies, nebuvo ir laiko, kuris 
dabar verčia juos augti, brandinti vaisius ir sunykti. To- 
dėl įsivaizduojama, kad kiekviena kūryba yra vykusi laiko 
pradžioje, in principio. Laikas prasidėjo kartu su pirmuoju 
būties naujos kategorijos atsiradimu. Štai kodėl mitas vai- 
dina tokį svarbų vaidmenį: kaip parodysime kiek vėliau, 
būtent mitas atskleidžia, kaip pradėjo egzistuoti realybė. 


Kasmetinis 
kosmogonijos pakartojimas 


Kaip atsirado kosmosas, pasakoja kosmogonijos mi- 
tas. Babilonijoje per akitu ceremoniją, kuri vykdavo pas- 
kutinėmis senųjų metų ir pirmosiomis naujųjų metų die- 
nomis, buvo iškilmingai recituojama Sankūros sakmė, Enü- 
ma elish. Ritualiniu sakmės recitavimu buvo atkuriama 
Marduko ir jūrų pabaisos Tiamat kova; tos kautynės įvy- 
ko ab origine, iš pradžių, ir galutine dievo pergale pada- 
rė galą chaosui. Mardukas iš sukapoto Tiamat kūno su- 
kūrė kosmosą, o iš svarbiausio Tiamat sąjungininko de- 
mono Kingaus (Kingu) kraujo sukūrė žmogų. Kad šios 
pasaulėkūros minėtuvės iš tikrųjų atkurdavo kosmogoni- 
jos aktą, mums liudija tiek ritualai, tiek ceremonijų metu 
vartotos formuluotės. 

Iš tiesų, Tiamat ir Marduko kova buvo vaidinama dvie- 
jų vaidintojų grupių; šis ceremonialas, visada įtrauktas į 
Naujųjų metų dramos scenarijų, buvo atliekamas ir heti- 
tų, egiptiečių bei Ras Šamroje. Dviejų vaidintojų grupių 
kova atkartojo perėjimą iš chaoso į kosmosą, atkūrė kosmo- 

goniją. Mitinis įvykis virsdavo esamuoju. „Lai ir toliau jis 
nugali Tiamat ir sutrumpina jos dienas!“ — sušunka žy- 
nys. Kova, pergalė ir pasaulėkūra įvykdavo tuo pačiu aki- 
mirksniu, hic et nunc”. 

Kadangi Naujieji metai yra kosmogonijos atkürimas, 
jie reiškia laiko pakartojimq nuo jo pradžių, t. y. pirmapra- 
džio, „tyro“ laiko, to laiko, kuris buvo sanküros akimir- 
ką, atkūrimą. Dėl tos priežasties Naujųjų metų proga at- 
liekami „apsivalymai“ bei nuodėmių, demonų arba tie- 
siog atpirkimo ožio išvarymas. Juk čia kalbama ne tik 
apie tam tikro laiko tarpsnio pabaigą ir kito laiko tarps- 
nio pradžią (kaip tai įsivaizduoja, pavyzdžiui, šiuolaiki- 
nis žmogus), bet ir apie praėjusių metu ir praslinkusio 
laiko atšaukimą. Beje, tokia yra ritualinių apsivalymų 
prasmė: pavienio Žmogaus ir visos bendruomenės nuo- 
dėmių ir klaidų sudeginimas, sunaikinimas. 

Nauruzas (Nauroz) — persų Naujieji metai — tai die- 
nos, kurią buvo sukurtas pasaulis ir Žmogus, minėjimas. 
Būtent Nauruzo dieną, kaip sako arabų istorikas al-Bi- 
runis, vykdavo „kūrinijos atnaujinimas“. Karalius pa- 
skelbdavo: „Štai nauja diena, naujo mėnesio, naujų me- 
tų: reikia atnaujinti tai, ką nudręžė laikas“. O laikas nu- 
dręžė Žmogų, visuomenę, kosmosą, ir tas naikinantis lai- 
kas buvo pasaulietiškasis laikas, tikrai sakant — tėkmė; 
tad reikėjo jį atšaukti ir grąžinti tą mitinę akimirką, kai 
pasaulis atsirado, skendėdamas „tyrame“, „stipriame“ ir 
šventame laike. Prabėgęs pasaulietiškasis laikas buvo at- 
šaukiamas apeigomis, kurios reiškia savotišką „pasaulio 
pabaigą“. Ugnies užgesinimas, mirusiųjų vėlių sugriZi- 
mas, visuomeninės tvarkos nepaisymas kaip per Satur- 
nalijas, lytinė laisvė, orgijos ir t. t. simbolizavo pasaulio 
atkritimą į chaosą. Paskutinę metų dieną visata ištirpda- 
vo pirmapradžiuose vandenyse. Jūrų pabaisa Tiamat, 
tamsybių, amorfiškumo, to, kas neišreikšta, simbolis, pri- 

sikeldavo ir vėl tapdavo grėsminga. Pasaulis, egzistavęs 
visus metus, realiai išnykdavo. Kadangi vėl apsireikšdavo 
Tiamat, kosmosas būdavo sunaikinamas, ir Mardukas bū- 
davo priverstas vėl jį sukurti, iš naujo įveikęs Tiamat*. 

Šio periodiško pasaulio atkritimo į chaoso būvį pras- 
mė buvo tokia: visos metų „nuodėmės“, visa tai, ką lai- 
kas suteršė ir nudrengė, buvo sunaikinama fizine pras- 
me. Simboliškai dalyvaudamas pasaulio sunaikinime ir 
sukürime iš naujo ir pats žmogus būdavo sukuriamas iš 
naujo; jis atgimdavo ir pradėdavo naują gyvenimą. Kiek- 
vieneriais Naujaisiais metais Žmogus jausdavosi laisves- 
nis ir skaistesnis, nes nusimesdavo nuo pečių savo klai- 
dų bei nuodėmių naštą. Jis sugrįždavo į pasakišką san- 
kūros laiką, vadinasi, į šventą ir „stiprų“ laiką; šventą 
todėl, kad jį pakeisdavo dievai savo buvimu; „stiprų“ 
todėl, kad tai tyras, išskirtinis pačios gigantiškiausios iš 
visų kada nors buvusių sankūrų — visatos sukūrimo — 
laikas. Žmogus simboliškai tapdavo kosmogonijos amži- 
ninku, jis dalyvaudavo pasaulio kūrime. Senovės Arti- 
muosiuose Rytuose jis netgi aktyviai prisidėdavo prie šio 
kūrimo (prisiminkime dvi kovojančias grupes, vaidinan- 
čias Marduką ir jūrų pabaisą). 

Lengva suprasti, kodėl atsiminimai apie tą nuostabų 
laiką taip masino religingą Žmogų, kodėl jis periodiškai 
stengėsi atsidurti jame: in illo tempore, anuo metu, dievai 
parodė savo didžiausią galybę. Kosmogonija yra aukščiau- 
sioji dieviškumo apraiška, didžiausios jėgos, pertekliaus ir 
kūrybingumo pavyzdys. Religingas Žmogus yra ištroš- 
kęs realybės. Visomis šiomis priemonėmis jis stengiasi 
įsikurti prie pat pirmapradės realybės versmės, vėl atsi- 
durti in statu nascendi" pasaulyje. 


* Apie Naujųjų metų ritualus Zr. M. Eliade. Amžinojo sugrįžimo mitas, 
p. 50 ir toliau. 

Atsinaujinimas 
grįžtant į pradinį laiką 


Visa tai verta aptarti plačiau, bet kol kas savo dėmesį 
turime sutelkti į du dalykus: 1) dėl kasmetinio kosmo- 
gonijos pakartojimo laikas atsinaujindavo ir prasidėda- 
vo kaip šventas laikas, nes sutapdavo su illud tempus, 
anuo laiku, kai pasaulis pirmąkart atsirado; 2) rituališ- 
kai dalyvaudamas „pasaulio pabaigoje“ ir jo ,atkürime", 
žmogus tapdavo illud tempus, ano laiko, amžininkų; va- 
dinasi, jis gimdavo iš naujo, vėl pradėdavo savo gyveni- 
ma su nelytėtų gyvybinių jėgų atsarga, tokia, kokia ji bu- 
vo jam tik gimus. 

Šie dalykai yra svarbūs: jie mums atskleidžia religin- 
go Žmogaus požiūrio į laiką paslaptį. Kadangi šventasis 
stiprusis laikas yra pradžios laikas, nuostabi akimirka, kai 
buvo sukurta realybė, kai ji pirmą kartą pasireiškė visa 
pilnatve, tai Žmogus stengiasi periodiškai sugrįžti į tą 
pradinį laiką. Šis ritualinis illud tempus, ano laiko, kai 
pirmą kartą pasireiškė realybė, atkūrimas yra visų šven- 
tųjų kalendorių pamatas: šventė nėra mitinio (vadinasi, 
ir religinio) įvykio „minėtuvės“, bet jo atkūrimas. 

Tikrasis pradžios laikas yra kosmogonijos laikas, ta aki- 
mirka, kai atsirado didžiausia realybė — pasaulis. Dėl 
tos priežasties, kaip matėme ankstesniame skyriuje, kos- 
mogonija yra visokios „kūrybos“, visokios „darybos“ mo- 
delis. Dėl tos pačios priežasties kosmogoninis laikas yra 
visokio šventojo laiko modelis: nes jei šventasis laikas 
yra laikas, kai apsireiškė ir kūrė dievai, akivaizdu tada, 
kad tobuliausia ir gigantiškiausia dieviška apraiška yra 
pasaulėkūra. 

Užtat religingas žmogus atkuria kosmogoniją ne tik- 
tai kiekvieną sykį, kai ką nors „kuria“ („savo pasaulį“ — 
gyvenamą vietovę arba miestą, namus ir t. t.), bet ir ta- 

da, kai linki laimingo viešpatavimo valdovui arba kai 
turi gelbėti žūstantį derlių ar sėkmingai kariauti, leistis į 
jūrų žygį ir t. t. Bet ypač svarbų vaidmenį ritualinis kos- 
mogonijos mito recitavimas vaidina gydant, kai norima 
atnaujinti žmogų. Fidžio salyne naujo vado atėjimo į val- 
džią ceremonialas yra vadinamas „pasaulio sukūrimu“; 
tas pats ceremonialas atliekamas ir stengiantis išgelbėti 
žūstantį derlių. Tačiau, ko gero, plačiausiai rituališkai 
kosmogonijos mitas taikomas Polinezijoje. In illo tempore, 
anuo metu, kuriant pasaulį Io ištarti žodžiai virto ritua- 
linėmis formulėmis. Žmonės jas kartoja įvairiausiomis 
progomis: kad apvaisintų bevaisę gimdą, išgydytų (tiek 
kūno, tiek dvasios ligas), pasirengtų karui, taip pat mir- 
ties valandą arba kad sužadintų poetinį įkvėpimą“. 

Taigi kosmogonijos mitas polineziečiams yra archeti- 
pinis visokios „kūrybos“ pavyzdys, kad ir kokio pobū- 
džio ji būtų: biologinio, psichologinio, dvasinio. O ka- 
dangi ritualinis kosmogonijos mito recitavimas atkuria 
pirmapradį įvykį, iš to išplaukia, jog tas, kuriam jis reci- 
tuojamas, magišku būdu yra nukeliamas į „pasaulio pra- 
džią“, tampa kosmogonijos amžininku. Gydomasis tokio 
jo grįžimo į pradinį laiką tikslas yra pradėti naują gyve- 
nimą, (simboliškai) gimti iš naujo. Atrodo, tokio gydy- 
mo ritualo pagrindas yra toks požiūris: gyvenimo ne- 
įmanoma pataisyti, jį galima tik perkurti simboliškai pa- 
kartojant kosmogoniją, nes kosmogonija yra pavyzdinis 
bet kokios kūrybos modelis. 

Dar geriau suprasime atnaujinamąjį grįžimo į pradžios 
laiką vaidmenį išsamiau patyrinėję archaišką gydybą, pa- 
vyzdžiui, nasiu, tibetiečių-birmiečių genties, kuri gyve- 
na pietvakarių Kinijoje (Junano provincijoje). Gydymo ri- 
tualas, tiesą sakant, yra iškilmingas pasaulio sukūrimo 


* Zr. bibliografines nuorodas M. Eliade' knygose: Traité d'histoire des 
religions, p. 351 ir toliau; Aspects du Mythe. Paris, 1963, p. 44 ir toliau. 

mito recitavimas, po kurio recituojami mitai apie ligu kil- 
me (jas sukelia gyvaciu pyktis) ir apie pirmojo Ziniuo- 
nio, atnešusio žmonėms vaistus, atsiradimą. Beveik visi 
ritualai parsišaukia pradžią, mitini laiką, kai dar nebuvo 
pasaulio: „Pradžioje, tuo laiku, kai dar nebuvo atsiradęs 
dangus, saulė, mėnulis, žvaigždės, planetos ir žemė, ta- 
da, kai dar nebuvo nieko ...“, ir t. t. Paskui eina kosmo- 
gonija ir atsiranda gyvatės: „Tuo metu, kai atsirado dan- 
gus ir pažiro saulė, mėnulis, žvaigždės, planetos ir Ze- 
mė, kai atsirado kalnai, slėniai, medžiai ir uolos, tuo metu 
atsirado nagai ir slibinai...“ Paskui pasakojama apie pir- 
mojo gydytojo gimimą ir vaistų atsiradimą. Ir dar pri- 
duriama: „Reikia papasakoti apie vaisto kilmę, nes ant- 
raip negalima apie jį kalbėti“*. 

Kalbant apie šią magišką giesmę, kurios tikslas — gy- 
dyti, reikia pažymėti, kad mitas apie vaistų pradžią visada 
įeina i kosmogonijos mitą. Gydant pirmykščiais tradiciniais 
būdais vaistas būna veiksmingas tik tada, kai ligonio aki- 
vaizdoje rituališkai primenama jo kilmė. Daugybė Arti- 
mųjų Rytų ir Europos užkalbėjimų pasakoja ligos arba ją 
sukėlusio demono istoriją ir primena tą mitinę akimirką, 
kai kokiai nors dievybei ar kokiam nors šventajam pavyko 
sutramdyti blogį“. Gydomąjį užkalbėjimo veiksmingumą 
sudaro tai, kad rituališkai sukalbėtas jis atkuria mitinį „pra- 
džios“, tiek pasaulio, tiek ligos bei jos gydymo, laiką. 


„Sventinis“ laikas 
ir švenčių struktūra 


Realybės pradžios laikas, t. y. pirmojo jos atsiradimo 
laikas, turi pavyzdžio reikšmę ir funkciją; dėl tos prie- 


* J. F. Rock. The Na-kli Naga Cult and Related Ceremonies. Roma, 1952, 
vol. 1., p. 108, 197, 279 ir toliau. 
** Plg: Amzinojo sugrįžimo mitas, p. 81—82; Aspects du Mythe, p. 42—43. 

žasties Žmogus atitinkamais ritualais stengiasi periodiš- 
kai jį atkurti. Bet kokios nors realybės „pirmoji apraiš- 
ka“ yra tolygi jos sukūrimui dievų arba pusdievių triüsu; 
susigrąžinti pradžios laiką, vadinasi, rituališkai pakartoti 
kūrybinį dievų aktą. Periodiškas kūrybinių aktų, kuriuos 
atliko dieviškosios esybės in illo tempore, anuo metu, at- 
kūrimas sudaro šventąjį kalendorių, švenčių visumą. 
Šventė visada vyksta pradiniu laiku. Kaip tik šio pradi- 
nio švento laiko sugrąžinimas skiria žmogaus elgesį per 
šventę nuo jo elgesio prieš šventę ir po jos. Neretai per 
šventę atliekami tokie patys veiksmai kaip nešventiniu 
laiku, bet religingas Žmogus tiki, kad per šventę gyvena 
kitu laiku, kad jam pavyko susigrąžinti mitinį laiką, illud 
tempus. 

Kasmetiniu toteminiu — intichiuma tipo — ceremoni- 
ju metu Australijos arandai pakartoja ju Protévio altche- 
ringa laikais (pažodžiui: „sapnų laiku“) nueitą kelią. Jie 
sustoja aibėje vietų, kur buvo sustojęs jų Protėvis, ir kar- 
toja tuos pačius mostus, kuriuos jis padarė in illo tempo- 
re. Šios ceremonijos laikotarpiu jie pasninkauja, nesine- 
šioja ginklų ir vengia bet kokių santykių su savo moteri- 
mis arba kitų klanų nariais. Jie yra visiškai paskendę 
„Sapnų laike“*. 

Kasmet Polinezijos Tikopijos (Tikopia) saloje švenčia- 
ma šventė atkuria „dievų darbus“, veiksmus, kuriais jie 
mitiniais laikais sukūrė pasaulį, tokį, koks jis yra šian- 
dien“. „Šventiniam“ laikui, kuriuo gyvenama ceremoni- 
jų metu, yra būdingi keli draudimai (tabu): jokio triukš- 
mo, jokių Žaidimų, jokių šokių. Perėjimą iš pasaulietiš- 
kojo laiko į šventąjį laiką parodo ritualinis medžio gaba- 
lo perkirtimas pusiau. Įvairios ceremonijos, iš kurių su- 


* F. J. Gillen. The Native Tribes of Central Australia. 2nd ed., London, 
1938, p. 170 ir toliau. 
** Plg. Raymond Firth. The Work of Gods in Tikopia. London, 1940, vol. 1. 

sideda periodiškos šventės ir kurios, pakartokime dar sy- 
kį, yra tik pavyzdinių dievų veiksmų atkartojimas, iš pa- 
žiūros nesiskiria nuo įprastinių veiksmų; turime galvoje 
ritualinį valčių taisymą, apeigas, susijusias su maistinių 
augalų (jamsų, tarų ir kt.) auginimu, šventovių atnauji- 
nimu. Bet iš tikrųjų visi šie ritualiniai veiksmai skiriasi 
nuo tų pačių darbų, atliekamų įprastiniu laiku, nes ap- 
ima tik keletą objektų, kurie yra savotiški atitinkamos ob- 
jektų klasės archetipai, be to, ceremonijos vyksta šventy- 
bės prisodrintoje atmosferoje. Iš tikrųjų čiabuviai puikiai 
suvokia, kad iki menkiausių smulkmenų atkuria pavyz- 
dinius dievų veiksmus, kurie buvo atlikti in illo tempore. 

Taigi religingas Žmogus, periodiškai atkurdamas pir- 
mapradį laiką, kuriuo buvo atlikti dievų darbai, tampa 
dievų amžininku. „Pirmykščių“ civilizacijų pakopoje vi- 
sa, ka daro Žmogus, turi savo aukštesnį (trans-humain) 
modelį; netgi „nešventiniu“ laiku jo veiksmai mėgdžioja 
pavyzdinius modelius, įdiegtus dievų ar mitinių protė- 
vių. Bet šiam mėgdžiojimui gresia pavojus tapti vis ma- 
žiau tiksliam; modelis gali būti iškraipytas arba užmirš- 
tas. Periodiški dievų darbų atkūrimai, religinės šventės, 
ir yra tam, kad vėl parodytų žmonėms modelių šventu- 
mą. Ritualinis valties taisymas arba ritualinis jamsų au- 
ginimas nepanėši į tuos pačius veiksmus, atliekamus ne 
šventuoju laikotarpiu. Jie yra tikslesni, artimesni dieviš- 
kiesiems modeliams ir, kita vertus, rituališki: jų tikslas 
religinis. Valtis rituališkai taisoma ne todėl, kad ją reikia 
taisyti, bet todėl, kad mitiniu laikotarpiu dievai parodė 
žmonėms, kaip taisomos valtys. Čia turima galvoje ne 
empirinis darbas, bet religinis aktas, imitatio dei, dievo 
pamėgdžiojimas. Taisomas daiktas jau nėra vienas iš dau- 
gybės daiktų, sudarančių „valčių“ klasę, bet mitinis ar- 
chetipas: ta pati valtis, prie kurios triūsė dievai „in illo tem- 
pore“. Vadinasi, laikas, kuriuo rituališkai taisoma valtis, 

sutampa su pirmapradžiu laiku: tai tas pats laikas, ku- 
riuo plušėjo dievai. 

Žinoma, ne visų tipų periodiškas šventes galima kil- 
dinti iš mūsų aptartojo pavyzdžio. Tačiau mus domina 
ne šventės morfologija, bet per šventę atkuriamo švento- 
jo laiko struktūra. Taigi apie šventąjį laiką galima saky- 
ti, kad jis visada yra tas pats, kad jis yra „amžinybių 
seka“ (Hubertas ir Maussas). Kad ir kokia sudėtinga bū- 
tų religinė šventė, ji visada yra šventas įvykis, kuris įvy- 
ko ab origine ir kuris apeigomis paverčiamas esamuoju. 
Jos dalyviai tampa mitinio įvykio amžininkais. Kitais Zo- 
džiais tariant, jie „palieka“ savo istorinį laiką — t. y. tą 
laiką, kurį sudaro pasaulietiškų asmeniškų ir tarpasme- 
niškų įvykių visuma, — ir sugrįžta į pradžios laiką, kuris 
yra visada toks pat, kuris priklauso amžinybei. Religin- 
gas Žmogus periodiškai pasineria į šventąjį mitinį laiką, 
vėl grįžta į pradžios laiką, kuris „nebėga“ todėl, kad ne- 
priklauso pasaulietiškojo laiko tėkmei; jis yra amžina da- 
bartis, kurią galima susigrąžinti begalę kartų. 

Religingas žmogus jaučia poreikį periodiškai pasinerti 
į šventąjį nesunaikinamą laiką. Jam kaip tik šventasis lai- 
kas daro įmanomą kitą, įprastinį laiką, pasaulietiškąją 
tėkmę, kurioje rutuliojasi kiekvieno žmogaus būtis. Am- 
žinoji mitinio įvykio dabartis daro įmanomą pasaulietiš- 
ką istorinių įvykių tėkmę. Pateiksime vieną pavyzdį: bū- 
tent dėl dieviškosios hierogamijos, įvykusios ín illo tem- 
pore, yra įmanoma žmonių lytinė sąjunga. Dievo ir dei- 
vės sąjunga vyksta nelaikiniu metu, amžinojoje dabarty- 
je; žmonių lytinės sąjungos, jei jos ne ritualinės, vyksta 
pasaulietiškojo laiko tėkmėje. Šventasis, mitinis laikas 
įdiegia taip pat egzistencinį, istorinį laiką, nes jis yra pa- 
vyzdinis jo modelis. Apskritai kalbant, viskas atsirado 
tik dievų ir pusdievių dėka. Realybės ir netgi gyvybės 
„pradžia“ yra religinio pobūdžio. Galima auginti ir val- 

gyti jamsus „įprastai“ todėl, kad periodiškai jie yra au- 
ginami ir valgomi rituališkai. O atlikti ritualus įmanoma 
todėl, kad dievai juos apreiškė in illo tempore, sukurdami 
žmogų ir jamsus ir parodydami žmonėms, kaip reikia 
auginti ir valgyti šiuos maistinius augalus. 

Šventės metu vėl visiškai atrandamas šventasis gyve- 
nimo matmuo, patiriamas Žmogaus būties, kaip dieviš- 
ko kūrinio, šventumas. Visu kitu laiku žmogus yra lin- 
kęs užmiršti svarbiausia: būtį mums „duoda“ ne tai, ką 
šiuolaikiniai žmonės vadina „gamta“, ji yra Kitų — die- 
vų arba pusdievių — kūrinys. Ir priešingai, šventės su- 
grąžina šventąjį būties matmenį, vėl pamokydamos, kaip 
dievai arba mitiniai protėviai sukūrė Žmogų ir išmokė 
įvairių visuomeninių poelgių ir praktinių darbų. 

Tam tikru požiūriu šis periodiškas „išėjimas“ iš isto- 
rinio laiko ir ypač jo padariniai visai religingo Žmogaus 
būčiai gali atrodyti kaip kūrybinės laisvės išsižadėjimas. 
Apskritai imant, kalbama apie amžiną sugrįžimą in illo 
tempore, į mitinę praeitį, neturinčią nieko istoriško. Iš to 
būtų galima padaryti išvadą, kad amžinas pavyzdinių 
veiksmų, kuriuos apreiškė dievai ab origine, kartojimas 
prieštarauja bet kokiai Žmonių pažangai ir paralyžiuoja 
bet kokį kūrybiškumą. Tokia išvada iš dalies pateisina- 
ma. Bet tik iš dalies, nes religingas Žmogus, netgi „pri- 
mityviausias“, iš principo neatmeta „pažangos“: jis ją pri- 
pažista, bet suteikia jai dievišką kilmę ir matmenį. Visa, 
kas šiuolaikiniu požiūriu mums atrodo pažanga (nesvar- 
bu, kokio pobūdžio: socialinio, kultūrinio, techninio ir 
t. t.), palyginti su ankstesne padėtimi, buvo priimta įvai- 
rių pirmykščių bendruomenių ilgoje jų istorijos eigoje 
kaip naujos dieviškos apraiškos. Tuo tarpu paliksime 
nuošalyje šį problemos aspektą. Čia mums svarbu su- 
prasti religinę šios dieviškų veiksmų kartotės reikšmę. 
Taigi yra akivaizdu, kad jeigu religingas Žmogus jaučia 

poreikį be galo kartoti tuos pačius pavyzdinius veiks- 
mus, taip yra todel, kad jis visomis išgalėmis siekia gyventi 
kuo arčiau savo dievų. 


Periodiškai tapti 
dievų amZininku 


Ankstesniame skyriuje aptardami kosmologinę mies- 
tų, šventyklų ir namų simboliką parodėme, kaip glau- 
džiai ji siejasi su „pasaulio centro“ idėja. Religinė pa- 
tirtis, slypinti centro simbolikoje, atrodo, yra tokia: 
žmogus trokšta įsitaisyti erdvėje, „atvertoje aukštyn“, 
susisiekiančioje su dievų pasauliu. Gyventi šalia „pasau- 
lio centro“ tolygu, trumpai sakant, gyventi kuo arčiau 
dievų. 

Tą patį troškimą priartėti prie dievų įžiūrime ir nag- 
rinėdami religinių švenčių reikšmę. Susigrąžinti šventąjį 
pradžios laiką — tai tapti „dievų amžininku“, taigi gy- 
venti jų akivaizdoje, net jeigu jų buvimas greta yra slė- 
piningas ta prasme, kad ne visada regimas. Šis tikslas, 
įžvelgiamas šventosios erdvės ir šventojo laiko patirtyje, 
liudija norą vėl atsidurti pirmapradėje būklėje: toje, ku- 
rioje dalyvavo dievai ir mitiniai protėviai, kurdami arba 
tvarkydami pasaulį, arba mokydami žmones civilizaci- 
jos pagrindų. Ši „pirmapradė būklė“ ne istorinio pobū- 
džio, ji chronologiškai neišreiškiama; kalbama apie miti- 
nę praeitį, apie „pradžios“ laiką, apie tai, kas dėjosi „pra- 
džioje“, in principio. 

O „pradžioje“ vyko štai kas: žemėje darbavosi dievai 
ir pusdieviai. Taigi „ištakų“ ilgesys yra religinis ilgesys. 
Žmogus trokšta patirti veiklų dievų buvimą, jis trokšta 
taip pat gyventi visai naujame, tyrame ir „stipriame“ pa- 
saulyje, tokiame, koks jis buvo tik išriedėjęs iš kūrėjo ran- 
kų. Būtent šiuo pradžios tobulumo ilgesiu iš esmės ir pa- 

aiškinamas periodiškas grįžimas in illo tempore. Kalbant 
krikščionybės terminais būtų galima pasakyti, kad čia tu- 
rimas galvoje „rojaus ilgesys“, nors pirmykščių kultūrų 
pakopoje religinis ir ideologinis kontekstas yra visai ki- 
toks nei judėjiškojoje krikščionybėje. Tačiau mitinis lai- 
kas, kurį periodiškai stengiamasi atkurti, yra laikas, pa- 
šventintas dievų buvimo, ir galima sakyti, jog troškimas 
gyventi dievų akivaizdoje ir tobulame (nes ką tik gimusia- 
me) pasaulyje yra tas pat kas rojaus ilgesys. : 

Kaip pažymėjome anksčiau, šis religingo Žmogaus 
troškimas periodiškai grįžti atgal, jo pastangos sugrąžin- 
ti mitinę būklę, tą, kuri buvo pradžioje, šiuolaikinio žmo- 
gaus akimis gali atrodyti nepakeliamos ir žeminančios. 
Dėl tokio ilgesio darosi neišvengiama nuolatinė riboto 
kiekio veiksmų ir poelgių kartotė. Tam tikru požiūriu 
netgi galima sakyti, kad religingas Žmogus, ypač „pir- 
mykščių“ bendruomenių, iš tikrųjų yra Žmogus, sukaus- 
tytas amžinojo sugrįžimo mito. Šiuolaikinis psichologas 
būtų linkęs tokiame elgesyje įžiūrėti baimę ryžtis nau- 
jovėms, nenorą prisiimti atsakomybę už autentišką is- 
torinę būtį, „rojaus“ būklės ilgesį kaip tik todėl, kad tai 
buvo embrioninė būklė, dar ne visai atitrūkusi nuo 
gamtos. 

Ši problema pernelyg sudėtinga, kad imtumės ją čia 
gvildenti. Beje, ji pranoksta mūsų temą, nes suponuoja 
šiuolaikinio ir ankstesniojo (prėmoderne) Žmogaus prieš- 
priešą. Vis dėlto pažymėkime, jog būtų klaidinga many- 
ti, kad religingas pirmykščių ir archainių bendruomenių 
žmogus išsižada atsakomybės už autentišką būtį. Prie- 
šingai, mes matėme ir prie to dar sugrįšime, jis drąsiai 
imasi didžiulės atsakomybės: pavyzdžiui, jis prisiima at- 
sakomybę už bendradarbiavimą kuriant kosmosą, už sa- 
vo pasaulio kūrimą, už augalų ir gyvūnų gyvybės užtik- 
rinimą ir t. t. Bet čia turima galvoje kitokia atsakomybės 

rūšis nei tos, kurios mums atrodo vienintelės autentiš- 
kos ir reikšmingos. Kalbame apie kosminio pobūdžio at- 
sakonybę, kuri skiriasi nuo moralinio, socialinio ar istori- 
nio pobūdžio atsakomybės, kurias vienas pažįsta šiuo- 
laikinės civilizacijos. Pasaulietiškosios būties požiūriu 
žmogus pripažįsta atsakomybę tik sau pačiam ir visuo- 
menei. Jam visata, tiesą sakant, nėra kosmosas, gyva ir 
darni visuma; tai tiesiog materialinių planetos atsargų ir 
fizinės energijos išteklių visetas, tad didžiausias šiuolai- 
kinio Žmogaus rūpestis yra negrabiai neiššvaistyti eko- 
nominių žemės rutulio išteklių. O „pirmykštis“ žmogus 
egzistenciniu požiūriu visada yra kosminiame konteks- 
te. Jo asmeninei patirčiai netrūksta nei autentiškumo, nei 
gilumo, bet, kadangi savo mintis jis reiškia mums ne- 
įprasta kalba, šiuolaikinių žmonių akimis ji atrodo ne- 
autentiška arba vaikiška. 

Bet grįžkime prie savo tiesioginės temos: neturime pa- 
grindo periodišką grįžimą į šventąjį pradžios laiką in- 
terpretuoti kaip realaus pasaulio išsižadėjimą ir bėgimą 
į svajų ir fantazijos pasaulį. Priešingai, čia dar kartą aiš- 
kiai pasimato ontologinis ilgesys, tas esminis pirmykščių 
ir archaiškų bendruomenių žmogaus bruožas. Nes galų 
gale troškimas susigrąžinti pradžios laiką taip pat yra ir 
troškimas atsidurti dievų buvimo žemėje laike, pakliūti į 
stiprų, naujintelaitj ir tyrą pasaulį, tokį, koks jis buvo in 
illo tempore. Tai kartu ir šventybės troškulys, ir būties ilge- 
sys. Egzistencinėje plotmėje ši patirtis pasireiškia įsitiki- 
nimu, kad galima periodiškai pradėti gyvenimą iš naujo 
turint maksimumą „šansų“. Iš tikrųjų tai ne tik optimis- 
tiškas požiūris į būtį, bet ir visiškas susiliejimas su būti- 
mi. Visais šiais poelgiais religingas žmogus skelbia, kad 
jis tiki tik būtimi, kad jo dalyvavimą būtyje jam laiduoja 
pirmapradis apreiškimas, kurio saugotojas jis yra. O pir- 
mykščių apreiškimų visumą sudaro jo mitai. 

Mitas kaip pavyzdinis modelis 


Mitas pasakoja kokią nors šventą istoriją, t. y. byloja 
apie kokį nors pirmapradį įvykį, kuris atsitiko laikų pra- 
džioje, ab initio*. Bet papasakoti kokią nors šventą istori- 
ją yra tas pat kaip atskleisti slėpinį, nes mito herojai — 
ne žmonės: tai dievai arba herojai kultūrintojai, užtat jų 
darbai yra slėpiniai. Taigi mitas yra to, kas atsitiko in 
illo tempore, istorija, pasakojimas apie tai, ką nuveikė die- 
vai arba dieviškosios esybės laikų pradžioje. „Papasako- 
ti^ kokį nors mitą, vadinasi, paskelbti tai, kas įvyko ab 
origine. Kartą „papasakotas“, t. y. atskleistas, mitas tam- 
pa nepaneigiama tiesa: jis yra absoliuti tiesa. „Taip yra 
todėl, kad taip yra pasakyta“, — pareiškia eskimai net- 
silikai norėdami įrodyti savo šventosios istorijos bei reli- 
ginių tradicijų pagrįstumą. Mitas skelbia apie naujos kos- 
minės „būklės“ atsiradimą arba apie kokį nors pirmap- 
radį įvykį. Taigi mitas visada yra pasakojimas apie ko- 
kią nors „sankūrą“: jis byloja apie tai, kaip kas nors atsi- 
tiko, pradėjo būti. Štai kodėl mitas yra glaudžiai susijęs 
su ontologija: jis kalba tik apie realius dalykus, apie tai, 
kas realiai įvyko, apie tai, kas apsireiškė visa pilnatve. 

Žinoma, čia kalbama apie šventus realius dalykus, nes 
tik šventybė yra realybė tikrąja šio Žodžio prasme. Niekas 
iš to, kas priklauso pasaulietiškumo sričiai, nėra būties 
dalis, nes tai, kas pasaulietiška, nebuvo ontologiškai pa- 
grįsta mito, tai neturi pavyzdinio modelio. Kaip įsitikin- 
sime toliau, žemės darbas yra ritualas, apreikštas dievų 
arba herojų kultūrintojų. Užtat jis yra realus ir kartu reik$- 
mingas aktas. Palyginkime jį su žemės darbu desakrali- 
zuotoje visuomenėje: čia jis yra pasaulietiška veikla, grin- 
džiama tik ekonomine nauda. Žemę žmonės dirba tik 


* Toliau pateiksime ilgas ištraukas iš mūsų knygų: Anizinojo sugrįžimo 
mitas ir Aspects du Mythe. 

kad naudotų — gautų maisto produktų ir grūdų. Žemės 
darbas, netekęs religinės simbolikos, pasidaro „nebylus“ 
ir alinantis: jis neatskleidžia jokios prasmės, neatveria jo- 
kio „išėjimo“ į Visatą, į dvasinį pasaulį. 

Joks dievas, joks herojus kultūrintojas niekada neap- 
reiškė jokio pasaulietiško akto. Visa, ką dievai arba pro- 
tėviai nuveikė, taigi visa, ką pasakoja mitai apie jų kū- 
rybinę veiklą, priklauso šventybės sričiai ir užtat yra bū- 
Hes dalis. Ir priešingai, tai, ką Žmonės daro savo inicia- 
tyva, tai, ką jie daro, neturėdami mitinio sekinio, pri- 
klauso pasaulietiškumo sričiai; todėl tai yra tuščias ir 
apgaulingas, pagaliau nerealus darbas. Kuo religinges- 
nis yra Žmogus, tuo daugiau jis turi savo Žinioje pavyz- 
dinių modelių savo poelgiams ir veiksmams. Arba vėl- 
gi, kuo jis yra religingesnis, tuo labiau įsilieja į realybę 
ir tuo mažesnė jam kyla grėsmė pasiklysti pavyzdžio 
neturinčiuose „subjektyviuose“ ir, žodžiu, klaidinguose 
veiksmuose. 

Vieną mito aspektą reikia ypač išryškinti: mitas at- 
skleidžia absoliučią šventybę, nes pasakoja apie kuria- 
maja dievų veiklą, parodo jų darbų šventumą. Kitais Zo- 
džiais tariant, mitas apsako įvairius, kartais dramatiškus 
šventybės įsiveržimus į pasaulį. Dėl tos priežasties dau- 
gelis pirmykščių tautų negali pasakoti mito bet kur ir 
bet kada, o tiktai gausiais ritualų metų laikais (rudenį, 
žiemą) arba religinių ceremonijų metu, vienu žodžiu, 
šventuoju laiko tarpsniu. Būtent šventybės įsiveržimas į pa- 
saulį, apie kurį pasakoja mitas, iš tikrųjų pagrindžia pa- 
saulį. Kiekvienas mitas parodo, kaip pradėjo egzistuoti 
realybė kaip visetas, kosmosas ar tiktai dalis: sala, auga- 
lų rūšis, visuomeninė sankloda. Pasakojant, kaip daiktai 
atsirado, paaiškinama, kas jie tokie, ir netiesiogiai atsa- 
koma į klausimą, kodėl jie atsirado. „Kodėl“ visada slypi 
aiškinime „kaip“. Ir taip yra dėl tos paprastos priežas- 

ties, kad pasakant, kaip atsirado daiktas, iškeliamas aikš- 
tén šventybės įsiveržimas į pasaulį, o tai yra galutinė bet 
kokios realios būties priežastis. 

Antra vertus, bet koks kūrinys, būdamas dievo dar- 
bas, vadinasi, ir šventybės įsiveržimas, drauge yra ir ku- 
riamosios energijos įsiveržimas į pasaulį. Kiekviena kū- 
ryba randasi iš kokios nors pilnatvės. Dievai kuria iš ga- 
lios pertekliaus, dėl per didelės energijos gausos. Sankū- 
ra randasi iš ontologinės substancijos perviršio. Todėl mi- 
tas, pasakojantis apie šią šventą ontofaniją, šią pergalin- 
gą būties pilnatvės raišką, tampa pavyzdiniu visokios 
žmogaus veiklos modeliu: jis, vien tik jis, apreiškia tai, 
kas realu, per gausu, veiksminga. „Turime daryti tai, ką 
pradžioje darė dievai“, — sako indų tekstas (Catapatlia 
Brūhmana, VII, 2, 1, 4). „Taip darė dievai, taip daro Zmo- 
nės“, — priduria Taittirya Brūhmana (I, 5, 9, 4). Taigi pa- 
grindinė mito paskirtis yra „nustatyti“ visų apeigų ir vi- 
sų reikšmingų Žmogaus veiklos rūšių (mitybos, lytinių 
santykių, darbo, auklėjimo ir t. t.) pavyzdinius mode- 
lius.. Elgdamasis kaip visiškai atsakinga būtybė, žmogus 
mėgdžioja pavyzdinius dievų veiksmus, kartoja jų veik- 
lą, ar būtų kalbama apie paprastą fiziologinę funkciją 
kaip mityba, ar visuomeninę, ekonominę, karinę ir t. t. 
veiklą. 

Naujojoje Gvinėjoje daugybė mitų pasakoja apie toli- 
mas jūrų keliones, tad suteikia „pavyzdį dabartiniams 
jūrininkams“, taip pat ir visoms kitoms veiklos rūšims, 
„ar būtų kalbama apie meilę, apie karą, apie žūklę, apie 
tai, kaip sukelti lietų, arba apie bet ką kita... Pasakojime 
apstu įvairių laivo statybos momentų ir su ja susijusių 
lytinių draudimų pavyzdžių ir t. t." Kai laivavedys lei- 
džiasi į jūrą, jis įkūnija mitinį herojų Aorį. „Jis dėvi tokį 
apdarą, kokį, pasak mito, dėvėjęs Aoris; jo, kaip ir Aorio, 
veidas įjuodęs, o plaukuose — love, panašus į tą, kurį 

Aoris nuėmė nuo Iviri galvos. Jis šoka ant pakylos ir iš- 
skečia rankas, kaip Aoris išskleisdavo savo sparnus... Vie- 
nas žvejys man sakėsi, kad, eidamas šaudyti (savo lan- 
ku) žuvų, jis jaučiasi tarsi būtų pats Kivavia. Jis nemal- 
davo šio mitinio herojaus malonės ar pagalbos, jis susi- 
tapatindavo su juo“*. 

Tokia mitinių pavyzdžių simbolika būdinga ir kitoms 
pirmykštėms kultūroms. Apie Kalifornijos karukus J. P. Har- 
ringtonas rašo: „Visa, ką darė karukas, darė tik todėl, 
kad, jo manymu, iksarejavai (ikxareyavs) davė to pavyzdį 
mitiniais laikais. Tie iksarejavai buvo Žmonės, gyvenę 
Amerikoje prieš atsikeliant indėnams. Kadangi šių dienų 
karukai nebežino, kaip išversti šį Žodį, verčia jį „valdo- 
vai“, „vadai“, „angelai“... Jie pasiliko kartu su jais tiek 
laiko, kiek reikėjo, kad išmokytų ir įdiegtų papročius, 
kaskart vis sakydami karukams: „Štai taip turėtų daryti 
žmonės“. Jų darbus ir žodžius dar ir šiandien persako ir 
kartoja karukų užkeikimai.“ 

Šitokio tikslaus dieviškųjų modelių kartojimo padari- 
niai dvigubi: 1) viena vertus, mėgdžiodamas dievus, Zmo- 
gus išsilaiko šventybės srityje ir, vadinasi, realybėje; 2) an- 
tra vertus, nepaliaujamu pavyzdinių dievų darbų atkū- 
rimu pašventinamas pasaulis. Religinis Žmonių elgesys 
padeda išlaikyti pasaulio šventumą. | 


Mitų atkūrimas 


Ne pro šalį pažymėti, kad religingas Žmogus prisii- 
ma žmogaus dalią kaip tokią, kuri turi aukštesnį (trans- 
humain), transcendentinį modelį. Jis laiko save tikru žmo- 
gumi tik tiek, kiek mėgdžioja dievus, herojus kultūrinto- 


* F. E. Williams, cituojamas: Lucien Lévy-Bruhl. La Mythologie primi- 
tive. Paris, 1935, p. 162—164. 
** J. P. Harrington, cituojamas: L. Lévy-Bruhl. Op. cit., p. 165. 

jus arba mitinius protėvius. Trumpai sakant, religingas 
žmogus nori būti kitoks nei yra pasaulietiškosios patir- 
ties požiūriu. Religingas Žmogus nėra duotybė: jis pats 
save kuria lygiuodamasis į dievų modelius. Šiuos mode- 
lius, kaip esame sakę, išsaugo mitai, dievų veikalų isto- 
rija. Vadinasi, religingas Žmogus, kaip ir pasaulietiškas 
žmogus, save irgi laiko istorijos kūriniu, tačiau religingą 
žmogų domina tik viena istorija, būtent mitų apreikšta 
šventoji istorija, t. y. dievų istorija; o pasaulietiškas Zmo- 
gus mano, kad jį kuria tiktai žmonių istorija, taigi bū- 
tent visuma tų įvykių, kurie visai nedomina religingo 
žmogaus, nes jie neturi dieviškų modelių. Reikia pabrėžti, 
kad religingas Žmogus nuo pat pradžių pasirenka sau 
pavyzdį iš aukštesnės (trans-humain) srities, tos, kurią ap- 
reiškė mitai. Tikru žmogumi tanipama tik sekant mitų moky- 
mais, mėgdžiojant dievus. 

Pridurkime, jog imitatio dei, dievo mėgdžiojimas kar- 
tais pirmykščiams Žmonėms primeta labai didelę atsa- 
komybę. Mes matėme, kad kai kurios kruvinos aukos yra 
pateisinamos pirmykščiu dievo aktu: in illo tempore die- 
vas užmušė jūrų pabaisą, o jos kūną sukapojo, kad iš jo 
padarytų kosmosą. Žmogus kartoja tą kruviną aktą, kar- 
tais aukodamas netgi Žmogų, kai reikia statyti kaimą, 
šventyklą arba tiesiog namą. Kokie gali būti tokio imita- 
tio dei padariniai, aiškiai rodo daugelio pirmykščių tau- 
tų mitologija ir ritualai. Pasitenkinsime vienu pavyzdžiu: 
pasak senovės žemdirbių mitų, Žmogus tapo toks, koks 
yra šiandien — mirtingas, lytiškas ir pasmerktas dirbti, — 
dėl pirmapradžio nužudymo: prieš mitinę epochą die- 
viškoji esybė, dažnai moteris arba mergina, kartais vai- 
kas arba vyras, leidžiasi paaukojama, kad iš jos kūno 
išaugtų kokie nors šakniagumbiai arba vaismedžiai. Šis 
pirmasis nužudymas iš esmės pakeitė Žmogaus gyven- 
seną. Dieviškosios esybės paaukojimas įveda maisto būti- 

nybę, taip pat neišvengiamą mirtį ir kaip padarinį lytiš- 
kumą, vienintelę priemonę pratęsti gyvybę. Paaukotos 
dievybės kūnas pavirto maistu; jos dvasia nusileido po 
žeme ir ten įkūrė Mirusiųjų viešpatiją. Ad. E. Jensenas, 
paskyręs solidų darbą šio tipo dievybėms, kurias jis va- 
dina dema dievybėmis, labai įtikinamai parodė, kad mai- 
tindamasis arba mirdamas žmogus dalyvauja dema bū- 
tyje*. 

Visoms šioms senovinėms žemdirbių tautoms svarbu 
periodiškai susigrąžinti pirmapradį įvykį, kuris yra esa- 
mos žmogaus dalios pagrindas. Visas religinis jų gyve- 
nimas — minėtuvės ir minėjimai. Atsiminimas, atkurtas 
ritualais (pirmapradžio nužudymo pakartojimu), vaidi- 
na lemiamą vaidmenį: nevalia užmiršti tai, kas įvyko in 
illo tempore. Užmarštis — tikra nuodėmė. Mergina, kuri 
tris pirmųjų savo mėnesinių dienas praleidžia tamsioje 
lūšnoje su niekuo nekalbėdama, taip daro todėl, kad nu- 
žudytoji mitinė mergina, pavirtusi Mėnuliu, tris dienas 
praleido tamsoje; jei jaunoji menstruantė sulaužo tylos 
draudimą ir prakalba, ji būna kalta užsimiršusi apie pir- 
mapradį įvykį. Asmeninė atmintis čia neturi reikšmės, 
svarbu vien prisiminti mitinį įvykį, kuris vienintelis ver- 
tas dėmesio, nes tik jis yra kuriamasis. Būtent pirmy kš- 
tis mitas turi išsaugoti tikrąją istoriją — Žmogaus dalios 
istoriją; jame reikia ieškoti ir rasti bet kokio elgesio prin- 
cipus ir pavyzdžius. 

Šioje kultūros pakopoje pasitaiko ir ritualinis kaniba- 
lizmas. Kaip atrodo, Žmogėdrai labiausiai rūpi metafizi- 
niai siekiai: jam nevalia užmiršti tai, kas įvyko in illo tem- 
pore. Volhardtas ir Jensenas labai aiškiai parodė: valgant 
per šventę paskerstas kiaules, pirmuosius derliaus šak- 


* Ad. E. Jensen. Das religiöse Weltbild einer frühen Kultur. Stuttgart, 
1948. Termina deman Jensenas pasiskolino iš Naujosios Gvinėjos marind- 
animu genties. Plg. taip pat Aspects du Mytlie, p. 129 ir toliau. 

niagumbius, taip pat valgomas dievo kūnas, kaip ir per kani- 
balų vaišes. Kiaulių aukojimas, galvų medžioklė, kaniba- 
lizmas simboliškai yra glaudžiai susiję su šakniagumbių 
arba kokoso riešutų derliaus ėmimu. Volhardto* nuopel- 
nas yra tas, kad jis atskleidė tiek religinę antropofagijos 
reikšmę, tiek žmogaus atsakomybę, kurią prisiima Zmo- 
gėdra. Maistiniai augalai nėra gamtos dovana: jie yra nu- 
žudymo padarinys, nes būtent taip jie buvo sukurti lai- 
kų apyaušriu. Galvų medžioklę, žmonių aukas, kaniba- 
lizmą — visa tai žmogus priėmė, kad užtikrintų augalų 
gyvybę. Volhardtas teisingai pabrėžia, kad Žmogėdra pri- 
siima savo atsakomybę pasaulyje, kad kanibalizmas yra 
ne „prigimtinis“ „pirmykščio“ žmogaus elgesys (beje, jo 
nerasime archaiškiausiose kultūros pakopose), bet kul- 
tūrinis, religine pasaulėžiūra pagrįstas elgesys. Kad aug- 
menija ir toliau išliktų, žmogus turi žudyti ir būti Zudo- 
mas; be to, jis turi priimti lytiškumą, nueidamas net iki 
kraštutinybių — iki orgijų. Apie tai byloja abisinų dai- 
na: „Ta, kuri dar negimdė, lai pagimdo; tas, kuris dar 
nėra žudęs, lai nužudo!“ Tuo norima išsakyti mintis, kad 
abi lytys yra pasmerktos priimti savo lemtį. 

Prieš imantis skelbti nuosprendį kanibalizmui, nieka- 
da nevalia užmiršti, kad jį įvedė antgamtinės esybės. Bet 
jos įvedė kanibalizma tam, kad leistų žmonėms prisiimti 
atsakomybę kosmose, kad suteiktų jiems galią palaikyti 
augalų gyvybę. Taigi kalbama apie religinio pobūdžio 
atsakomybę. Uitotų genties kanibalai sako: „Mūsų tradi- 
cijos visada gyvos tarp mūsų, netgi tada, kai neSokame; 
o dirbame mes tik dėl to, kad galėtume šokti“. Šokiai — 
tai visų mitinių įvykių — vadinasi, ir pirmojo nužudymo, 
kurį lydėjo antropofagija, — kartotė. 


* E. Volhardt. Kannibalismus. Stuttgart, 1939. Plg. M. Eliade. Mythes, 
rêves et mystères. Paris, 1957, p. 37 ir toliau. 

Priminėme šį pavyzdį norėdami parodyti, kad pir- 
mykščių Žmonių, kaip ir Senovės Rytų civilizacijų, imita- 
Ho dei yra suvokiamas toli gražu ne idiliškai, kad jis reiš- 
kia baisią Žmogaus atsakomybę. Teisiant „laukinę“ ben- 
druomenę reikia neišleisti iš akių to, kad netgi barbariš- 
kiausi, šlykščiausi poelgiai turi aukštesnius (trans-hu- 
mains), dieviškus modelius. Tai jau visai kita problema, 
kurios nesiimsime čia svarstyti, būtent, dėl kokių iškry- 
pimų ir proto negandų kai kurios religinės pažiūros iš- 
sigimsta ir tampa tokios šlykščios. Mums rūpi čia pa- 
brėžti tai, kad religingas žmogus trokšta mėgdžioti savo 
dievus ir tiki, jog daro tai netgi tada, kai atsiduoda veiks- 
mams, artimiems beprotybei, niekšybei ar nusikaltimui. 


Sventoji istorija, istorija, istorizmas 


Trumpai pakartokime: religingas Žmogus pažįsta dvi 
laiko rūšis — pasaulietišką ir šventą laiką. Laki laiko tėk- 
mė ir „amžinybių seka“, amžinybių, kurias per šventes, 
sudarančias šventąjį kalendorių, įmanoma periodiškai su- 
sigrąžinti. Liturginis šio kalendoriaus laikas teka užda- 
ru ratu: tai kosminis metų laikas, pašventintas „dievų 
darbų“. O kadangi didžiausias dievų kūrinys yra pasau- 
lėkūra, tai kosmogonijos minėtuvės vaidina svarbų vaid- 
menį daugelyje religijų. Naujieji metai sutampa su pir- 
mąja pasaulio kūrimo diena. Metai yra laikinis kosmoso 
matmuo. Užtat praslinkus metams sakoma: „praėjo pa- 
saulis". 

Per kiekvienerius Naujuosius metus atnaujinama kos- 
mogonija, vél sukuriamas pasaulis, o tai darant, kartu 
„Sukuriamas“ ir laikas, jis regeneruojamas tuo, kad , pra- 
dedamas iš naujo“. Taigi kosmogonijos mitas yra pavyz- 
dinis bet kokios „kūrybos“ ar „statybos“ modelis ir tai- 
komas kaip ritualinė priemonė gydant ligonius. Žmogus, 

simboliškai tapdamas pasaulėkūros amžininku, atkuria 
pirmapradę pilnatvę. Ligonis pasveiksta todėl, kad pra- 
deda gyvenimą iš naujo su nelytėtais energijos ištekliais. 

Religinė šventė yra pirmapradžio įvykio, kokios nors 
„šventos istorijos“, kurios veikėjai yra dievai arba pus- 
dieviai, atkūrimas. Taigi mitai pasakoja „šventąją istori- 
ją“. Todėl šventės dalyviai tampa dievų ir pusdievių am- 
žininkais. Jie gyvena pirmapradžių laiku, pašventintu 
dievų buvimo ir veiklos. Šventasis kalendorius periodiš- 
kai atnaujina laiką, nes sutapatina su pradžios laiku, „stip- 
riu“ ir „tyru“ laiku. Religinė šventės patirtis, t. y. daly- 
vavimas šventybės srityje, leidžia žmogui periodiškai pa- 
gyventi dievų draugijoje. Iš čia ir milžiniška mito reikš- 
mė visose religijose iki Mozės, nes mitai pasakoja dievų 
darbus, o tie darbai yra visokios žmonių veiklos pavyz- 
diniai modeliai. Tiek, kiek mėgdžioja dievus, religingas 
žmogus gyvena pradžios laiku, mitiniu laiku. Jis „palie- 
ka“ pasaulietiškąją laiko tėkmę ir įžengia į „nejudamą“ 
laiką, į „amžinatvę“. 

Kadangi mitai yra jo „šventoji istorija“, religingam pir- 
mykščių bendruomenių žmogui nevalia jų užmiršti: at- 
kurdamas mitus jis priartėja prie dievų ir dalyvauja šven- 
tybėje. Tačiau esama ir „tragiškų dievų istorijų“, ir žmo- 
gus, periodiškai jas atkurdamas, prisiima didelę atsako- 
mybę sau pačiam ir gamtai. Ritualinis kanibalizmas, an- 
tai, yra tragiškos religinės pasaulėžiūros išdava. 

Trumpai tariant: atkurdamas savo mitus, religingas 
žmogus stengiasi priartėti prie dievų ir dalyvauti būtyje; 
pavyzdinių dieviškųjų modelių pamėgdžiojimas kartu iš- 
reiškia ir šventybės troškimą, ir ontologinį ilgesį. 

Pirmykštės archainės religijos amžiną dievų darbų 
kartojimą paaiškina kaip dievo pamėgdžiojimą, imitatio 
dei. Pagal šventąjį kalendorių kasmet švenčiamos vis tos 
pačios šventės, minimi vis tie patys mitiniai įvykiai. Tie- 

są sakant, šventasis kalendorius yra tarsi tam tikro ribo- 
to dievų darbų skaičiaus „amžinas sugrįžimas“, ir tai tei- 
singa ne tiktai pirmykščių, bet ir visų kitų religijų at- 
žvilgiu. Visur švenčių kalendorius — tai periodiškas grį- 
žimas prie tų pačių pirmapradžių situacijų ir, vadinasi, 
prie to paties šventojo laiko atkūrimo. Religingam žmo- 
gui tų pačių mitinių įvykių kartotė yra didžiausia jo vil- 
tis: kiekvienu atkūrimu jis atgauna galimybę pakeisti sa- 
vo būtį, paversti ją panašia į dieviškąjį modelį. Vienu 
žodžiu, religingam pirmykščių archaiškų visuomenių 
žmogui amžina pavyzdinių veiksmų kartotė ir amžinas 
susitikimas su tuo pačiu mitiniu pradžios laiku, pašven- 
tintu dievų, visai nereiškia pesimistiško požiūrio į gyve- 
nimą; visiškai priešingai, būtent dėl šio „amžino grįži- 
mo“ priė šventybės ir realybės ištakų Žmogus manosi 
esąs išgelbėtas nuo nebūties ir mirties. 

Tačiau perspektyva visai pasikeičia, jei kosminio reli- 
gingumo prasmė apsiblausia. Taip atsitinka kai kuriose la- 
biau išsivysčiusiose visuomenėse, kai intelektualinis eli- 
tas pamažu atitrūksta nuo tradicinės religijos. Tada pe- 
riodiškas kosminio laiko pašventinimas pasidaro nenau- 
dingas ir bereikšmis. Dievų jau neįmanoma pasiekti per 
kosminius ritmus. Prarandama religinė pavyzdinių dar- 
bu kartotės prasmė. O netekusi religinio turinio kartotė ne- 
išvengiamai sukelia pesiniistinj požiūrį į būtį. Kai cikliškas 
laikas jau nėra priemonė sugrįžti į pirmykštę būklę ir 
patirti slėpiningą dievų buvimą šalia, kai jis desakralizuo- 
tas, jis ima kelti siaubą: laikas pavirsta ratu, kuris be pa- 
liovos sukasi aplink savo ašį ir be galo kartojasi. 

Būtent taip ir nutiko Indijoje, kurioje buvo sukurta 
moksliška kosminių ciklų (yuga) doktrina. Pilnas ciklas, 
mahūyuga, apima 12 000 metų. Jis baigiasi „suirimu“, pra- 
laya, kuris dar radikaliau pasikartoja (kaip mahāpralaya, 
„didysis suirimas“) tūkstantojo ciklo pabaigoje. Mat pa- 

vyzdinė schema „sukūrimas — sunaikinimas — sukūri- 
mas“ kartojasi iki begalybės. 12 000 mahajugos metų lai- 
koma „dieviškaisiais metais“, iš kurių kiekvieneri trun- 
ka 360 paprastų metų, taigi vieną kosminį ciklą sudaro 
iš viso 4 320 000 paprastų metų. Tūkstantis tokių maha- 
jugų sudaro kalpa (kalpa, forma"); keturiolika kalpų — 
vieną manvantara (manvantàára). (Ji taip vadinama todėl, 
kad manoma, jog kiekvieną manvantarą valdąs Manus 
(Manu), mitinis valdovas — protėvis). Viena kalpa toly- 
gi vienai Brahmos gyvenimo dienai, o kita kalpa — nak- 
čiai. Šimtas tokių metų, t. y. 311 000 milijardų žmogaus 
metų, sudaro dievo gyvenimą. Bet netgi ši milžiniška 
Brahmos gyvenimo trukmė neišsemia laiko, nes dievai 
nėra amžini, o kosminiai sukūrimai ir sunaikinimai tę- 
siasi ad infinitum, iki begalybės“. 

Tai tikras „amžinas sugrįžimas“, amžina pagrindinio 
kosminio ritmo kartotė, periodiškas jo sunaikinimas ir 
atkūrimas. Vienu žodžiu, tai pirmykštė „metų — kos- 
moso“ koncepcija, tačiau likusi be savo religinio turinio. 
Reikia pasakyti, kad jugų doktriną sukūrė intelektuali- 
nis elitas ir kad nereikia manyti, jog todėl, kad ji paplito 
visoje Indijoje, šios šalies tautos pažįsta jos siaubą ke- 
liantį veidą. Pirmiausia neviltį be galo besikartojančio cik- 
linio laiko akivaizdoje jautė religinis ir filosofinis elitas. 
Nes šis amžinasis sugrįžimas indų mąstytojams reiškė 
amžiną sugrįžimą į gyvenimą dėl karmos (karmū), visuo- 
tinio priežastingumo dėsnio. Kita vertus, laikas buvo su- 
tapatintas su kosmine iliuzija (māyā), amžinas sugrįžimas 
į gyvenimą reiškė begalinį kančių ir vergijos pratęsimą. 
Vienintelė viltis šiam religiniam ir filosofiniam elitui bu- 
vo nebesugrįžimas į gyvenimą, karmos panaikinimas; ki- 


* M. Eliade. AmZinojo sugrįžimo mitas, p. 107. Žr. taip pat [mages et 
Symboles. Paris, 1952, p. 80 ir toliau. 

tais žodžiais tariant, galutinis išsilaisvinimas (moksha), su- 
ponuojantis pakilimą virš kosmoso“. 

Graikijoje irgi buvo žinomas amžinojo sugrįžimo mi- 
tas; ir čia vėlyvųjų laikų filosofai išplėtojo ciklinio laiko 
koncepciją. Pateiksime įžvalgius H. Ch. Puecho žodžius: 
„Pagal garsųjį Platono apibrėžimą, laikas, nustatantis ir 
matuojantis dangaus sferų grąžą, yra judrus nejudamos 
amžinybės, kurią jis mėgdžioja sukdamasis ratu, atvaiz- 
das. Todėl visas kosminis tapsmas, taip pat tėkmė to gi- 
mimų ir suirimų pasaulio, koks yra mūsų pasaulis, ru- 
tuliosis ratu arba begaline seka ciklų, kurių metu rasis, 
nyks ir vėl rasis ta pati realybė pagal tam tikrą dėsnį, 
vis taip pat kaitaliodamasi. Kartu ne tik išlieka tas pats 
kiekis būties — niekas nedingsta ir nieko neatsiranda, — 
bet ir, kai kurių vėlyvosios antikos mąstytojų — pitago- 
rininkų, stoikų, platonikų — įsitikinimu, kiekvieno iš šių 
ciklų, šių aiones, šių aeva metu atsikartoja tos pačios situ- 
acijos, kurios jau buvo ankstesniuose cikluose ir kurios 
kartosis ir būsimuosiuose cikluose iki begalybės. Joks įvy- 
kis nėra vienintelis, neįvyksta tik vieną kartą (pavyzdžiui, 
Sokrato pasmerkimas ir mirtis), bet vyko ir vyks amži- 
nai; tie patys asmenys radosi, randasi ir rasis sulig kiek- 
vienu ciklo sūkiu. Kosminė tėkmė yra kartotė ir anakyk- 
lesis, amžinas grįžimas.“** 

Palyginti su kitomis archainėmis ir senovės Rytų reli- 
gijomis, taip pat su mitinėmis-filosofinėmis amžinojo su- 
grįžimo koncepcijomis, tokiomis, kokios buvo sukurtos 
Indijoje ir Graikijoje, judaizmas yra esminė naujovė. Pa- 
gal judaizmą, laikas turi pradžią ir turės pabaigą. Ciklinio 


* Beje, virš kosmoso pakylama pasinaudojant palankia akimirka (ksha- 
na), o tai reiškia, kad yra tam tikras šventas laikas, kuris leidžia „ištrūkti 
iš laiko“; Zr. Images et Symboles, p. 105 ir toliau. 

** Henri Charles Puech. „La Gnose et le Temps". Eranos-Jahrbuch, XX, 
1951, p. 60—61. 

laiko idėja peržengta. Jahvė apsireiškia nebe kosminiu laiku 
(kaip kitų religijų dievai), bet istoriniu laiku, kuris yra 
negrįžtamas. Kiekvienas naujas Jahvės apsireiškimas is- 
torijoje jau nesutapatinamas su ankstesniu jo apsireiški- 
mu. Jeruzalės žūtis yra Jahvės pykčio savo tautai išraiš- 
ka, bet tai ne tas pats pyktis, kurio išraiška yra Samari- 
jos sugriovimas. Jo darbai yra asmeninis įsikišimas į isto- 
riją ir atskleidžia savo gilią prasmę tiktai jo tautai, išrink- 
tajai Jahvės tautai. Čionai istorinis įvykis įgauna naują 
matmenį: jis virsta Heofanija“. 

Krikščionybė vertindama istorinį laiką žengia dar to- 
liau. Kadangi Dievas įsikūnijo, prisiėmė žmogiškąją būtį, 
sąlygojamą istorijos, istorija gali būti pašventinta. Illud 
tempus, apie kurį kalba Evangelijos, yra istoriškai tiks- 
liai apibrėžtas laikas — tas laikas, kai Poncijus Pilotas 
buvo Judėjos valdytojas, — bet jis yra pašventintas Kris- 
taus buvimo. Šiuolaikinis krikščionis per liturgiją vėl pa- 
tenka į illud tempus, kai gyveno, mirė ir prisikėlė Jėzus, 
bet jau kalbama ne apie mitinį laiką, o apie tą laiką, kai 
Judėją valdė Poncijus Pilotas. Krikščioniui šventasis ka- 
lendorius taip pat nepabaigiamai kartoja Kristaus gyve- 
nimo įvykius, bet tie įvykiai rutuliojasi istorijoje, tai jau 
nebe įvykiai, atsitikę prie laiko ištakų, „pradžioje“ (skir- 
tumas čia tas, kad krikščioniui laikas prasideda iš nau- 
jo su Kristaus gimimu, juk įsikūnijimas pakeičia Zmo- 
gaus padėtį kosmose). Trumpai sakant, istorija skleidžia- 
si kaip naujas dievo buvimo pasaulyje matmuo. Istorija 
vėl pavirsta šventąja istorija, tokia, kaip ji buvo supran- 
tama — bet tiktai mitiniu požiūriu — pirmykštėse ir ar- 
chainėse religijose**. 

* Plg. Amžinojo sugrįžimo mitas, p. 99 ir toliau apie tai, kaip istoriją 
vertina judaizmas, ypač pranašai. 


** Plg. M. Eliade. Images et Symboles, p. 222 ir toliau; Aspects du Mytlie, 
p. 199 ir toliau. 

Taigi krikščionybė atveda prie istorijos teologijos, o ne 
prie istorijos filosofijos. Nes Dievo įsikišimas į istoriją ir 
ypač jo įsikūnijimas į istorinę Jėzaus Kristaus asmenybę 
turi transistorinį tikslą: žmogaus išganymą. 

Hegelis perima judėjiškosios krikščionybės ideologiją 
ir pritaiko visuotinei istorijai apskritai: pasaulio dvasia 
nuolat reiškiasi istoriniuose įvykiuose, ir tiktai tuose įvy- 
kiuose. Taigi visa istorija virsta dievoraiška: visa, kas įvy- 
ko istorijoje, turėjo įvykti būtent taip, nes taip norėjo pa- 
saulio dvasia. Taip atsiveria kelias įvairioms XX a. isto- 
rijos filosofijos atmainoms. Čia pasibaigia mūsų tyrinėji- 
mas, nes visi šie nauji laiko ir istorijos vertinimai pri- 
klauso istorijos filosofijai. Vis dėlto reikia pridurti, kad 
istorizmas atsirado kaip krikščionybės irimo produktas: 
jis teikia lemiamą reikšmę istoriniam įvykiui (o tai yra iš 
judėjiškosios krikščionybės kilusi idėja), bet tokiam isto- 
riniam įvykiui, koks jis yra, t. y. nesuteikdamas jam jokios 
galimybės atskleisti kokį nors soteriologinį, transistorinį 
tikslą“. 

O dėl laiko koncepcijų, ties kuriomis sustojo kai ku- 
rios istoristinės ir egzistencialistinės filosofijos teorijos, 
ne pro šalį pažymėti: nors laikas jau nebėra suvokiamas 
kaip „ciklas“, šiose šiuolaikinėse filosofijos teorijose jis 
vėl įgyja siaubą keliantį pavidalą, kokį turėjo indų ir grai- 
kų filosofijos mokymuose apie amžinąjį sugrįžimą. Ga- 
lutinai desakralizuotas, laikas pasireiškia kaip trapi ir laki 
tėkmė, neišvengiamai vedanti į mirtį. 


* Apie istorizmo bėdas žr.: Anizinojo sugrįžimo mitas, p. 134 ir toliau. 

GAMTOS ŠVENTUMAS 
IR KOSMINĖ RELIGIJA 


Religingam Žmogui gamta niekada nėra tiktai „gam- 
tiška“: ji visada kupina religinės prasmės. Tai visai su- 
prantama, nes kosmosas yra dievų kūrinys: pasaulis, iš- 
riedėjęs iš dievų rankų, yra prisodrintas šventybės. Kal- 
bama ne vien apie dievų suteiktą šventumą, pavyzdžiui, 
apie dievo buvimo kokiai nors vietai ar kokiam nors 
daiktui suteiktą šventumą. Dievai padarė daugiau: jie ap- 
reiškė įvairias šventumo rūšis pačioje pasaulio ir kosminių reiš- 
kinių struktūroje. 

Pasaulis yra sukurtas taip, jog religingas Žmogus, ste- 
bėdamas jį, atranda įvairių šventybės ir, vadinasi, būties 
apraiškų. Visų pirma, pasaulis egzistuoja, jis yra čia ir tu- 
ri tam tikrą struktūrą: jis ne chaosas, bet kosmosas; taigi 
jis iškyla kaip kūrinys, kaip dievų darbas. Šis dievų kū- 
rinys visada išsaugo tam tikrą perregimumą; jis savaime 
atskleidžia įvairius šventybės aspektus. Dangus tiesiogiai, 
„gamtiškai“ parodo begalinį dievo tolumą, jo transcen- 
denciją. Žemė taip pat yra „perregima“: ji apsireiškia kaip 
viso pasaulio motina maitintoja. Kosmoso ritmai liudija 
tvarką, darną, pastovumą, vaisingumą. Kosmosas kaip 
visuma yra kartu realus, gyvas ir šventas organizmas; jis 
kartu parodo būties ir šventybės įvairovę. Ontofanija ir 
hierofanija susilieja į viena. 

Šiame skyriuje bandysime išsiaiškinti, kaip atrodo pa- 
saulis religingo Žmogaus akimis, teisingiau pasakius, kaip 
šventybė reiškiasi per pačią pasaulio struktūrą. Nereikia už- 
miršti, jog religingam Žmogui „antgamtiški dalykai“ ne- 
atskiriamai siejasi su „tuo, kas gamtiška“, kad gamta vi- 
sada reiškia ką nors ją pranokstančio. Kaip jau esame 
sakę: jeigu garbinamas koks nors akmuo, taip yra todėl, 
kad jis šventas, o ne todėl, kad jis akmuo; būtent šventy- 
bė, pasireiškianti per akmens būtį, atskleidžia jo tikrąją es- 
mę. Tad negalima kalbėti apie „natūrizmą“ arba „gam- 
tos religiją“ ta prasme, kokią šiems žodžiams teikė XIX 
amžius, nes religingas Žmogus per „gamtiškus“ pasau- 
lio aspektus regi „tai, kas antgamtiška“. 


Dangaus šventumas 
ir dangaus dievai 


Paprasčiausio dangaus skliauto stebėjimo užtenka 
tam, kad Žmogus patirtų religinį išgyvenimą. Dangus ap- 
sireiškia kaip bekraštis, transcendentiškas. Jis yra tikrai 
ganz andere, palyginti su tuo nieku, koks yra Žmogus ir 
jo aplinka. Transcendencija išaiškėja, vos tiktai Žmogus 
suvokia begalinę dangaus aukštybę. „Aukštis“ savaimin- 
gai tampa dievybės požymiu. Žmogui nepasiekiamos vir- 
šutinės sferos, žvaigždžių sritys įgyja transcendentišku- 
mo, absoliučios realybės, amžinybės reikšmę. Ten yra die- 
vų buveinė; ten dangun žengimo ritualų dėka patenka 
vienas kitas išrinktasis; ten pakyla, pagal kai kurias reli- 
gijas, mirusiųjų vėlės. „Aukštybės“ paprastam Žmogui 
yra nepasiekiamas matmuo, jos teisėtai priklauso antžmo- 
giškoms jėgoms ir esybėms. Tasai, kuris kopdamas šven- 
tovės laiptais arba ritualinėmis kopėčiomis, vedančiomis 
į dangų, kyla aukštyn, tuo metu nustoja buvęs Žmogus: 
jis vienaip ar kitaip dalyvauja antgamtiškume. 

Kalbama ne apie logišką, racionalią operaciją. Trans- 
cendentiška „aukštybių“, antžemiškumo, begalybės ka- 
tegorija atsiskleidžia visam Žmogui, tiek jo asmeniui, tiek 
sielai. Tai visapusiškas Žmogaus savęs ir pasaulio įsisą- 
moninimas: dangaus akivaizdoje jis suvokia dieviškumo 
neišmatuojamumą ir kartu savo padėtį kosmose. Dan- 
gus savo buvimu apreiškia transcendenciją, galybę, amži- 
nybę. Jo būtis absoliuti todėl, kad jis yra aukštas, bekraštis, 
amžinas ir galingas. 

Tokia prasme reikia suvokti tai, ką sakėme anksčiau, 
būtent kad dievai apreiškė įvairias šventumo rūšis pa- 
čioje pasaulio struktūroje: kosmosas — pavyzdinis die- 
vų kūrinys — yra „suręstas“ taip, kad vien dangaus bu- 
vimas žadina religinį dievo transcendentiškumo jausmą. 
O kadangi dangaus būtis yra absoliuti, daugybė vyriau- 
sių pirmykščių tautų dievų yra vadinama vardais, reiš- 
kiančiais aukštį, dangaus skliautą, meteorologinius reiš- 
kinius, arba tiesiog „Dangaus šeimininkais“ ar „Dangaus 
gyventojais“. 

Vyriausia maorių dievybė vadinasi Iho; iho reiškia „iš- 
kilus, aukštas“. Uvoluvus (Uwoluwu), vyriausias negrų 
akposų dievas, reiškia „Tas, kuris yra aukštai, viršuje“. 
Ugnies Žemės selknamų dievas vadinasi „Dangaus gy- 
ventojas" arba „Tas, kuris yra danguje“. Puluga (Pulu- 
ga), vyriausia andamanų esybė, gyvena danguje; jos bal- 
sas — griaustinis, vėjas — jos alsavimas, audra — jos 
rūstybės ženklas, nes žaibu ji baudžia tuos, kurie sulau- 
žo jos priesakus. Vergų Kranto jorubų dangaus dievas 
vadinasi Olorunas (Olorun), pažodžiui „Dangaus šeimi- 
ninkas“. Samojedai (samodai) garbina Numa (Nun), gy- 
venantį danguje, kurio vardas reiškia „dangus“. Koria- 
kų vyriausioji dievybė vadinasi „Vienas iš viršaus“, 
„Aukštybių šeimininkas“, „Tas, kuris yra“. Ainai ją pa- 
žįsta kaip „Dieviškąjį dangaus vadą“, „Dangaus dievą“, 

„Dieviškąjį pasaulių kūrėją“, taip pat vadina Kamui, t. y. 
„dangus“. Šį sąrašą nesunkiai galima tęsti*. 

Pridurkime, jog panašiai yra ir su labiau civilizuotų 
tautų religijomis, tų tautų, kurios suvaidino reikšmingą 
vaidmenį istorijoje. Vyriausiojo mongolų dievo vardas yra 
Tengri, kuris reiškia „dangus“. Kinų tian reiškia kartu ir 
„dangų“, ir „dangaus dievą“. Šumerų termino dievybei 
žymėti „dingir“ pirmykštė reikšmė buvo dangaus epifa- 
nija: „šviesus, spindintis“. Babiloniečių Anus (Anu) taip 
pat reiškia „dangaus“ sąvoką. Vyriausias indoeuropie- 
čių dievas Diėus ženklino drauge dangoraišką ir tai, kas 
šventa (plg. sanskrito div „spindėti“, „diena“; dyaus „dan- 
gus“, „diena“; Dyaus — indų dangaus dievas). Dzeusas, 
Jupiteris savo vardais vis dar išsaugo dangiškojo šven- 
tumo atminimą. Keltų Taranis (nuo žodžio taran „griaus- 
tinis“), baltų Perkūnas („žaibas“) ir senovės slavų Peru- 
nas (Perun) (plg. lenkų piorun „žaibas“) ypač aiškiai ro- 
do paskesnius dangaus dievų virtimus audros dievais**. 

Bet nemėginkime iš to daryti išvados, jog tai „natū- 
rizmas“. Dangaus dievas nesutapatinamas su dangumi, 
nes būtent dievas, viso kosmoso kūrėjas, sukūrė ir dan- 
gų ir užtat yra vadinamas „kūrėju“, „visagaliu“, „vieš- 
pačiu“, „vadu“, „tėvu“ ir t. t. Dangaus dievas yra as- 
muo, o ne dangoraiška. Tačiau jis gyvena danguje ir ap- 
sireiškia per meteorologinius reiškinius, kaip antai, 
griaustinis, Žaibas, audra, meteoras ir t. t. Kai kurios pri- 
vilegijuotos kosmoso struktūros — dangus, atmosfera — 
yra mėgstamos aukščiausiosios esybės apraiškos; ji pa- 
rodo savo buvimą tuo, kas jai būdinga: dangaus begaly- 
bės majestas (didybe), audros tremendum (baisybe). 


* Zr. pavyzdžius ir bibliografines nuorodas mūsų Traité d'histoire des 
religions, p. 47—64. 

** Apie visa tai žr. Traité d'histoire des religions, p. 65 ir toliau, 79 ir 
toliau. 

Aukščiausiųjų dangaus struktūros esybių istorija turi 
lemiamą reikšmę norint suprasti žmonijos religijos isto- 
riją apskritai. Mes neketiname ją pateikti čia keliais pus- 
lapiais*. Tačiau manome, kad reikia priminti vieną mums 
atrodantį svarbų dalyką: aukščiausios dangaus struktū- 
ros dievybės pamažu nyksta iš kulto; jos „atsitolina“ nuo 
žmonių, pasitraukia į dangų ir tampa deis otiosis. Šie 
dievai, sukūrę kosmosą, gyvybę ir žmogų, tarytum pa- 
junta savotišką „nuovargį“, lyg milžiniškas sankūros dar- 
bas būtų išsekinęs jų pajėgas. Jie pasitraukia į dangų, pa- 
likdami žemėje savo sūnų arba kokį nors demiurgą, kad 
užbaigtų pasaulėkūrą. Jų vietą pamažu užima kitos die- 
viškosios esybės: mitiniai protėviai, deivės motinos, vai- 
singumo dievai ir t. t. Perkūnijos dievas dar išlaiko dan- 
giškąją struktūrą, bet jis jau nėra aukščiausioji kurian- 
čioji esybė: jis yra tik Žemės apvaisintojas, o kartais tie- 
siog bendravaldės Motinos Žemės pagalbininkas. Aukš- 
čiausioji dangaus struktūros esybė išsaugo savo vyrau- 
jančią padėtį tiktai klajoklių augintojų gentyse ir užima 
ypatingą vietą linkstančiose į monoteizmą (Ahura Maz- 
da) ir monoteistinėse (Jahvė, Alachas) religijose. 

Aukščiausiojo dievo „nusišalinimo“ faktas yra paliu- 
dytas jau pirmykštės kultūros pakopose. Australijos ku- 
linų aukščiausioji esybė Bundžilas (Bundjil) sukūrė visa- 
ta, gyvūnus, medžius ir Žmones, bet paskui, perdavęs 
valdžią Žemėje savo sūnui, o dukrai — danguje, pasi- 
traukė iš pasaulio. Jis sėdi kaip „viešpats“ ant debesų su 
didžiuliu vėzdu rankoje. Puluga, aukščiausioji andama- 


* Kai kuriuos duomenis ta tema skaitytojas ras mūsų anksčiau minė- 
toje knygoje, p. 47—116. Tačiau pirmiausia reikia Žiūrėti: R. Pettazzoni. 
Dio. Roma, 1921; id., L'onniscienza di Dio. Torino, 1955; Wilhelm Schmidt. 
Ursprung der Gottesidee, I—XII. Münster, 1926—1955. 

nų esybė, sukūrusi pasaulį ir pirmajį Žmogų, pasitraukė. 
„Nusišalinimo“ slėpinį atitinka kone visiškas kulto ne- 
buvimas: jokios aukos, jokios maldos, jokios padėkos. Vos 
keli religiniai papročiai dar užsimena apie Pulugą: pa- 
vyzdžiui, medžiotojų, grįžtančių į kaimą po sėkmingos 
medžioklės, „šventoji tyla“. 

Selknamu „Dangaus gyventojas“ arba „Tas, kuris dan- 
guje“ yra amžinas, visažinis, visagalis, kūrėjas, tačiau san- 
kūrą užbaigė mitiniai protėviai, taip pat sukurti aukš- 
čiausiojo dievo prieš jam pasitraukiant už Žvaigždžių. 
Šiuo metu šis dievas yra atsiskyręs nuo žmonių, abejin- 
gas pasaulio reikalams. Jis neturi nei atvaizdų, nei Zy- 
nių. Jam meldžiamasi tik ligos atveju. „Tu, kuris aukš- 
tai, neatimk iš manęs vaiko: jis dar visai maZas!"* Jam 
aukojama tik užėjus blogiems orams. 

Panašiai elgiasi ir didžiuma Afrikos tautų: didysis 
dangaus dievas, aukščiausioji esybė, visagalis kūrėjas vai- 
dina nereikšmingą vaidmenį religiniame genties gyveni- 
me. Jis yra arba pernelyg toli, arba per daug geras, kad 
reikėtų jį kaip nors garbinti, tad jo šaukiamasi tik kraš- 
tutiniu atveju. Antai jorubų Olorunas (Olorun) („Dan- 
gaus šeimininkas“), pradėjęs kurti pasaulį, užbaigti jį ir 
valdyti pavedė žemesniam dievui Obatalai (Obatala). Pas- 
kui jis galutinai atsitolino nuo žemės ir žmonių reikalų, 
ir dabar šis aukščiausiasis dievas neturi nei šventyklų, 
nei stabų, nei žynių. Vis dėlto jo šaukiamasi kaip paskutinio 
išganymo negandos atveju. 

Pasitraukęs į dangų Ndjambis (Ndyambi), aukščiau- 
siasis hererų dievas, paliko Žmones Žemesniesiems die- 
vams. „Kodėl turėtume jam aukoti?“ — klausia čiabu- 
vis. — Mums nėra ko jo bijoti, nes jis, priešingai nei mū- 


* Martin Gusinde. „Das höchste Wesen bei den Selk'nani auf Feuer- 
land". Festschrift W. Schmidt. Wien, 1928, p. 269—274. 

su mirusiųjų vėlės, nedaro mums nieko bloga."* Aukš- 
čiausioji tumbukų esybė yra pernelyg didelė „domėtis 
paprastais žmonių reikalais“*. Taip pat yra ir su či kal- 
ba kalbančios Vakarų Afrikos genties dievu Ndžanku- 
ponu (Njankupon): jis neturi kulto ir yra garbinamas la- 
bai retai: didelio bado arba epidemijos atveju, arba po 
smarkios vėtros; tada žmonės klausia, kuo jį užrūstinę. 
Aukščiausiosios evių esybės Dzingbės (Dzingbe, „Visa ko 
tėvas“) šaukiamasi tik sausros atveju: „O dangau, ku- 
riam turime būti dėkingi, siaučia baisi sausra; pasiųski 
mums lietų, kad Žemė atsigautų ir suvešėtų laukai!“ 
Aukščiausiosios esybės nusišalinimas ir neveiklumas aiš- 
kiai išreikštas Rytų Afrikos giramų patarlėje: „Mulugus 
(Mulugu, „dievas“) — aukštai, Žmonės — Zemai"***. Ban- 
tu negrai sako: „Dievas, sukūręs Žmogų, juo daugiau vi- 
sai nesirūpina“. O pigmėjai tvirtina: „Dievas nutolo nuo 
müsu!"**** Pusiaujo Afrikos savanų fangų gentys savo 
religinę filosofiją glaustai išdėsto tokia daina: 

Dievas (Nzame) — aukštai, žmogus — žemai, 

Dievas yra dievas, žmogus yra žmogus, 

Kiekvienas pas save, kiekvienas namie******, 

Nėra reikalo pateikinėti daugiau pavyzdžių. Visose 
šiose pirmykštėse religijose aukščiausioji esybė, atrodo, 
nustojo religinio aktualumo; ji negarbinama, o mitai mums 
rodo, kad ji vis labiau tolsta nuo Žmonių, kol galų gale 
tampa deus otiosus. Vis dėlto žmonės ją prisimena ir mal- 
dauja jos pagalbos kraštutiniu atveju, kai negelbsti jokie 
kreipimaisi į kitus dievus ir deives, protėvius ir demonus. Kaip 


* Plg. Frazer. The Worship of Nature, I. London, 1926, p. 150 ir toliau. 
** [bid., p. 185. 
*** J. Spieth. Die Religion der Eweer. Göttingen — Leipzig, 1911, p. 46 
ir toliau. 
"* A. Le Roy. La Religion des primitifs. 7* ed. Paris, 1925, p. 184. 
"*** H. Trilles. Les Pygniées de la forêt équatoriale. Paris, 1932, p. 74. 
tenes ID p 7. 

sako oraonai: „Mes viską išbandėme, bet dar esi Tu, kad 
mums pagelbėtum!“ Ir aukoja jam baltą gaidį šaukdami: 
„O Dieve! Tu esi mūsų kūrėjas! Pasigailėk mūsų!” 


Religinė gyvenimo patirtis 


„Dievo atsitolinimas“ iš tikrųjų reiškia vis didėjantį 
žmogaus suinteresuotumą asmeniniais religiniais, kultū- 
riniais ir ekonominiais atradimais. Vis labiau besidomė- 
damas gyvybės hierofanijomis, atrasdamas žemės der- 
lingumo šventumą ir žavėdamasis „konkretesniais“ (kū- 
niškesniais, netgi orgijų) potyriais, „pirmykštis“ Žmogus 
nutolsta nuo transcendentiško dangaus dievo. Žemdir- 
bystės atradimas iš esmės pakeičia ne tik ūkines pirmykš- 
čio Žmogaus sanklodas, bet pirmiausia šventumo sanklo- 
dą. Pradeda veikti nauji religiniai veiksniai: lytiškumas, 
vaisingumas, moters ir žemės mitologija ir t. t. Religinė 
patirtis pasidaro konkretesnė, labiau susijusi su gyveni- 
mu. Didžiosios deivės motinos ir stiprieji dievai arba vai- 
singumo genijai yra kur kas „dinamiškesni“ ir prieina- 
mesni žmonėms nei Dievas kūrėjas. 

Bet, kaip ką tik matėme, ypatingo pavojaus atveju, 
kai veltui griebiamasi kitų priemonių ir ypač kai nelai- 
me — sausrą, audrą, epidemiją — siunčia dangus, žmo- 
gus vėl atsigręžia į aukščiausiąją esybę ir maldauja jos 
pagalbos. Tokia elgsena būdinga ne vien pirmykštėms 
tautoms. Kiekvieną sykį hebrajai, išgyvendami santyki- 
nės taikos ir gerovės laikotarpį, nutoldavo nuo Jahvės ir 
priartėdavo prie savo kaimynų Baalų ir Astarčių. Tiktai 
istorijos negandos juos priversdavo atsigręžti į Jahvę. „Ta- 
da jie šaukdavosi į VIEŠPATĮ, tardami: "Nusidéjome, nes 
palikome VIESPATT ir garbinome Baalus ir Aštarotes. Bet 


* Frazer. Op. cit., p. 631. 

dabar išgelbėk mus iš mūsų priešų rankos, ir mes tau 
tarnausime!'" (1 Sam 12, 10). 

Hebrajai kreipdavosi į Jahvę istorinių katastrofų iš- 
tikti ir neišvengiamos istorinės pražūties valandą. Pir- 
mykščiai žmonės prisimindavo savo aukščiausiąsias esy- 
bes užgriuvus kosminei katastrofai. Tačiau šio sugrįži- 
mo prie dangiškojo dievo prasmė tiek vienu, tiek kitu 
atveju yra ta pati: kritišku atveju, kai iškyla grėsmė vi- 
sos bendruomenės būčiai, atsimetama nuo dievybių, ku- 
rios užtikrina gyvenimą ir įkvepia Žmogų įprastinėmis 
sąlygomis, ir vėl sugrįžtama prie aukščiausiojo dievo. Čia, 
matyti, slypi kažkoks didelis paradoksas: dievybės, pa- 
keitusios pirmykščių Žmonių dangaus struktūros dievus, 
buvo, kaip hebrajų Baalai ir Astartės, vaisingumo, gau- 
sybės ir gyvybiškumo dievybės, vienu žodžiu, dievybės, 
aukštinusios ir turtinusios gyvenimą, tiek kosminį — aug- 
menija, laukininkystę ir galvijus, — tiek Žmonių. Iš pa- 
žiūros šios dievybės buvo stiprios, galingos. Jų religinis 
aktualumas buvo paaiškinamas būtent jų galia, neribo- 
tomis gyvybinėmis pajėgomis, vaisingumu. 

Ir vis dėlto jų garbintojai, tiek pirmykščiai Žmonės, 
tiek hebrajai, jautė, kad visos šios didžiosios deivės ir 
visi šie žemdirbystės dievai yra nepajėgūs išgelbėti juos, 
užtikrinti jų gyvenimą tikrai kritiškais momentais. Šie 
dievai ir deivės galėjo tik reprodukuoti ir gausinti gyvybę; 
be to, šitai galėjo daryti tik „normaliu“ metu; būdamos 
dievybės, puikiai valdančios kosminius ritmus, jos pasi- 
rodydavo nepajėgios išgelbėti kosmosą arba Žmonių vi- 
suomenę krizės (hebrajų „istorinės“ krizės) atveju. 

Įvairios dievybės, pakeitusios aukščiausiąsias esybes, 
sukaupė savyje konkrečiausias ir labiausiai į akis krentan- 
čias galias, gyvybės galias. Bet užtat jos „specializavosi“ 
reprodukuoti ir prarado subtiliausias, „kilniausias“, „die- 
viškiausias“ Dievų kūrėjų galias. Atradęs gyvybės šven- 

tumą, Žmogus pamažu pasidavė savo atradimo valiai: 
jis atsidavė gyvybinėms hierofanijoms ir nutolo nuo šven- 
tumo, pranokstančio tiesioginius kasdienius jo poreikius. 


Dangaus simbolių amžinumas 


Tačiau pažymėkime, jog netgi tada, kai religiniame 
gyvenime viešpatauja nebe dangaus dievai, žvaigždžių 
sritys, dangaus simbolika, dangun žengimo mitai bei 
apeigos ir t. t. išsaugo vyraujantį vaidmenį šventumo san- 
klodoje. Tai, kas yra „aukštai“, kas „iškilu“, bet kokioje 
religinėje sistemoje ir toliau apreiškia tai, kas transcen- 
dentiška. Pašalintas iš kulto ir nustumtas į mitologijos pa- 
kraštį dangus išlieka religiniame gyvenime tik simboli- 
kos dėka. O ši simbolika savo ruožtu persmelkia ir pa- 
laiko daugybę ritualų (dangun Zengimas, pakilimas, 
įšventinimas, vainikavimas ir t. t.), mitų (kosminis me- 
dis, kosminis kalnas, strėlių grandinė, jungianti žemę ir 
dangų, ir t. t.), legendų (stebuklingas skrydis ir t. t.). „Pa- 
saulio centro“ simbolika, kuri, kaip matėme, yra nepa- 
prastai paplitusi, taip pat paliudija dangiškosios simboli- 
kos svarbą: per „centrą“ susisiekiama su dangumi, ir tas 
susisiekimas yra pavyzdinis transcendencijos paveikslas. 

Galima būtų sakyti, jog pati kosmoso struktūra išsau- 
go gyvą atminimą apie aukščiausiąją dangaus esybę. Ta- 
rytum dievai būtų sukūrę pasaulį taip, kad jis negalėtų 
neatspindeti jų būties, nes joks pasaulis neįmanomas be 
vertikalumo matmens, o šis matmuo jau pats vienas per- 
ša mintį apie transcendenciją. 

Kuo tikriausiai išguitas iš religinio gyvenimo dangaus 
šventumas toliau veikia per simboliką. Religinis simbolis 
perduoda savo teikinį, net jeigu sąmoningai nėra iki galo 
suvokiamas, nes simbolis yra skirtas žmogui kaip visu- 
mai, o ne vien jo protui. 

Vandens simbolikos struktūros 


Prieš prabildami apie žemę pirma turime pakalbėti 
apie religinį vandens vertinimą:, ir tai padaryti dėl dviejų 
priežasčių: 1) nes vandenys buvo anksčiau už žemę (kaip 
sakoma Pradžios knygoje, „...tamsa gaubė bedugnę, ir vė- 
jas iš Dievo plazdeno viršum vandenų“); 2) nagrinėjant 
religinius vandens vertinimus geriau perprantama sim- 
bolio struktūra ir vaidmuo. O juk simbolika vaidina svar- 
bu vaidmenį religiniame žmonių gyvenime; simbolių dė- 
ka pasaulis pasidaro „perregimas“, pajėgus „parodyti“ 
transcendenciją. 

Vandenys simbolizuoja bendrą potencialumo visumą; 
jie yra visų būties galimybių fons et origo'*, telkinys; jie 
yra pirmesni už bet kokią formą ir laiko bet kokią sankū- 
rą. Vienas iš pavyzdinių pasaulėkūros įvaizdžių yra sa- 
la, staiga „iškylanti“ vidury vandenų. Ir priešingai, nu- 
grimzdimas simbolizuoja atkritimą į tą būklę, kai dar 
nebuvo formos, sugrįžimą į dar nediferencijuotą probū- 
tės būvį. Iškilimas atkartoja kosmogoninį formų susida- 
rymo aktą; nugrimzdimas prilygsta formų suirimui. To- 
dėl vandenų simbolika suponuoja tiek mirtį, tiek atgimi- 
mą. Sąlytis su vandeniu visada reiškia atgimimą: ir to- 
dėl, kad po suirimo visada eina „naujas gimimas“, ir to- 
dėl, kad nugrimzdimas „patręšia“ ir padidina gyvybės 
potencialą. Antropologiniame lygmenyje vandens kosmo- 
goniją atitinka hilogenija — tikėjimas, kad Žmonių gimi- 
nė yra atsiradusi iš vandenų. Periodišką tvaną arba Ze- 
mynų nuskendimą („Atlantidos“ tipo mitas) Žmogaus 
lygmenyje atitinka „antroji žmogaus mirtis“ („drėgmė“ 
ir pragaro leimon ir t. t.) arba įšventinamoji krikšto mir- 
tis. Bet tiek kosmologine, tiek antropologine plotme nu- 


* Apie tai, kas dėstoma toliau, žr.: Traité d'lüistoire des religions, p. 168 
ir toliau; Images et Symboles, p. 199 ir toliau. 

grimzdimas į vandenis atitinka ne galutinį užgesimą, o 
laikiną atkritimą į amorfiškumą, po kurio vėl eina nauja 
sankūra, nauja gyvybė arba „naujas žmogus“, nelygu 
apie ką kalbama — apie kosmoso, biologijos ar soterio- 
logijos sritį. Struktūros požiūriu „tvanas“ lygintinas su 
„krikštu“, o nuliejimai mirusiesiems — su naujagimio 
liustracijomis arba su pavasario ritualiniais apsiplovimais, 
teikiančiais sveikatą ir vaisingumą. 

Kad ir kokioje religinėje sistemoje susidurtume su van- 
denimis, jie visur išlaiko tą pačią funkciją: jie suardo, su- 
naikina formas, „nuplauna nuodėmes“, yra kartu ir ap- 
valantys, ir atnaujinantys. Jų paskirtis — būti prieš san- 
kūrą ir ją absorbuoti, nes jie nepajėgūs pranokti savo eg- 
zistencijos būdą, t. y. pasireikšti formomis. Vandenys ne- 
gali peržengti potencialumo, užuomazgos, latentiškumo 
būvio. Visa, kas pasižymi forma, pasireiškia virš vande- 
nų ir atitrūksta nuo vandenų. 

Vienas dalykas čia yra esminis: vandenų šventumas 
ir kosmogonijų bei vandenų apokalipsių struktūra gali 
visiškai pasireikšti tik per vandens simboliką, kuri yra vie- 
nintelė „sistema“, galinti suderinti visas pavienes nesu- 
skaiciuojamu hierofaniju apraiškas*. Beje, tai yra bet ko- 
kios simbolikos dėsnis: būtent simbolinė visuma suteikia 
vertę įvairioms hierofanijų apraiškoms. Pavyzdžiui, „mir- 
ties vandenys“ atskleidžia savo gilią prasmę tik tam, kam 
žinoma vandens simbolikos struktūra. 


Pavyzdinė krikšto istorija 


Bažnyčios tėvai, be abejo, pasinaudojo kai kuriomis 
ikikrikščioniškomis ir universaliomis vandens simbolikos 
vertybėmis, tačiau praturtindami jas naujomis reikšmė- 


* Apie simboliką plg. Traité d'histoire des religions, p. 373 ir toliau, ypač 
p. 382 ir toliau; Mėphistophėlės et l'Audrogyne, p. 238—268. 

mis, susijusiomis su istoriniu Kristaus gyvenimu. Tertu- 
liano nuomone (De Baptismo, II—V), vanduo buvo pir- 
moji „Dievo dvasios, kuri vandenį vertino labiau už ki- 
tus elementus, buveinė... Šis pirmasis vanduo pagimdė 
tai, kas gyva, tad nereikia stebėtis, kad krikštijant van- 
duo vėl suteikia gyvybę... Visokių rūšių vandenys dėl 
senos išskirtinės padėties, kuri jiems teko iš pradžių, 
dalyvauja mūsų pašventinimo paslaptyje, kai tik pašau- 
kiami Dievo vardu. Vos tiktai ištariami kreipimosi Zo- 
džiai, iš dangaus nusklendžia Šventoji Dvasia, nusilei- 
džia ant vandens ir pašventina jį savo buvimu, ir ši- 
taip pašventintas vanduo savo ruožtu įgyja galią šven- 
tinti kita... Vanduo, gydęs kūno ligas, dabar gydo dva- 
sią; vanduo, teikęs laikiną išganymą, dabar teikia am- 
žinąjį gyvenimą...“ 

„Senasis Žmogus“, pasinerdamas į vandenį, numiršta 
ir duoda pradžią naujai atgimusiai būtybei. Šią simboli- 
ką nuostabiai išreiškė Jonas Chrizostomas (Homil. in Joh., 
XXV, 2), taip rašęs apie krikšto daugiareikšmiškumą: 
„Krikštas reiškia mirtį ir palaidojimą, gyvenimą ir prisi- 
kėlimą... Kai panardiname galvą į vandenį lyg į kapą, 
panyra ir yra palaidojamas senasis Žmogus; kai išbren- 
dame iš vandens, kartu atsiranda naujas žmogus“. 

Kaip matome, Tertuliano ir Chrizostomo aiškinimai 
puikiai derinasi su vandens simbolikos struktūra. Vis dél- 
to krikščioniškajame vandens vertinime atsiranda kai kurių nau- 
jų elementų, susijusių su „istorija“, šiuo atveju šventąja isto- 
rija. Visų pirma, krikštas vertinamas kaip nužengimas į 
vandenų gelmę kovoti su jūrų pabaisa. Šis nužengimas 
turi pavyzdį: Jėzaus nužengimą į Jordaną, kartu reiškusį 
nužengimą į mirties vandenis. Kaip rašo Kirilas Jeruza- 
lietis, „anot Jobo, slibinas Behemotas tūnojo vandenyje 
ir savo nasrais rijo Jordano vandenį. O kadangi reikėjo 
sutraiškyti slibino galvas, Jėzus, nužengęs į vandenis, 

stipriai jį surišo, kad įgytume galią vaikščioti per skor- 
pionus ir angis."* 

Paskui krikštas įvertinamas kaip potvynio pakartoji- 
mas. Anot Justino, Kristus, naujasis Nojus, pergalingai 
išbridęs iš vandens, tapo genties vadu. Potvynis reiškia 
ir nusileidimą į jūros gelmes, ir krikštą. „Taigi potvynis 
yra tam tikras paveikslas, kurį įgyvendina krikštas... Pa- 
našiai kaip Nojus drąsiai stojo į kovą su Mirties jūra, 
kurioje pražuvo nuodėmingoji žmonija, ir ištrūko iš jos, 
taip naujakrikštas nužengia į krikšto kūdrą, kad lemia- 
moje kovoje susigrumtu su jūrų slibinu ir nugalėtų jį." 

Kalbant apie krikšto apeigas Kristus visada lygina- 
mas ir su Adomu. Paralelė Adomas — Kristus užima 
svarbią vietą jau šv. Pauliaus filosofijoje. „Per krikštą, — 
tvirtina Tertulianas, — Žmogus supanašėja su Dievu“ (De 
Bapt., V). Kirilui „krikštas yra ne vien apsivalymas nuo 
nuodėmių ir įsūnijimo malonė, bet ir Kristaus kančios 
priešybė, antitypos“. Nuogumas krikštijant irgi turi ritu- 
alinę ir kartu metafizinę reikšmę: numetamas „sekant 
Kristaus pavyzdžiu senas pagedimo ir nuodėmės dra- 
bužis, kurį nusidéjes apsivilko Adomas“**; nuogumas 
taip pat reiškia sugrįžimą prie pirmykščio nekaltumo, 
prie Adomo būklės prieš jam nusidedant. „Koks stebuk- 
las! — rašo Kirilas. — Jūs stovite nuogas visų akivaizdoje 
nejausdamas jokios gėdos. Nes iš tiesų jūs primenate tą 
Adomą, kuris būdamas nuogas rojuje nejautė gėdos.“ 

Iš šių kelių tekstų suvokiame krikščionybės įvestų 
naujovių prasmę: viena vertus, Bažnyčios tėvai ieškojo 


* Šio teksto komentarus žr.: J. Daniélou. Bible et liturgie. Paris, 1951, 
p. 59 ir toliau. 
** J. Daniélou. Sacramentum futuri. Paris, 1950, p. 65. 
*** J. Daniélou. Bible et liturgie, p. 61 ir toliau. 
*+** Žr. taip pat kitus tekstus, pateiktus: J. Daniélou. Bible et liturgie, p. 56 
ir toliau. 

abiejų testamentų atitikmenų; kita vertus, jie rodė, kad 
Jėzus tikrai tesėjo Dievo duotus pažadus Izraelio tautai. 
Tačiau reikia pažymėti, kad šie nauji krikšto simbolikos ver- 
tinimai neprieštarauja visuotinai priimtai vandens simbolikai. 
Juose randama viskas: nesuskaičiuojamose tradicijose No- 
jaus ir tvano atitikmuo yra kataklizmas, sunaikinantis vi- 
są „žmoniją“ („visuomenę“), išskyrus vieną žmogų, ku- 
ris tampa mitiniu naujosios Žmonijos protėviu. „Mirties 
vandenys“ yra senovės Rytų Azijos ir Okeanijos mitolo- 
gijų leitmotyvas. Vanduo „žudo“ pačiu tikriausiu būdu: 
jis suardo, sunaikina bet kokią formą. Kaip tik todėl ja- 
me gausu sankūros, „gemalų“. Krikšto nuogumo simbo- 
lika nėra vien judėjiškosios-krikščioniškosios tradicijos 
privilegija. Ritualinis nuogumas tolygus nepalytėtai pil- 
natvei; rojus implikuoja „drabužių“ nebuvimą, t. y. „su- 
sidėvėjimo“ nebuvimą (archetipinis laiko įvaizdis). Bet 
koks ritualinis nuogumas suponuoja nelaikinį modelį, 
„rojaus“ paveikslą. 

Bedugnės pabaisos aptinkamos daugelyje tradicijų: he- 
rojai, įšventinamieji nusileidžia bedugnėn ir susikauna 
su jūrų pabaisomis; tai būdingas įšventinimo išbandy- 
mas. Žinoma, religijų istorijoje gausu jo variantų: kartais 
slibinai sergsti „lobį“, juslišką šventybės, absoliučios re- 
alybės atvaizdą; ritualinė (įšventinamoji) pergalė prieš pa- 
baisą sargą tolygi nemirtingumo užkariavimui*. Krikš- 
tas krikščioniui yra sakramentas, nes buvo įdiegtas Kris- 
taus. Tačiau jis yra ir įšventinimo išbandymo (kova su 
pabaisa), simbolinės mirties ir prisikėlimo (naujo Zmo- 
gaus gimimas) ritualas. Mes netvirtiname, kad judaiz- 
mas arba krikščionybė „pasiskolino“ vienus ar kitus mi- 
tus arba simbolius iš gretimų tautų religijų; nebuvo rei- 
kalo: judaizmas tai paveldėjo iš priešistorės ir ilgos re- 


* Apie šiuos mitinius-ritualinius motyvus Zr. Traité d'lustoire des reli- 
gions, p. 182 ir toliau; p. 247 ir toliau. 

ligijų istorijos, kurioje visa tai jau buvo. Nereikėjo netgi, 
kad judaizmas „prikeltų“ vieną ar kitą simbolį ištisai. 
Užteko, kad išliktų grupė paveikslų, nors ir miglotų, iš 
iki Mozės buvusių laikų. Tokie paveikslai ir simboliai 
buvo pajėgūs bet kuriuo metu vėl tapti religiškai labai 
aktualūs. 


Simbolių universalumas 


Kai kurie ankstyvosios Bažnyčios tėvai šiek tiek do- 
mėjosi krikščionybės siūlomųjų ir visai Žmonijai bendrų 
simbolių atitikimu. Kreipdamasis į neigiančiuosius mi- 
rusiųjų prisikėlimą, Teofilis Antiochietis remiasi ženklais 
(tekméeria), kuriuos Dievas jiems rodo didžiaisiais kosmi- 
niais ritmais: metų laikų, dienų ir naktų kaita. „Argi nė- 
ra prisikėlimo iš numirusiųjų sėkloms ir vaisiams?“ Pa- 
gal Klemensą Romietį, „diena ir naktis mums rodo pri- 
sikėlimą; naktis gulasi, diena keliasi; diena nueina, nak- 
tis ateina"*. 

Pasak krikščionybės apologetų, simboliai visada turi 
savyje teikinį: jie rodo šventybę kosminiais ritmais. Tikė- 
jimo apreiškimas nepanaikino ikikrikščioniškųjų simbo- 
lių, tik suteikė jiems naują reikšmę. Žinoma, tikinčiajam 
ši nauja reikšmė užgožia kitas; tik ji viena suteikia sim- 
boliui vertę, paversdama jį apreiškimu. Svarbiau yra Kris- 
taus prisikėlimas, o ne „ženklai“, kuriuos galima išskai- 
tyti kosmoso gyvenime. Ir vis dėlto šis naujas įvertinimas 
tam tikru požiūriu buvo sąlygotas pačios simbolikos struktū- 
ros; galima būtų netgi sakyti, jog vandens simbolika lau- 
kė, kol jos gilioji prasmė atsiskleis per krikščionybės at- 
neštas reikšmes. 


* Plg. L. Beirnaert. „La dimension mythigue dans le sacramentalisme 
chrétien". Eranos-Jalirbuch, XVII, 1949, p. 275. 

Krikščioniškasis tikėjimas yra pagrįstas istoriniu ap- 
reiškimu: būtent Dievo įsikūnijimas istoriniu laiku, Ziü- 
rint krikščionio akimis, suteikia simboliams reikšmę. Ta- 
čiau istoriniai (judėjiškosios krikščionybės) krikšto sim- 
bolikos aiškinimai nesunaikino ir nesudraskė universa- 
liosios vandens simbolikos. Kitaip sakant: istorija neįsten- 
gė radikaliai pakeisti archainės simbolikos struktūros. Is- 
torija nuolat prideda jai vis naujų reikšmių, tačiau nesu- 
griauna simbolio struktūros. 

Aprašytą padėtį suprasti bus lengviau, jei atsižvelg- 
sime į tai, kad religingam Žmogui pasaulis visada turi 
antgamtinę prasmę, kad jis visada atskleidžia kokią nors 
šventybės savybę. Kiekviena kosmoso skeveldra yra „per- 
regima": jos egzistavimo būdas rodo savitą būties ir, va- 
dinasi, šventybės struktūrą. Niekada nereikia užmiršti, 
kad religingam žmogui šventybė yra būties apraiška vi- 
sa jos pilnatve. Kosminės šventybės apraiškos tam tikra 
prasme yra pirmapradės: jos įvyko pačioje seniausioje re- 
liginėje Žmonijos praeityje, o vėlesnės naujovės, atneštos 
istorijos, nepajėgė jų sunaikinti. 


Terra mater" 


Indėnų pranašas Smohala (Smohalla), vanapumu gen- 
ties vadas, atsisakė dirbti žemę. Jis manė, kad nuodėmė 
žeisti arba raižyti, plėšyti arba draskyti „mūsų bendrą 
motiną“ žemės ūkio padargais. Ir pridurdavo: „Jūs rei- 
kalaujate, kad aš dirbčiau žemę? Argi galiu aš imti peilį 
ir smeigti juo į savo motinos įsčias? Betgi tada, man nu- 
mirus, ji nebepriims manęs į savo įsčias. Jūs reikalaujate 
iš manęs purenti žemę ir nurankioti akmenis? Argi galiu 
aš Zaloti jos kūną ir apnuoginti jos kaulus? Juk tada aš 
negalėsiu sugrįžti į jos kūną ir vėl gimti iš naujo. Jūs 
reikalaujate, kad aš pjaučiau žolę, ruoščiau ir pardavinė- 

čiau šieną ir turtėčiau kaip baltieji? Bet ar galiu aš drįsti 
kirpti savo motinos plaukus?"* 

Šie žodžiai buvo ištarti mažiau nei prieš šimtmetį, bet 
jie ataidi iš istorijos glūdumos. Jaudulys jų klausantis mus 
apima pirmiausia todėl, jog nepaprastai ryškiai ir spon- 
taniškai prieš mūsų akis iškyla Motinos Žemės provaiz- 
dis. Jį aptinkame visur nesuskaičiuojamais pavidalais ir 
variantais. Tai Terra Mater arba Tellus Mater', gerai pa- 
žįstama iš Viduržemio jūros kraštų religijų, duodanti gy- 
vybę visoms esybėms. „Giedosiu aš žemę, — skaitome 
homeriškajame himne Žemei (1 ir toliau), — visų motiną 
su tvirtais pagrindais, godotiną prosenę, maitinančią sa- 
vo dirva visa, kas yra... Tau lemta suteikti mirtingiesiems 
gyvybę ir ją atimti...“ O Aischilas savo Choeforose (127— 
128) šlovina žemę, kuri „pagimdo visas esybes, jas mai- 
tina, o paskui vėl priglaudžia jų apvaisinta gemalą“. 

Pranašas Smohala nepasako mums, kaip Žmonės at- 
sirado iš Motinos Žemės. Tačiau kai kurie Amerikos mi- 
tai mums atskleidžia, kaip tai įvyko iš pradžių, in illo 
tempore; pirmieji žmonės kurį laiką gyveno savo Moti- 
nos įsčiose, t. y. žemės gelmėse, jos viduriuose. Ten jie 
gyveno pusiau Žmogišką gyvenimą: tai buvo savotiški 
dar ne visai susiformavę embrionai. Bent jau taip tvirti- 
na indėnai leni lenapiai arba delavarai, kadaise gyvenę 
Pensilvanijos teritorijoje. Pagal jų mitus, jų kūrėjas, nors 
ir buvo parengęs jiems žemės paviršiuje visa, kuo jie nau- 
dojasi dabar, vis dėlto nutarė, kad žmonės turi dar kurį 
laiką pabūti Motinos Žemės įsčiose, kad geriau išsivys- 
tytų ir subręstų. Kiti Amerikos indėnų mitai pasakoja 
apie senlaikius, kai Motina Žemė gimdė žmones taip pat, 
kaip dabar gimdo krūmus ir nendres*. 


* James Mooney. „The Ghost-Dance Religion and the Sioux Outbreak 
of 1890". Annual Reports of tlie Bureau of American Etlinology, XIV, 2. 
Washington, 1896, p. 721, 724. 

** Plg. Mythes, rêves ct mystères. Paris, 1957, p. 210 ir toliau. 


98 


CAMTOS ŠVENTUMAS IR KOSMINĖ RELIGIJA 


Tikėjimas, kad žemė pagimdė Žmones, yra visuotinai 
paplitęs*. Daugelyje kalbų Žmogus yra vadinamas ,Ze- 
mės pagimdytu“. Tikima, kad vaikai „imasi“ iš žemės 
gelmių, urvų, olų, plyšių, taip pat iš balų, šaltinių, upių. 
Sakmių, prietarų arba tiesiog metaforų pavidalų toks ti- 
kėjimas yra išlikęs ir Europoje. Kiekviename krašte ir be- 
veik kiekviename mieste arba kaime yra uola arba šalti- 
nis, kurie „atneša“ vaikus: tai Kinderbrunnen, Kindertei- 
che, Bubenquellen ir t. t. Net iki mūsų dienų europiečiai 
išlaikė neaiškų ryšio su gimtąja žeme jausmą. Tai religi- 
nė autochtonų patirtis: žmogus jaučiasi esąs čionykštis, ir 
šis kosminės struktūros pojūtis smarkiai pranoksta šei- 
mos ir giminystės ryšius. 

Mirdamas žmogus trokšta sugrįžti į Motinos Žemės 
įsčias ir būti palaidotas gimtojoje žemėje. „Šliaužki pas 
savo motiną Žemę!“ — sakoma Rigvedoje (X, 18, 10). „Ta- 
ve, kuris esi žemė, aš guldau į žemę“, — parašyta Athar- 
vavedoje (XVIII, 4, 48). „Lai kūnas ir kaulai vėl sugrįžta į 
žemę“, — sakoma per kinų laidotuvių apeigas. O romė- 
nų antkapių užrašai byloja apie jų baimę būti palaido- 
tiems kur nors kitur ir pirmiausia kalba apie džiaugsmą 
susijungti su gimtąja žeme: hic natus hic situs est (CXLIX, 
5, 5595: čia gimė, čia palaidotas); hic quo natus fuerat op- 
tans erat illo reverti (5, 1703: ten, kur gimė, panoro su- 
grįžti); hic situs est patriae? (VIII, 2885). 


Humi positio: vaiko paguldymas ant Žemės 


Fundamentali patirtis, kad Žmonių motina yra tik Di- 
džiosios Motinos Žemės atstovė, davė pradžią aibei papro- 
čių. Prisiminkime antai gimdymą ant žemės (humi positio), 


* Zr. A. Dieterich. Mutter Erde. 3 Aufl., Leipzig— Berlin, 1925; B. Ny- 


berg. Kind und Erde. Helsinki, 1931; plg M. Eliade. Traité d'histoire des 
religious, p. 211 ir toliau. 

ritualą, kuris paplitęs kone visame pasaulyje, nuo Austra- 
lijos iki Kinijos, nuo Afrikos iki Pietų Amerikos. Graikijoje 
ir Romoje istoriniu laikotarpiu šis paprotys jau buvo išny- 
kes, bet nėra jokios abejonės, kad jo čia būta Ziloje senovėje: 
kai kurios gimdymo deivių (Eileitija, Damija, Aukséja) sta- 
tulėlės jas vaizduoja tupinčias kaip moteris, gimdančias ant 
žemės. Demotiniuose egiptiečių tekstuose posakis „atsisės- 
ti ant žemės“ reiškė „gimdyti“ arba „gimdymą *. 

Religinė šio papročio esmė suvokiama be vargo: kūdi- 
kio pradėjimas ir pagimdymas yra pavyzdinio akto, kurį įvykdė 
Zenic, mikrokosminės versijos: moteris motina tik mėgdžioja 
ir kartoja pirmapradį gyvybės atsiradimo Žemės įsčiose 
aktą. Vadinasi, ji privalo tiesiogiai liestis su Didžiąja Gim- 
dytoja ir leistis jos vadovaujama atliekant tą slėpinį, koks 
yra naujos gyvybės gimdymas, kad gautų iš Žemės jos 
geradaringą energiją ir rastų jos motinišką globą. 

Dar labiau yra paplitęs paprotys padėti naujagimį ant 
žemės. Jis ir šiandien dar išlikęs kai kuriose Europos ša- 
lyse: vos nupraustas ir suvystytas vaikas paguldomas ant 
žemės. Paskui pripažinimo ženklan vaiką nuo žemės pa- 
kelia tėvas (de terra tollere?) Senovės Kinijoje „mirštan- 
tysis, kaip ir naujagimis, buvo padedamas ant žemės... 
Gimstant ir mirštant, įžengiant į gyvųjų šeimą arba į pro- 
tėvių šeimą (ir išeinant tiek iš vienos, tiek iš kitos) yra 
vienas bendras slenkstis — gimtoji žemė... Kai naujagi- 
mis arba mirštantysis padedamas ant žemės, ji privalo 
pasakyti, ar gimimas arba mirtis yra tikri, ar reikia lai- 
kyti tai įvykusiu ir dėsningu faktu... Padėjimo ant žemės 
ritualas suponuoja substancinę Žmonių giminės ir žemės 
tapatybę. Iš tikrųjų ši idėja pasireiškia prisirišimo prie 
gimtinės jausmu, pačiu stipriausiu iš jausmų, kuriuos tik 
galima aptikti Kinijos istorijos pradžioje; idėja, kad esa- 


* Plg. nuorodas Mythes, rêves et mystères, p. 221 ir toliau. 

ma glaudaus ryšio tarp šalies ir jos gyventojų, tikima taip 
giliai, jog šis tikėjimas išliko tiek religinėse institucijose, 
tiek visuomeninėje teiséje."* 

Panašiai kaip vos gimęs vaikas padedamas ant Ze- 
mės, kad jo tikroji motina jį pripažintų ir užtikrintų jam 
dieviškąją globą, taip dedami ant Žemės, o kartais netgi 
apkasami ligos atveju vaikai ir subrendę žmonės. Šis ri- 
tualas yra tolygus naujam gimimui. Simbolinis, dalinis ar- 
ba visiškas, palaidojimas turi tą pačią magišką religinę 
reikšmę kaip ir panardinimas į vandenį, krikštas. Ligo- 
nis dėl to atgimsta: jis gimsta iš naujo. Ši procedūra yra 
taip pat veiksminga, kai reikia panaikinti sunkią nuodė- 
mę arba išgydyti dvasinę ligą (pastaroji bendruomenei 
kelia tokią pat grėsmę kaip nusikaltimas arba kūniška 
liga). Nusidėjėlis įlaipinamas į statinę arba į Žemėje iš- 
kastą duobę, o kai iš ten išlipa, sakoma, kad jis „antrą 
kartą gimė iš motinos įsčių“. Iš čia kildinamas skandina- 
vų tikėjimas, kad raganą galima išgelbėti nuo amžinojo 
prakeikimo užkasant ją gyvą, pasėjant javus virš jos ir 
nukertant taip išaugintą derliu*. 

Įšventinimas apima ritualinę mirtį ir prisikėlimą. Už- 
tat daugelis pirmykščių tautų simboliškai „nužudo“ ne- 
ofitą, palaidoja griovyje ir uždengia lapais. Pakilęs iš ka- 
po jis laikomas naujai gimusiu žmogumi, nes buvo antrukart 
pagimdytas, ir pagimdytas tiesiogiai kosminės Motinos. 


Moteris, Žemė ir vaisingumas 


Taigi moteris mistiškai susiejama su žeme; vaiko pa- 
gimdymas laikomas žemės vaisingumo Žmogiškuoju 


* Marcel Granet. „Le dépôt de l'enfant sur le sol". Revue Archėologi- 
que, 1922; Études sociologiques sur la Chine, Paris, 1953, p. 192 ir toliau; 
197 ir toliau. 

** A. Dieterich. Mutter Erde, p. 28 ir toliau; B. Nyberg. Kind und Erde, 
p. 150. 

variantu. Bet kokia religinė patirtis, susijusi su vaisingu- 
mu ir gimdymu, turi tą pačią kosminę struktūrą. Moters 
šventumas priklauso nuo žemės šventumo. Moters vai- 
singumas turi kosminį modelį: Motinos Žemės, Terra Ma- 
ter, visa ko Gimdytojos, Genetrix, vaisingumą. 

Pagal kai kurias religijas tikima, jog Motina Žemė gali 
pradėti viena, be vyro įsikišimo. Tokių archaiškų įsitiki- 
nimų pėdsakų aptinkame Viduržemio jūros tautų mituo- 
se apie deivių partenogenezę. Pasak Hesiodo, Gaja (Že- 
mė) pagimdė Uraną, „jai tolygią esybę, galinčią aprėpti 
ją visą“ (Theogonia, 126 ir toliau). Kitos graikų deivės ir- 
gi gimdė neprisidedant dievams. Tai mitinė Motinos Že- 
mės pasitenkinimo savimi ir vaisingumo išraiška. Tokias 
mitines koncepcijas atitinka tikėjimas savaiminiu moters 
vaisingumu ir slaptomis magiškomis religinėmis jos ga- 
liomis, turinčiomis lemiamos įtakos augalų gyvenimui. 
Socialinis ir kultūrinis reiškinys, vadinamas „matriarcha- 
tu“, yra susijęs su moterų atrastu maistinių augalų augi- 
nimu. Būtent moteris pirmoji ėmė auginti maistinius au- 
galus. Tad visai natūralu, kad ji tampa Žemės ir derliaus 
šeimininkė. Magiškas religinis moters prestižas ir, kaip 
to padarinys, vyraujantis jos vaidmuo visuomenėje turi 
kosminį modelį: Motinos Žemės paveikslą. 

Kitose religijose kosmoso sukūrimas ar bent jau už- 
baigimas yra Dievo Dangaus ir Motinos Žemės hieroga- 
mijos padarinys. Toks kosmogonijos mitas yra gana pa- 
plitęs. Jis dažniausias Okeanijoje, nuo Indonezijos iki Mik- 
ronezijos, taip pat Azijoje, Afrikoje, abiejuose Amerikos 
žemynuose*. Bet, kaip matėme, kosmogonijos mitas yra 
pavyzdinis mitas tikrąja to Žodžio prasme: jis yra pa- 


* Plg. Traité d'histoire des religions, p. 212 ir toliau. Vis dėlto patikslin- 
kime, kad mitas apie kosminę hierogamiją, nors ir labai paplitęs, nėra 
visuotinis; jis nepaliudytas pačiose archaiškiausiose (australų, Ugnies 
Žemės; Arkties gyventojų ir t. t.) kultūrose. 

vyzdys žmogaus elgesiui. Būtent todėl žmonių vedybos 
laikomos kosminės hierogamijos pamėgdžiojimu: „Aš esu 
dangus, — pareiškia vyras, — tu esi žemė!“ (Brhadūra- 
nyaka Upanishad, VI, 4, 20). Jau Atharvavedoje (Atharva Ve- 
da, XIV, 2, 71) vyras ir žmona tapatinami su dangumi ir 
žeme. Didona švenčia savo vedybas su Enėju siaučiant 
baisiai audrai (Eneida, IV, 160); jų sąjunga sutampa su 
gaivalų sąjunga; dangus apglėbia savo pačią, pasiųsda- 
mas vaisinantį lietų. Graikijoje vedybų apeigos mėgdžioja 
Dzeusą, slapta susijungianti su Hera (Pausanijas, II, 36, 
2). Kaip ir reikėjo tikėtis, dieviškasis mitas yra pavyzdi- 
nis žmonių sąjungos modelis. Bet yra ir kitas aspektas, 
kurį svarbu pabrėžti: būtent, kosminė vedybų ritualo ir ly- 
tinio žmonių elgesio struktūra. Nereligingam šiuolaikinių 
visuomenių žmogui šis kosminis ir kartu šventas vedybi- 
nės sąjungos matmuo yra sunkiai suvokiamas. Bet nerei- 
kia užmiršti, kad religingam archainių bendruomenių 
žmogui pasaulis yra kupinas teikinių. Kartais tie teiki- 
niai yra šifruoti, o mitai ir yra tam, kad padėtų Žmogui 
juos perprasti. Kaip turėsime progos įsitikinti, visa Zmo- 
gaus patirtis gali būti sutapatinta su kosmine gyvybe, 
vadinasi, gali būti pašventinta, nes kosmosas yra aukš- 
čiausias dievų kūrinys. 

Ritualinė orgija, skirta pagausinti derliui, taip pat tu- 
ri dievišką modelį: vaisingumo dievo ir Motinos Žemės 
hierogamija*. Žemės derlingumą sužadina besaikis lyti- 
nis siausmas. Tam tikru požiūriu orgija atitinka nedife- 
rencijuotumo būvį prieš sankūrą. Todėl ir kai kurios Nau- 
jųjų Metų ceremonijos apima orgijų ritualus; visuomeni- 
nis „sąmyšis“, palaidavimas ir saturnalijos simbolizuoja 
sugrįžimą į amorfinį būvį, viešpatavusį prieš sukuriant 
pasaulį. Kai kalbama apie „kūrybą“ augalų pasaulyje, 


* Plg. Traité d'histoire des religions, p. 306 ir toliau. 


103 


TREČIAS SKYRIUS 


kosmogoninis ir ritualinis scenarijus kartojasi, nes nauja- 
sis derlius yra tolygus kokiai nors naujai „sankūrai“. At- 
sinaujinimo idėja — su kuria susidūrėme Naujųjų metų 
ritualuose, kalbėdami apie laiko atsinaujinimą ir pasau- 
lio atgimimą — randama ir žemdirbių orgijų scenarijuo- 
se. Tr čia orgija yra sugrįžimas į kosminę naktį, į befor- 
miškumą, į „vandenis“, norint užtikrinti visapusišką gy- 
vybės atgimimą ir, vadinasi, žemės derlingumą ir der- 
liaus gausumą. 


Kosminio medžio simbolika 
ir augalų kultai 


Kaip ką tik matėme, Motinos Žemės mitai ir ritualai 
dažniausiai išreiškia vaisingumo ir gausumo idėją. Kal- 
bama apie religines idėjas, nes daugybė visuotinio vai- 
singumo aspektų galų gale atskleidžia gimdymo, gyvy- 
bės sukūrimo slėpinį. Taigi gyvybės atsiradimas religin- 
gam Žmogui yra centrinė pasaulio paslaptis. Ta gyvybė 
„imasi“ iš kažkur, ne iš šio pasaulio, ir galų gale pasi- 
traukia iš čia ir „iškeliauja“ į aną pasaulį, paslaptingu 
būdu tęsiasi toliau nežinomoje, daugumai gyvųjų nepri- 
einamoje vietoje. Žmogaus gyvybė suvokiama ne kaip 
trumpas pasirodymas laike tarp dviejų nebūčių; prieš ją 
yra probūtė (prėexistence), o po jos — pobūtė (postexisten- 
ce). Apie šiuodu nežemiškus žmonių gyvenimo etapus 
žinome gana nedaug, bet žinome bent jau tai, kad jie 
yra. Taigi religingam Žmogui mirtis — dar ne galutinė 
gyvenimo riba: mirtis yra tiktai kita Žmogaus egzistavi- 
mo forma. 

Beje, visa tai yra „užšifruota“ kosminiuose ritmuose, 
tad norint perprasti gyvybės paslaptį reikia tik iššifruoti 
tai, ką sudėtinga būties būdų kalba mums „sako“ kos- 
mosas. Taigi viena akivaizdu: kosmosas yra gyvas, peri- 

odiškai atsinaujinantis organizmas. Neišsenkamo gyvy- 
bės radimosi paslaptis glaudžiai siejasi su ritmingu kos- 
moso atsinaujinimu. Todėl kosmosas įsivaizduojamas 
kaip milžiniškas medis: kosmoso egzistavimo būdas ir 
pirmiausia jo gebėjimas be galo atsinaujinti simboliškai 
yra išreiškiamas kaip medžio gyvenimas. 

Vis dėlto dera pažymėti, kad čia kalbama ne apie pa- 
prastą mikrokosminio lygio paveikslų perkėlimą į mak- 
rokosminį lygmenį. Medis, būdamas „gamtos objektas“, 
negali atskleisti kosminės gyvybės visumos: pasaulietiško- 
sios patirties plotmėje jo egzistavimo būdas neapima kos- 
moso egzistavimo būdo viso sudėtingumo. Pasaulietiš- 
kos patirties plotme augalinė gyvybė reiškia tik „gimi- 
mų“ ir ,mirimu" seką. Tiktai religinis požiūris į gyvybę 
leidžia „iššifruoti“ augmenijos ritme kitas reikšmes, visų 
pirma atgimimo, amžinos jaunystės, sveikatos, nemirtin- 
gumo idėjas; religinė absoliučios realybės idėja simboliškai 
yra išreiškiama, tarp daugelio kitų įvaizdžių, ir „stebuk- 
lingo vaisiaus“, kuris kartu suteikia nemirtingumą, visa- 
žinystę ir visagalystę, kuris gali paversti žmones dievais, 
įvaizdžiu. 

Medžio įvaizdis pasirinktas ne vien kad simbolizuo- 
tų kosmosą, bet ir kad išreikštų gyvybę, jaunystę, ne- 
mirtingumą ir išmintį. Greta kosminių medžių, tokių kaip 
Igdrasilis (Yggdrasil) germanų mitologijoje, religijų isto- 
rijoje yra Žinomi gyvybės medžiai (pvz., Mesopotamijo- 
je), nemirtingumo medžiai (Azija, Senasis Testamentas), 
išminties medis (Senasis Testamentas), jaunystės medžiai 
(Mesopotamija, Indija, Iranas) ir t. t.* Kitaip sakant, me- 
dis išreiškia visa, ką religingas žmogus laiko tikrų tik- 
riausia realybe ir šventumu, visa, ką — jo Ziniomis — turi 
dievai iš prigimties ir kas tik labai retai yra prieinama 


* Plg. Traité d'histoire des religions, p. 239 ir toliau. 

išrinktiesiems, herojams ir pusdieviams. Užtat ir mituo- 
se apie nemirtingumo arba amžinos jaunystės paieškas 
taip svarbus medis aukso vaisiais arba stebuklinga lapi- 
ja, medis, augantis „tolimoje šalyje“ (iš tikrųjų kitame 
pasaulyje) ir saugomas pabaisų (grifų, slibinų, gyvačių). 
Norint nuraškyti vaisių reikia susigrumti su jį saugančia 
pabaisa ir ją užmušti; vadinasi, reikia išlaikyti herojinio 
įšventinimo išbandymą: nugalėtojas „jėga“ įgyja antžmo- 
giškumą, kone dieviškas galias — amžiną jaunystę, ne- 
nugalimumą ir visagalybę. 

Tokiais kosminio medžio — nemirtingumo arba pa- 
Zinimo medžio — simboliais įtikinamiausiai ir aiškiau- 
siai išreiškiama religinė augmenijai teikiama reikšmė. Ki- 
taip sakant, šventasis medis arba šventieji augalai atsklei- 
džia tam tikrą struktūrą, kuri neišryškėja kitose konkre- 
čiose augalų rūšyse. Kaip jau esame pažymėję, būtent 
šventumas atidengia pačias pamatines pasaulio struktū- 
ras. Kosmosas atrodo kaip „šifruotė“ vien religiniu po- 
žiūriu. Tiktai religingam Žmogui augmenijos ritmai at- 
skleidžia tiek gyvybės ir sankūros paslaptį, tiek atsinau- 
jinimo, amžinos jaunystės ir nemirtingumo slėpinius. Bū- 
tų galima sakyti, jog visų šventais laikomų medžių ir 
augalų (pvz., šventojo figmedžio ašvattha Indijoje) privi- 
legijuota padėtis priklauso nuo to, kad jie įkūnija aug- 
menijos archetipą, pavyzdinį paveikslą. Kita vertus, au- 
galas yra auginamas ir prižiūrimas dėl religinės jo ver- 
tės. Kai kurių autorių nuomone, visi dabar auginami au- 
galai iš pradžių buvo laikomi šventais*. 

Tai, kas vadinama augalų kultais, randasi ne iš pa- 
saulietiškos, „gamtiškosios“ patirties, susijusios, pavyz- 
džiui, su pavasariu ir augalų pabudimu. Priešingai, kaip 


* A. G. Haudricourt et L. Hédin. L'Homme et les plantes cultivées, Paris, 
1946, p. 90. 

tik religinio pasaulio atnaujinimo (prasidėjimo iš naujo, 
sukūrimo iš naujo) patirtis yra pirmesnė ir įgalina ver- 
tinti pavasarį kaip gamtos prisikėlimą. Kaip tik periodiš- 
ko kosmoso atgimimo paslaptis suteikė religinę reikšmę 
pavasariui. Beje, augmenijos kultuose dažnai yra svar- 
bus ne tiek gamtinis pavasario reiškinys ir augmenijos 
pasirodymas, kiek pranašingas kosminio slėpinio ženklas. 
Būriai jaunuolių iškilmingai lanko kaimo sodybas ir ro- 
do kokią nors žalią šakelę, gėlių puokštę, paukštį“. Tai 
neišvengiamo augalinės gyvybės prisikėlimo ženklas, liudijan- 
tis, kad slėpinys įvyko, kad pavasaris netruks ateiti. Dau- 
guma šių apeigų vyksta iki „gamtinio pavasario reiškinio“. 


Gamtos desakralizacija 


Jau esame sakę: religingam Žmogui gamta niekada nė- 
ra vien „gamtiška“. Radikaliai desakralizuotos gamtos 
patirtis — nesenas atradimas; be to, ji prieinama tik ma- 
žai daliai šiuolaikinių visuomenių, ir visų pirma mokslo 
žmonėms. Visiems kitiems gamta vis dar yra „žavesys“, 
„paslaptis“, „didybė“, ir čia galima įžvelgti senųjų reli- 
ginių vertybių pėdsakus. Nerasime tokio šiuolaikinio 
žmogaus, kad ir nereligingiausio, kuris būtų abejingas 
gamtos „kerams“. Čia kalbame ne vien apie estetines, 
sportines ar higienines vertybes, priskiriamas gamtai, bet 
ir apie kažkokį neaiškų, sunkiai nusakomą jausmą, ku- 
riame dar galima įžvelgti sunykusios religinės patirties 
atminimą. 

Ne pro šalį parodyti konkrečiu pavyzdžiu religinių 
gamtos vertybių pokyčius ir menkėjimą. Mes paėmėme 
tokį pavyzdį iš Kinijos, ir tai padarėme dėl dviejų prie- 
žasčių: 1) Kinijoje, kaip ir Vakaruose, gamtos desakrali- 


* Plg. Traité d'histoire des religions, p. 272 ir toliau. 

zacija yra apsišvietusių žmonių mažumos darbas; 2) ta- 
čiau Kinijoje ir visuose Tolimuosiuose Rytuose šis desak- 
ralizacijos procesas niekada nepasiekė savo paskutinės 
ribos. „Estetinė gamtostaba“ netgi labiausiai apsišvietu- 
siems žmonėms vis dar turi tam tikrą religinę reikšmę. 

Gerai žinoma, kad XVII a. tarp kinų apsišvietėlių įsi- 
galėjo mada auginti miniatiūrinius sodus plokščiuose va- 
zonuose*. Čia turimi galvoje vandens pilni vazonai, ku- 
rių viduryje keletas uolų su nykštukiniais medžiais, gė- 
lėmis, o kartais su miniatiūriniais namų, pagodų, tiltų 
modeliais ir žmonių figūrėlėmis; šios uolos anamitų kal- 
ba vadinamos „miniatiūriniais kalnais“, o kinų anamitų 
kalba — „dirbtiniais kalnais“. Pažymėkime, kad netgi šie 
pavadinimai rodo tam tikrą kosmologinę reikšmę: kal- 
nas, kaip matėme, yra visatos simbolis. 

Bet šie miniatiūriniai sodai, estetų mėgavimosi objek- 
tas, turėjo ilgą istoriją, netgi proistorę, atspindinčią tik- 
rai religinę pasaulėjautą. Šių sodų pirmtakai buvo indai, 
pilni aromatizuoto vandens, kuris vaizdavo jūrą, o iški- 
lus indo dangtis — kalną. Kosminė šių daiktų struktūra 
akivaizdi. Mistinis elementas taip pat buvo, nes kalnas vi- 
dur jūros simbolizavo laimės salas, savotišką rojų, ku- 
riame gyveno nemirtingi taoistai. Vadinasi, kalbama apie 
atskirą pasaulį, mažytį pasaulį, kuris buvo įtaisomas na- 
mie, savame būste, kad būtų galima susiliesti su kon- 
centruotomis slėpiningomis galiomis ir per meditaciją pa- 
siekti harmoniją su pasauliu. Kalną puošė grotos; tautosa- 
ka apie grotas suvaidino svarbų vaidmenį kuriant mi- 
niatiūrinius sodus. Grotos — tai slaptos prieglaudos, ne- 
mirtingų taoistų buveinės, įšventinimų vietos. Jos vaiz- 
duoja rojų primenantį pasaulį, ir užtat įėjimas į jas yra 


* Visa, kas toliau, plg.: Rolf Stein. „Jardins en miniature d'Extréme- 
Orient". Bulletin de l'Ecole francaise d'Extréme-Orient, 42, 1943, p. 26 ir 
toliau, ir kt. 

ankštas („siaurų durų“ simbolika, prie kurios dar sugri- 
šime kitame skyriuje). 

Bet visas šitas kompleksas — vanduo, medis, kalnas, 
grota, — suvaidinęs didelį vaidmenį taoizme, yra tiktai 
dar senesnės religinės idėjos išplėtojimas: būtent, idėjos 
apie idealią vietovę, kuri drauge yra tobula — apima kal- 
ną ir vandens telkinį — ir nuošali. Ši vietovė tobula to- 
dėl, kad tai yra miniatiūrinis pasaulis ir rojus, palaimos 
šaltinis ir nemirtingumo vieta. Taigi tobulas gamtovaiz- 
dis — kalnas ir vandens telkinys — tai ne kas kita, kaip 
senovinė „šventa vieta“, kurioje kas pavasarį rinkdavosi 
Kinijos vaikinai ir merginos dainuoti pakaitomis rituali- 
nes giesmes ir rengti meilės varžybas. Galima nuspėti 
nuoseklius šios pirmapradės „šventvietės“ reikšmės po- 
kyčius. Seniausiais laikais tai buvo ypatinga erdvė, už- 
daras pašventintas pasaulis, kur periodiškai rinkdavosi 
vaikinai ir merginos dalyvauti gyvybės ir kosminio vai- 
singumo paslaptyje. Taoistai perėmė šią archaišką kos- 
mologinę schemą — kalnas ir vandens telkinys — ir pa- 
vertė ją sudėtingesniu kompleksu (kalnas, vandens tel- 
kinys, grota, medis), bet mažesnio masto; tai buvo rojų 
primenanti miniatiūrinė visata, kupina slėpiningų jėgų 
todėl, kad atoki nuo kasdienio pasaulio; prie jos taoistai 
susikaupdavo ir medituodavo. 

Uždaro pasaulio šventumą dar galima įžiūrėti ir in- 
duose su aromatizuotu vandeniu ir dangčiu, kurie sim- 
bolizuoja jūrą ir laimės salas. Visas šis kompleksas buvo 
naudojamas ir meditacijai, kaip ir miniatiūriniai sodai iš 
pradžių, kol XVII a. apsišvietėlių mada nepavertė jų „me- 
no objektu“. 

Vis dėlto pažymėkime, kad šis pavyzdys neliudija 
mums visiškos pasaulio desakralizacijos, nes Tolimuo- 
siuose Rytuose tai, kas vadinama „estetiniu iSgyvenimu", 
dar turi, netgi tarp apsišvietusių Žmonių, tam tikrą reli- 

ginį matmenį. Bet miniatiūrinių sodų pavyzdys mums 
rodo, kokia kryptimi ir kokiais būdais vyksta pasaulio 
desakralizacija. Tereikia įsivaizduoti, kuo gali pavirsti es- 
tetinė pajauta šiuolaikinėje visuomenėje, kad suprastum, 
kaip kosminio šventumo patirtis gali suretėti ir pasikeis- 
ti, netgi pasidaryti grynai žmogiška pajauta: pavyzdžiui, 
menas menui. 


Kitos kosminės hierofanijos 


Kadangi mus varžo knygos apimtis, aptarėme tik kai 
kuriuos gamtos šventumo aspektus. Mums teko apeiti 
tylomis daugybę kosminių hierofanijų. Antai negalėjo- 
me pakalbėti nei apie saulės ir mėnulio simbolius bei 
kultus, nei apie religinę akmenų reikšmę, nei apie religi- 
nį gyvūnų vaidmenį, ir t. t. Kiekviena iš šių kosminių 
hierofanijų grupių atskleidžia atskirą gamtos šventumo 
struktūrą, arba, tiksliau sakant, atskirą šventumo aspek- 
tą, išreiškiamą per specifinį egzistavimo kosmose būdą. 
Antai tereikia panagrinėti įvairias religines reikšmes, pri- 
skiriamas akmenims, kad suprastume, ką gali akmenys 
kaip hierofanijos parodyti žmonėms; jie atskleidžia žmonėms 
jėgą, kietumą, pastovumą. Akmens hierofanija yra onto- 
fanija tikrąja šio žodžio prasme: visų pirma akmuo yra, 
jis visada yra toks pat, jis nesikeičia ir stebina žmogų tuo, 
kad yra nesugniuždomas ir pasižymi absoliutumu; stebi- 
na ir per analogiją atskleidžia žmogui, kas yra absoliuti 
būtis, tai, kas anapus laiko, kas atsparu tapsmui-. 

Taip pat jau paviršutiniška daugeriopų religinių mė- 
nulio reikšmių analizė mums parodo visa, ką Žmogus 
išskaitė iš mėnulio ritmų. Mėnulio fazių, t. y. jo „gimi- 
mo“, „mirties“ ir „prisikėlimo“, dėka Žmonės suvokė tiek 


* Apie asmenų šventumą plg. Traité d'histoire des religions, p. 191— 
210. 

savo pačių buvimo kosmose būdą, tiek savo galimybes 
išlikti arba atgimti. Mėnulio simbolika religingą Žmogų 
pastūmėjo suburti į viena dideles, iš pažiūros niekuo ne- 
susijusias daiktų grupes ir galų gale jas susieti į vienin- 
gą „sistemą“. Galimas daiktas, kad religinis mėnulio rit- 
mų įvertinimas leido atsirasti pirmosioms didelėms pir- 
mykščių žmonių antropokosminėms sintezėms. Mėnulio 
simbolikos dėka galima buvo sugretinti ir susieti tokius 
nevienarūšius faktus, kaip: gimimas, tapsmas, mirtis, pri- 
sikėlimas iš numirusiųjų; vanduo, augalai, moteris, vai- 
singumas, nemirtingumas; kosmoso tamsybės, gyvenimas 
iki gimimo ir pomirtinis gyvenimas, po kurio eina mė- 
nulio tipo atgimimas („šviesa, trykštanti iš tamsos“); au- 
dimas, „gyvybės siūlo“ simbolis, likimas, laikinumas, 
mirtis ir t. t. Apskritai dauguma cikliškumo, dualizmo, 
poliariškumo, priešpriešos, nesantarvės, taip pat priešy- 
biu vienybės, coincidentia oppositorum, idėjų buvo arba at- 
rastos, arba patikslintos mėnulio simbolikos dėka. Gali- 
ma kalbėti apie „mėnulio metafiziką“ kaip darnią „tie- 
sų“ sistemą, apie specifinį gyvų esybių, viso to, kas kos- 
mose gyvena, t. y. tampa, auga ir nyksta, „miršta“ ir „pri- 
sikelia“, egzistavimo būdą. Nereikia užmiršti: mėnulis re- 
ligingam Žmogui atskleidžia ne tik tai, kad mirtis yra 
neatsiejama nuo gyvybės, bet ir — pirmiausia — tai, kad 
mirtis nėra galutinė, kad po jos visada eina naujas gimimas“. 

Mėnulis suteikia religinę reikšmę kosminiam tapsmui 
ir sutaiko Žmogų su mirtimi. O saulė atskleidžia kitą eg- 
zistavimo būdą: ji nedalyvauja tapsme; nuolat judéda- 
ma, ji visada yra nekintama, visada vienodos formos. 
Saulės hierofanijos išreiškia religines savarankiškumo ir 
jėgos, suverenumo ir protingumo vertybes. Todėl kai ku- 
riose kultūrose susiduriame su aukščiausiųjų esybių so- 


* Žr. Traité d'histoire des religions, p. 142—167. 

liarizacijos procesu. Kaip jau įsitikinome, dangaus die- 
vai pamažu traukiasi iš aktualaus religinio gyvenimo, bet 
kai kuriais atvejais jų struktūrą ir autoritetą dar išlaiko 
saulės dievai, ypač labai išsivysčiusiose civilizacijose, ku- 
rios suvaidino svarbų vaidmenį pasaulio istorijoje (Egip- 
tas, helenistiniai Rytai, Meksika). 

Daugelis herojinių mitologijų turi soliarinę struktūrą. 
Herojus tapatinamas su saule; kaip ir saulė, jis kovoja su 
tamsa, nužengia į mirties viešpatiją ir grįžta nugalėjęs. 
Čia tamsa nėra, kaip mėnulio mituose, dievybės egzista- 
vimo būdas, bet simbolizuoja visa, kas nėra dievas, taigi 
priešininką tikrąja šio žodžio prasme. Tamsa jau nėra ver- 
tinama kaip kosminei gyvybei būtina fazė; saulės religi- 
jos požiūriu tamsa priešpriešinama gyvybei, formoms ir 
protui. Saulės dievų šviesos epifanijos kai kuriose kultū- 
rose tampa protingumo ženklu. Galų gale saulė ir protas 
susiejami taip glaudžiai, jog vėlyvosios antikos soliari- 
nės ir sinkretinės teologijos virsta racionalistinėmis filo- 
sofijomis: saulė paskelbiama pasaulio protu, o Makrobi- 
jus saulėje įžiūri visus graikų ir Rytų pasaulio dievus, 
nuo Apolono ir Jupiterio iki Ozirio, Horo ir Adonio (Sa- 
turnalia, I, sk. XVII — XXIII). Imperatoriaus Julijano trak- 
tate Apie karalių saulę, taip pat Proklo Himne saulei solia- 
rinės hierofanijos užleidžia vietą idėjoms, o religingumas 
per šį ilgą ėjimą racionalizmo link beveik visai išnyksta*. 

Ši soliarinių hierofanijų desakralizacija yra tik vienas 
iš panašių procesų, dėl kurių visas kosmosas galų gale 
nustoja savo religinio turinio. Tačiau, kaip jau sakėme, 
visišką gamtos sekuliarizaciją pažįsta tik nedaugelis šiuo- 
laikinių Žmonių, būtent tie, kurie neturi jokio religinio 
jausmo. Krikščionybė labai ir radikaliai pakeitė kosmoso 
ir gyvybės vertinimą, bet jo neatmetė. Kad visa kosminė 


* Apie visa tai Zr. Traité d'histoire des religions, p. 117—141. 


112 


GAMTOS ŠVENTUMAS IR KOSMINE RELIGIJA 


gyvybė dar gali būti suvokiama kaip tam tikra dievybės 
šifruotė, liudija toks krikščioniškas rašytojas, kaip Lėo- 
nas Bloy, kuris rašo: „Gyvybė — Žmonių, gyvūnų ar au- 
galų — visada yra gyvybė, tad kai ateina ta minutė, ta 
nesugaunama akimirka, kurią vadiname mirtimi, tiek iš 
medžio, tiek iš Žmogaus visada pasitraukia ne kas kita, 
kaip Kristus'*. 


* Le mendiant ingrat, IL, p. 196. 

ŽMOGAUS BŪTIS | 
IR PAŠVENTINTOJI GYVYBĖ 


Pasauliui „atvira“ būtis 


Galutinis religijų istoriko tikslas yra suprasti ir paaiš- 
kinti kitiems homo religiosus elgesį ir dvasinį pasaulį. Tai 
ne visada lengva. Šiuolaikiniame pasaulyje religija kaip 
gyvenimo forma ir Weltanschauung” persipina su krikš- 
čionybe. Geriausiu atveju Vakarų intelektualas, padėjęs 
šiek tiek pastangų, gali susipažinti su religine klasikinės 
antikos pasaulėžiūra ir netgi su kai kuriomis didžiosio- 
mis Rytų religijomis, tokiomis kaip induizmas, konfu- 
cianizmas ar budizmas. Tačiau tokios pastangos praplėsti 
savo religinį akiratį, kad ir labai pagirtinos, netoli jį te- 
nuves; mat su Graikija, Indija ir Kinija Vakarų intelektu- 
alas vis tiek neperžengia sudėtingų ir išvystytų religijų, 
turinčių gausią rašytinę šventąją literatūrą, ribų. Nepa- 
kanka pažinti dalį šios šventosios literatūros, perprasti 
vieną kitą Rytų arba klasikinio pasaulio mitologiją ar te- 
ologiją, kad suvoktum homo religiosus dvasinį pasaulį. Šios 
mitologijos ir teologijos jau per daug aiškiai paženklin- 
tos ilgo rašto žmonių darbo žyme; net jeigu jos ir nėra 
tiesiogine prasme „Knygos religijos“ (kaip judaizmas, zo- 
roastrizmas, krikščionybė ar islamas), jos turi šventraš- 
čius (Indija, Kinija) ar bent jau yra patyrusios autorite- 
tingų autorių įtaką (pvz., Graikijoje Homero). 

Norint susidaryti platesnį religinį akiratį kur kas nau- 
dingiau yra susipažinti su Europos tautų folkloru; jų ti- 

kėjimuose, papročiuose, pažiūrose į gyvenimą ir mirtį dar 
galima atpažinti daug archaiškų „religinių situacijų“. Ty- 
rinėdami Europos kaimų bendruomenes turime galimy- 
bę suprasti religinį neolito žemdirbių pasaulį. Daugeliu 
atvejų Europos valstiečių papročiai ir tikėjimai atspindi 
archaiškesnę kultūros būklę nei ta, kurią pateikia klasi- 
kinės Graikijos mitologija*. Teisybė, dauguma šių Euro- 
pos kaimo gyventojų buvo sukrikščioninti daugiau nei 
prieš tūkstantį metų. Tačiau jie sugebėjo įtraukti į krikš- 
čionybę didelę dalį savo ikikrikščioniškojo, neatmenamos 
senovės religinio paveldo. Būtų klaidinga manyti, kad 
dėl to Europos valstiečiai nėra krikščionys. Bet reikia pri- 
pažinti, kad jų religingumas neapsiriboja vien istorinė- 
mis krikščionybės formomis, kad jis išsaugo kosminę 
struktūrą, kuri yra beveik išnykusi iš krikščionių mies- 
tiečių patirties. Galima kalbėti apie tam tikrą pirmapra- 
dę, neistorinę krikščionybę: tapdami krikščionimis, Eu- 
ropos valstiečiai įtraukė į savo naująją tikybą kosminę 
religiją, kurią jie saugojo nuo ikiistorinių laikų. 

Bet religijų istoriko, trokštančio suprasti ir paaiškinti 
liomo religiosus egzistencinių situacijų visumą, požiūriu 
problema yra kur kas sudėtingesnė. Ištisas pasaulis ply- 
ti už žemdirbiškų kultūrų ribų — tikras „pirmykštis“ kla- 
joklių gyvulių augintojų, medžiotojų ir maistinių augalų 
rankiotojų pasaulis. Norint suprasti homo religiosus dva- 
sinį pasaulį reikia pirmiausia turėti galvoje šių pirmykš- 
čių bendruomenių žmones. Tačiau mums šiandien jų re- 
liginis elgesys atrodo ekscentriškas, jei ne išvis atstumian- 
tis; šiaip ar taip, jį suprasti mums gana sunku. Bet no- 
rint suprasti svetimą dvasinį pasaulį nėra kito kelio, kaip 
tiktai įsiskverbti i jo vidų, į patį jo centrą, kad iš ten būtų 
galima pasiekti visas jo žinioje esančias vertybes. 


* Šitai, pvz., rodo Leopoldo Schmidto tyrinėjimai: Leopold Schmidt. 
Gestaltlieiligkeit in bäuerlichen Arbeitsmythos. Wien, 1952. 

Kai tik atsiduriame archainių bendruomenių religin- 
go Žmogaus vietoje, iškart konstatuojame, kad pasaulis 
yra todel, jog buvo sukurtas dievų, kad pats pasaulio egzis- 
tavimas kažką „sako“, kad pasaulis nėra nebylus ir ne- 
įžvelgiamas, kad jis nėra kažkas inertiška, be tikslo ir 
reikšmės. Religingam Žmogui kosmosas „gyvena“ ir „kal- 
ba“. Pats kosmoso gyvenimas yra jo šventumo įrodymas, 
nes jis buvo sukurtas dievų, ir dievai pasirodo žmonėms 
per kosmoso gyvenimą. 

Užtat Žmogus nuo tam tikros kultūros pakopos pra- 
deda suvokti save kaip mikrokosmosą. Jis yra dievų kū- 
rinijos dalis; kitaip sakant, jis suranda savyje „šventu- 
mą“, kurį priskiria kosmosui. Iš to išplaukia, kad jo gy- 
venimas yra tolygus kosmoso gyvėnimui: pastarasis, kaip 
dievų kūrinys, tampa pavyzdiniu Žmonių būties mode- 
liu. Štai keletas pavyzdžių. Mes jau matėme, kad vedy- 
bos yra vertinamos kaip šventoji dangaus ir Žemės san- 
tuoka. Bet žemdirbiai žemę ir moterį tapatina dar sudė- 
tingiau. Moteris sulyginama su dirva, sėklos — su semen 
virile?, žemės darbas — su sutuoktinių santykiavimu. „Ši 
moteris atėjo kaip gyvas žemės sklypas: sėkite į ją, vy- 
rai, sėklą!“ — parašyta Atharvavedoje (XVI, 2, 14). „Jūsų 
žmonos jums yra laukas“ (Koranas, II, 225). Nevaisinga 
karalienė aimanuoja: „Aš panaši į lauką, kuriame niekas 
neauga!” Ir priešingai, vienas XII a. himnas šlovina Mer- 
gelę Mariją kaip terra non arabilis quae fructum parturiit”. 

Paméginkime suprasti žmogaus, kuriam visi šie suta- 
patinimai yra ne šiaip sau idėjos, o išgyventa patirtis, eg- 
zistencinę situaciją. Akivaizdu, kad jo gyvenimas turi dar 
vieną matmenį: tai nėra tiktai žmogaus gyvenimas, bet 
kartu ir „kosminis“ gyvenimas, nes jam būdinga aukš- 
tesné (trans-humaine) struktūra. Jį būtų galima pavadinti 
„atvira būtimi“, nes jis nėra griežtai apribotas vien žmo- 
gaus egzistavimo būdo. (Beje, mes Žinome, kad pirmykš- 


116 


ŽMOGAUS BŪTIS IR PAŠVENTINTOJI GYVYBĖ 


tis žmogus savo siekiamąjį modelį nukelia į mitų apreikš- 
tą aukštesniąją plotmę.) Homo religiosus, ypač pirmykš- 
čio, būtis yra „atvira“ pasauliui: gyvendamas religingas 
žmogus niekada nėra vienišas, jame visada gyvena dalis 
pasaulio. Bet kartu su Hegeliu galime pasakyti, kad pir- 
mykštis Žmogus yra „palaidotas gamtoje“, kad jis dar 
nesuvokė savęs atskirai nuo gamtos, kaip savęs paties. 
Indas, apkabinęs savo pačią, pareiškia, kad ji yra Žemė, 
o jis — dangus, kartu visiškai suvokdamas tiek savo pa- 
ties, tiek Žmonos Žmogiškumą. Pietų Azijos žemdirbys, 
vadinantis vienu žodžiu lak ir fala, ir kastuva ir kartu 
kaip ir kiti žemdirbiai tapatinantis sėklas su semen virile, 
gerai žino, kad kastuvas yra jo pasigamintas įrankis ir 
kad dirbdamas savo lauką jis atlieka žemės darbą, ku- 
riam reikia tam tikrų ūkinių įgūdžių. Kitaip sakant, kos- 
minė simbolika suteikia daiktui arba veiksmui naują reikš- 
me, bet nepaveikia jo nuosavos tiesioginės reikšmės. Bū- 
tis, „atvira“ pasauliui, nėra nesąmoninga būtis, palaido- 
ta gamtoje. „Atvirumas“ pasauliui įgalina religingą Zmo- 
gų pažinti save pažįstant pasaulį, ir tas pažinimas jam 
brangus, nes jis yra „religinis“, nes jis liečia būtį. 


Gyvenimo pašventinimas 


Pateiktasis pavyzdys mums padeda suprasti padėtį, 
kurią užima archainių bendruomenių Žmogus: jam visas 
gyvenimas gali būti pašventintas. Priemonių, kuriomis 
atliekamas pašventinimas, yra aibė, bet rezultatas beveik 
visada tas pat: gyvenimas yra gyvenimas dviem plotmė- 
mis: jis teka kaip žmogaus būtis ir kartu kaip aukštesnės 
būties dalis, kaip kosmoso arba dievų būtis. Yra pagrin- 
do manyti, kad labai tolimoje praeityje visi Žmogaus or- 
ganai ir visos fiziologinės funkcijos, visi jo veiksmai tu- 
rėjo religinę reikšmę. Tai savaime suprantama, nes visi 

žmonių poelgiai buvo įdiegti dievų arba herojų kultū- 
rintojų in illo tempore: jie įvedė ne tik įvairius darbus ir 
mitybos, mylėjimosi, raiškos ir t. t. būdus, bet netgi iš 
pažiūros nereikšmingus veiksmus. Pagal Australijos ka- 
radžerių mitus, du jų herojai kultūrintojai užėmė ypa- 
tingą pozą norėdami nusišlapinti, tad karadžeriai mėg- 
džioja šį pavyzdinį veiksmą ir šiandien“. Nėra reikalo 
priminti, kad nieko panašaus nebūna pasaulietiškos gy- 
venimo patirties plotmėje. Nereligingam Žmogui visa gy- 
venimo patirtis, tiek seksas, tiek mityba, darbas ir Žaidi- 
mai, yra desakralizuota. Kitaip sakant, visi šie fiziologi- 
niai aktai nepasižymi dvasiniu reikšmingumu ir, vadi- 
nasi, tikrai žmogišku matmeniu. 

Be šios religinės reikšmės, kurią fiziologiniai aktai įgy- 
ja kaip dieviškųjų modelių pamėgda, organai ir ju funk- 
cijos religiškai buvo vertinami ir dėl jų sutapatinimo su 
įvairiomis kosmoso sritimis bei reiškiniais. Mes jau esa- 
me pateikę klasikinį to pavyzdį: moters sutapatinimas 
su dirva arba Motina Žeme, lytinio akto sutapatinimas 
su dangaus ir žemės hierogamija ir su sėja. Tačiau tokių 
žmogaus ir visatos sutapatinimų yra aibė. Kai kurie, at- 
rodo, savaime peršasi protui, kaip antai akies ir saulės 
sutapatinimas arba abiejų akių sutapatinimas su saule ir 
mėnuliu, pakaušio — su pilnatimi; arba vėlgi kvėpavi- 
mo — su vėju, kaulų — su akmenimis, plaukų — su Zo- 
le, ir t. t. 

Bet religijų istorikas susiduria ir su kitais sutapatini- 
mais, kurie implikuoja daug sudėtingesnę simboliką, iš- 
tisą mikrokosminių ir makrokosminių atitikmenų siste- 
mą. Antai įsčios arba gimda tapatinama su urvu, Zarny- 
nas — su labirintu, kvėpavimas — su audimu, venos ir 


* Plg. Ralph Piddington. „Karadjeri Initiation". Oceania, IIT, 1932— 
1933, p. 46—87. 

arterijos — su saule ir mėnuliu, stuburas — su axis mun- 
di, ir t. t. Be abejo, visi šie žmogaus kūno dalių ir makro- 
kosmoso sutapatinimai nebūdingi pirmykščiams Zmo- 
nėms. Kai kurios žmogaus ir visatos atitikmenų sistemos 
visiškai susiklostė tik didžiosiose kultūrose (Indija, Kini- 
ja, senovės Artimieji Rytai, Centrinė Amerika). Vis dėlto 
jų ištakos glūdi jau archainėse kultūrose. Pirmykščių 
žmonių kultūrose aptinkame nepaprastai sudėtingas ant- 
ropokosminių tapatinimų sistemas, liudijančias neišse- 
miamą žmonių gebėjimą protauti. Pavyzdžiu gali būti 
Prancūzijos Vakarų Afrikos dogonai*. 

Tačiau šie antropokosminiai sutapatinimai mus do- 
mina pirmiausia todėl, kad jie yra įvairių egzistencinių 
situacijų „šifrai“. Jau sakėme, kad religingas žmogus gy- 
vena „atvirame“ pasaulyje ir kad, antra vertus, jo būtis 
yra „atvira“ pasauliui. Tai tas pat, kaip pasakyti, kad 
religingas Žmogus yra veikiamas begalybės patyrų, ku- 
rias galima būtų pavadinti „kosminėmis“. Tokios paty- 
ros visada yra religinio pobūdžio, nes pasaulis yra šven- 
tas. Norint jas suprasti reikia atsiminti, kad svarbiausios 
fiziologinės funkcijos gali tapti sakramentais. Valgoma 
pagal ritualą, o maistas vertinamas įvairiai nelygu reli- 
gija ar kultūra: maisto produktai laikomi arba šventais, 
arba dievybės dovana, arba auka kūno dievams (pavyz- 
džiui, Indijoje). Lytinis gyvenimas, kaip jau matėme, taip 
pat yra ritualizuotas ir todėl tapatinamas tiek su kosmo- 
so reiškiniais (lietumi, sėja), tiek su dievų veiksmais (dan- 
gaus ir žemės hierogamija). Kartais vedybos vertinamos 
trimis aspektais: asmeniniu, socialiniu ir ekonominiu. Pa- 
vyzdžiui, indėnų omahų kaimas yra padalintas į dvi pu- 
ses, iš kurių viena vadinama dangumi, kita — žeme. Ve- 
dybos galimos tik tarp skirtingų kaimo dalių gyventojų; 


* Zr. Marcel Griaule. Dieu d Eau. Entretiens avec Ogotemmeêli. Paris, 1948. 

kiekvienerios vedybos atkartoja pirmapradę hieros gamos, 
šventąją santuoką: žemės ir dangaus sąjungą*. 

Tokie antropokosminiai sutapatinimai ir visų pirma 
nuoseklus fiziologinio gyvenimo pašventinimas išliko gy- 
vybingi netgi labai išvystytose religijose. Pasitenkinsime 
tik vienu pavyzdžiu: prisiminkime, kad lytinė sąjunga 
kaip ritualas indų tantrizme įgijo nepaprastai didelę 
reikšmę. Indija mums aiškiai parodo, kaip fiziologinis ak- 
tas gali būti paverstas ritualu ir kaip, praslinkus ritualų 
epochai, tas pats aktas gali būti vertinamas kaip „misti- 
nė technika“. Vyro žodžiai Brihadaranjaka upanišadoje: „Aš 
esu dangus, tu esi Žemė!“ tariami Žmonai pavaizdavus 
vediškąjį aukurą (VI, 4, 3). Bet tantrizme moteris galų 
gale įkūnija Prakriti (gamtą) ir kosmoso deivę Šakti (Shak- 
H), o vyras susitapatina su Šiva (Shiva), grynaja dvasia, 
nejudria ir skaiscia. Lytiné sajunga (maithuna) visu pir- 
ma yra dvieju pradu — kosminés energijos ir dvasios — 
sąjunga. Viename tantrų tekste tai išreiškiama šitaip: 
„Tikroji lytinė sąjunga yra Aukščiausiosios Šakti sąjun- 
ga su dvasia (ūtman); kitos sąjungos tėra kūniški santy- 
kiai su moterimis“, (Kūlūrnava Tantra, V, 111—112). Kal- 
bama jau nebe apie fiziologinį aktą, bet apie mistinį ri- 
tualą: partneriai jau nebe paprasti žmonės, bet „atsajūs“ 
ir laisvi kaip dievai. Tantrų tekstuose be paliovos pabrė- 
žiama, kad kalbama apie kūniškosios patirties transfor- 
maciją. „Tais pačiais veiksmais, kurie pasmerkia kai ku- 
riuos žmones milijonus metų degti pragare, jogas pasie- 
kia savo amžinąjį išganymą“**. Jau Brihadaranjaka upani- 
šadoje (V, 14, 8) teigiama: „Tas, kas Žino tai, kad ir kokią 
nuodėmę atrodytų darąs, yra tyras, nesenstantis, nemir- 
tingas". Kitais žodžiais tariant, „tas, kas Žino“, turi savo 


a Žr. Werner Mūler. Die blaue Hiitte. Wiesbaden, 1954, p. 115 ir toliau. 
** Zr. tekstus, pateiktus mūsų knygoje Le Yoga. Immortalité et Liberté. 
Paris, 1954, p. 264, 395. 

žinioje visai kitokią patirtį nei pasaulietiškoji. Taigi bet 
kokia Žmogaus patirtis gali būti permainyta, išgyventa 
kita, aukštesne plotme. 

Indų pavyzdys mums rodo, kokį „mistinį“ rafinuotu- 
mą gali pasiekti kūno organų ir fiziologinių funkcijų sak- 
ramentalizacija, kuri plačiai paliudyta visose archainėse 
kultūros pakopose. Pridurkime, kad lytinių santykių lai- 
kymas priemone, kurios dėka galima dalyvauti šventu- 
me (Indijos atveju — pasiekti antžmogišką absoliučios 
laisvės būklę), ne be pavojų. Pačioje Indijoje tantrizmas 
sudarė galimybę atsirasti šlykščioms ir nešvankioms ce- 
remonijoms. Kitur, pirmykščių Žmonių pasaulyje, ritua- 
linius lytinius santykius lydėjo įvairios orgijos. Vis dėlto 
šis pavyzdys vertingas tuo, jog įtikinamai parodo mums 
patirtį, kuri jau nebeprieinama desakralizuotai visuome- 
nei, būtent, lytinio gyvenimo šventumo patirtį. 


Kūnas — namas — kosmosas 


Matėme, jog religingas žmogus gyvena „atvirame“ kos- 
mose ir pats yra „atviras“ pasauliui. Tai reiškia: a) kad jis 
bendrauja su dievais; b) kad jis dalyvauja pasaulio šventu- 
me. Kad religingas žmogus gali gyventi tik „atvirame“ pa- 
saulyje, turėjome progą įsitikinti gvildendami šventosios 
erdvės struktūrą: žmogus geidžia įsikurti „centre“, ten, kur 
esama galimybės bendrauti su dievais. Jo būstas yra mik- 
rokosmosas; jo kūnas, beje, irgi yra mikrokosmosas. Na- 
mas, kūnas ir kosmosas buvo sutapatinti palyginti anksti. 
Pažvelkime atidžiau į šį pavyzdį, nes jis mums rodo, kaip 
archaiškojo religingumo vertybės gali būti naujai interpre- 
tuotos religijų, netgi vėlesnių filosofinių mokymų. 

Indų religinė mintis plačiai naudojosi šia tradicine ta- 
patybe „namas — kosmosas — kūnas“, ir dėl visai su- 
prantamos priežasties: kūnas, kaip ir kosmosas, galų ga- 

le yra „situacija“, aplinkybių sistema, kurią prisiima žmo- 
gus. Stuburas yra tapatinamas su kosmoso ramsčiu 
(skambha) arba su Meraus (Meru) kalnu, kvėpavimas — 
su vėju, bamba arba širdis — su „pasaulio centru“, ir t. t. 
Be to, tapatinamas ir žmogaus kūnas su visu ritualu: au- 
kojimo vieta, reikmenys ir aukojimo veiksmai lyginami 
su įvairiais organais ir fiziologinėmis funkcijomis. Žmo- 
gaus kūnas, rituališkai lyginamas su kosmosu arba ve- 
diškuoju aukuru (kuris yra imago mundi), yra tapatina- 
mas ir su namais. Hathajogos tekstas byloja apie kūną 
kaip apie „namą su vienu stulpu ir devyneriomis duri- 
mis“ (Goraksha Šataka, 14). 

Vienu žodžiu, sąmoningai užimdamas kokią nors pa- 
vyzdinę situaciją, kuri yra iš dalies nulemta, žmogus 
,kosmizuojasi": jis žmogaus mastu atkuria abipusės są- 
veikos ir ritmų sistemą, kuri apibūdina ir sudaro „pa- 
saulį“, kuri galų gale apibrėžia visą visatą. Tapatinimas 
galioja ir atvirkščia kryptimi: šventykla arba namas sa- 
vo ruožtu yra traktuojami kaip žmogaus kūnas. Kupolo 
„akis“ — dažnas terminas ne vienoje architektūros tra- 
dicijoje*. Tačiau svarbu turėti galvoje viena: kiekvienas 
iš šių lygiaverčių vaizdinių — kosmosas, namas, Zmo- 
gaus kūnas — yra arba gali būti aukštutiniai „vartai“, 
kurie leidžia patekti į kitą pasaulį. Beje, viršutinė indų 
bokšto anga yra vadinama ir žodžiu brahmarandhra. O 
šis žodis reiškia „angą“, esančią kaukolės viršutinėje da- 
lyje ir labai svarbią tantristinei jogų technikai; be to, per 
ją mirties akimirką išskrenda Žmogaus siela. Ta proga 
prisiminkime paprotį sutraiškyti mirusių jogų kaukolę, 
kad sielai būtų lengviau išeiti”. 


* Plg. Ananda K. Coomaraswamy. „Symbolism of the Dome". Indian 
Historical Quarterly, XIV, 1938, p. 34 ir toliau. 

** M. Eliade. Le Yoga, p. 40; Zr. taip pat A. K. Coomaraswamy. „Sym- 
bolism of the Dome", p. 53, n. 60. 

Šis indų paprotys turi atitikmenų tikėjimuose, smar- 
kiai paplitusiuose Europoje ir Azijoje, pagal kuriuos mi- 
rusiojo vėlė išskrendanti per kaminą (dūmtrauki) arba 
per stogą, ir būtent per tą jo dalį, kuri yra virš „šventojo 
kampo“*. Žmogui ilgai merdėjant, nuimama vienas arba 
keli stogo sparai arba jis netgi pralaužiamas. Šio papro- 
čio prasmė akivaizdi: siela lengviau atsiskiria nuo kūno, kai 
namo, vienos iš tapatybės „kūnas — kosmosas — namas“ da- 
lių, viršutinė dalis yra nuardyta. Žinoma, visa ši patirtis 
neprieinama nereligingam Žmogui, ir ne vien todėl, kad 
jam mirtis nustojo šventumo, bet ir kad jis nebegyvena 
kosmose tikrąja to žodžio prasme ir nebesuvokia, jog tu- 
rėti „kūną“ ir įsikurti namuose tolygu prisiimti tam tik- 
rą egzistencinę situaciją kosmose (Zr. toliau). 

Įsidėmėtina, kad mistinis indų Žodynas išsaugojo šią 
tapatybę „Žmogus — namas“, visų pirma kaukolės lygi- 
nimą su stogu arba kupolu. Fundamentali mistinė patir- 
tis, t. y. Žmogaus gyvenimo peržengimas, yra išreiškia- 
ma dvigubu įvaizdžiu: stogo pralaužimu ir skrydžiu į 
padangę. Budistų tekstuose kalbama apie arhatus, kurie 
„sklando ore pramušę rūmų stogą“, kurie, „skraidyda- 
mi savo valia, pralaužia namų stogą, išlekia lauk ir pa- 
kyla į orą“, ir t. t.** Šias vaizdingas formuluotes galima 
aiškinti dvejopai: patirties plotme turime reikalą su „eks- 
taze“ ir, vadinasi, su sielos išskridimu pro brahmarandh- 
ra: metafizine plotme turime reikalą su sąlygoto pasau- 
lio sunaikinimu. Bet abi arhatų „skrydžio“ reikšmės nu- 
rodo ontologinio lygmens trūkį ir perėjimą iš vieno bū- 
ties būdo į kitą arba, tiksliau sakant, perėjimą iš sąlygo- 
tos būties į nesąlygotą būtį, t. y. į visišką laisvę. 


* Šventosios erdvės dalis, kuri kai kurių tipų Euroazijos būstuose ati- 
tinka centrinį ramstį ir todėl vaidina „pasaulio centro“ vaidmenį. Žr. 
C. Rank. Die heilige Hinterecke im Hauskult der Völker Nordosteuropas und 
Nordasiens. Helsinki, 1949. 

** Plg. M. Eliade. Mytlies, réves ct mystėros, p. 133 ir toliau. 

Daugumoje archainių religijų „skrydis“ reiškia ant- 
žmogiškojo (Dievo, mago, „dvasios“) būties būdo pasie- 
kimą, galų gale laisvę judėti pagal savo valią, vadinasi, 
„Avasios“ būvio įgijimą. Pasak indų mąstytojų, arhatas, 
kuris „pralaužia namų stogą“ ir pakyla į padangę, vaiz- 
džiai parodo, kad pranoko kosmosą ir pasiekė paradok- 
salų, netgi neįsivaizduojamą, būties būdą, t. y. absoliu- 
čią laisvę (kad ir kaip tai būtų vadinama indiškai: nirvū- 
na, asamskrta, samādhi, sahaja ir t. t.). Mitologine plotme 
pavyzdinį kosmoso pranokos aktą iliustruoja Buda, skel- 
biantis, kad jis „sudaužė“ kosminį kiaušinį, „nežinojimo 
lukštą“, ir pasiekė „palaimingą, universalų Budos būvį'*. 

Šis pavyzdys mums rodo, kokia patvari yra archainė 
simbolika, susijusi su žmogaus gyvenamuoju būstu. Ši 
simbolika išreiškia pirmaprades religines situacijas, ta- 
čiau ji sugeba keisti savo vertybes, praturtėdama naujo- 
mis reikšmėmis, ir įsilieti į vis sudėtingesnes teorines sis- 
temas. Žmogus „gyvena“ kūne kaip name arba kosmo- 
se, kurį susikūrė pats (plg. sk. 1). Bet kokia dėsninga nuo- 
latinė situacija reikalauja įsiterpti į kosmosą, į tobulai su- 
tvarkytą — vadinasi, mėgdžiojančią pavyzdinį modelį, 
pasaulėkūrą, — visatą. Gyvenamoji vietovė, šventykla, 
namas, kūnas — visa tai, kaip jau matėme, yra kosmo- 
sai. Bet visi šie kosmosai, kiekvienas pagal savo būties 
būdą, išsaugo tam tikrą „angą“, kad ir kokia būtų jos 
išraiška skirtingose kultūrose (šventyklos „akis“, kami- 
nas, dūmtraukis, brahmarandhra ir t. t.). Šiaip ar taip, gy- 
venamasis kosmosas — kūnas, namai, genties valdos, vi- 
sas šis pasaulis ir t. t. — viršuje susisiekia su kitu, jį pra- 
nokstančiu lygmeniu. 

Pasitaiko, kad kokioje nors akosminėje religijoje, kaip 
pobudistinės Indijos, anga į aukštesnę sritį reiškia jau ne- 


* Suttaviblunga, Pūrūjika, I, 1, 4, komentuojama kn.: Paul Mus. La No- 
Hon du temps réversible dans la mythologie bouddliique. Melun, 1939, p. 13. 

be perėjimą nuo žmogiškojo būvio prie antžmogiškojo, 
bet transcendenciją, kosmoso sunaikinimą, absoliučią lais- 
vę. Yra didelis filosofinės reikšmės skirtumas tarp Bu- 
dos „sudaužyto kiaušinio“ ar arhatų pralaužto „stogo“ 
ir perėjimo iš žemės į dangų išilgai axis mundi ar per 
dūmtraukį archainės simbolikos. Lieka pasakyti, kad in- 
dų filosofija ir mistika iš visų simbolių, galinčių reikšti 
ontologinį trūkį ir transcendenciją, daugiausia renkasi 
pralaužto stogo pirmavaizdį. Žmogaus dalios peržengi- 
mas vaizdingai perteikiamas „namų“, t. y. asmeninio kos- 
moso, kuris buvo pasirinktas gyventi, sugriovimo įvaiz- 
džiu. Kiekvienas „pastovus būstas“, kuriame „įsikuria- 
ma“, filosofine plotme yra tolygus prisiimtai egzistenci- 
nei situacijai. Pralaužto stogo įvaizdis reiškia, kad su- 
griaunama bet kokia „situacija“, kad pasirenkamas ne įsi- 
kūrimas pasaulyje, bet absoliuti laisvė, kuri pagal indų te- 
orijas implikuoja bet kokio sąlygoto pasaulio sunaikinimą. 

Nėra reikalo ilgai nagrinėti, kokią vertę šiuolaikinis 
nereligingas žmogus teikia savo kūnui, savo namams ir 
savo pasauliui, norint nustatyti tą milžinišką atstumą, ku- 
ris skiria jį nuo Žmonių, priklausančių pirmykštėms ir 
Rytų civilizacijoms, apie kurias ką tik kalbėjome. Pana- 
šiai kaip šiuolaikinio žmogaus būstas prarado kosmolo- 
ginę vertę, taip jo kūnas neteko bet kokios religinės ir 
dvasinės reikšmės. Trumpai tariant, būtų galima pasa- 
kyti, kad šiuolaikiniams Žmonėms, nustojusiems religin- 
gumo, kosmosas tapo neįžvelgiamas, inertiškas ir neby- 
lus: jis neperduoda jokio teikinio, jokios „šifruotės“. Gam- 
tos šventumo jausmas Europoje šiandien gyvuoja pir- 
miausia tarp kaimo Žmonių, nes kaip tik ten išliko krikš- 
čionybė, išgyvenama kaip kosminė liturgija. 

O pramoninių visuomenių, ypač intelektualų, krikš- 
čionybė seniai prarado bet kokią kosminę vertę, kuria 
pasižymėjo viduriniaisiais amžiais. Tai nereiškia, kad 

miestų krikščionybė būtinai „degradavo“ ar yra „žemes- 
nė“, bet religinis miestiečių jautrumas smarkiai sumen- 
ko. Kosminė liturgija, gamtos dalyvavimo kristologinėje 
dramoje paslaptis pasidarė nebeprieinamos krikščionims, 
gyvenantiems šiuolaikiniame mieste. Jų religinė patirtis 
nebėra „atvira“ kosmosui. Tai perdėm privati patirtis; iš- 
ganymas yra Žmogaus ir jo Dievo santykių problema; 
geriausiu atveju Žmogus jaučiasi esąs atsakingas ne tik- 
tai Dievui, bet ir istorijai. Tačiau santykių „Žmogus — 
dievas — istorija“ visumoje kosmosui nėra vietos. Tai 
leidžia manyti, kad netgi tikras krikščionis pasaulio jau 
nebejaučia kaip Dievo kūrinio. 


]Zengimas pro siauras duris 


Visa, kas buvo pasakyta apie simboliką „kūnas — na- 
mas“ ir apie su ja susijusius antropokosminius tapatini- 
mus, toli gražu neišsemia be galo plačios temos: mums 
teko apsiriboti tiktai keliais aspektais iš aibės. „Namas“ — 
imago mundi ir kartu Žmogaus kūno atvaizdas — vaidi- 
na svarbų vaidmenį ritualuose ir mitologijoje. Kai kurio- 
se kultūrose (senovės Kinija, Etrurija ir t. t.) laidojimo 
urnos yra namo formos: jos turi viršuje angą, pro kurią 
votišku nauju mirusiojo „kūnu“. Kita vertus, iš tokio gob- 
tuvo formos namelio išeina mitinis protėvis, tokiame pat 
gobtuviniame name naktį slepiasi saulė ir rytą vėl iš jo 
užteka**. Taigi yra struktūrinis atitikimas tarp įvairių per- 
ėjimo būdų: nuo tamsos prie šviesos (saulė), nuo žmonių 


— 


* C. Hentze. Bronzegerūt, Kultbauten, Religion im ältesten China der Chang- 
Zeit. Antwerpen, 1951, p. 49 ir toliau; id., in Sinologica, III, 1953, p. 229— 
239 (ir pav. 2—3). 

** C. Hentze. Tod, Auferstehung, Weltordnung. Das mystische Bild im ültes- 
ten China. Zürich, 1955, p. 47 ir toliau ir pav. 24—25. 

giminės probūtės prie jos atsiradimo (mitinis protėvis), 
nuo gyvybės prie mirties ir naujos būties post mortem“* 
(siela). 

Mes ne kartą pabrėžėme, jog bet kokia „kosmoso“ for- 
ma — visata, šventykla, namas, žmogaus kūnas — turi 
aukštutinę „angą“. Dabar geriau suprantame šios sim- 
bolikos reikšmę: anga leidžia pereiti iš vieno būties bū- 
do į kitą, iš vienos egzistencinės situacijos į kitą. Bet ku- 
riai kosminei būčiai lemta „pereiti“: Žmogus pereina nuo 
probūtės prie būties ir galiausiai prie mirties, kaip kad 
mitinis protėvis nuo probūtės perėjo prie būties, o saulė 
nuo tamsos prie šviesos. Pažymėkime, jog šio tipo „per- 
ėjimas“ įsilieja į sudėtingesnę sistemą, kurios pagrindi- 
nes sudedamąsias dalis aptarėme kalbėdami apie mėnu- 
lį kaip kosminio tapsmo archetipą, apie vegetaciją kaip 
visuotinio atsinaujinimo simbolį ir ypač apie įvairius bū- 
dus rituališkai atkartoti kosmogoniją, t. y. pavyzdinį per- 
ėjimą nuo to, kas potencialu, prie to, kas pasižymi forma. 
Reikia patikslinti, jog visi šie ritualai ir visos „perėjimo“ 
simbolikos rūšys reiškia specifinę žmogaus būties sam- 
pratą: tiktai gimęs Žmogus dar nėra užbaigtas; jis galuti- 
nai tampa Zmogumi pereidamas nuo netobulo, užuomaz- 
ginio būvio prie suaugusio žmogaus brandos. Vienu Zo- 
džiu, galima sakyti, kad Žmogaus būtis pasiekia pilnat- 
vę per daugelį perėjimo ritualų, trumpai tariant, per vie- 
nas po kito einančius įšventinimus. 

Toliau aptarsime įšventinimų reikšmę ir vaidmenį. 
Tuo tarpu pakalbėkime apie „perėjimo“ simboliką, to- 
kią, kaip ją supranta religingas Žmogus savo įprastoje 
aplinkoje bei kasdieniame gyvenime: pavyzdžiui, namie, 
pakeliui į darbą, eidamas per tiltus, ir t. t. Ši simbolika 
būdinga netgi jo būsto struktūrai. Aukštutinė anga, kaip 
jau matėme, reiškia dangun žengimo kryptį, transcenden- 
cijos troškulį. Slenkstis sukonkretina tiek ribą tarp „iš- 

orės“ ir „vidaus“, tiek perėjimo iš vienos srities į kitą (iš 
pasaulietiškos į šventąją; plg. I sk.) galimybę. Bet pavo- 
jingo perėjimo idėją pirmiausia perteikia tiltų i siaurų 
durų įvaizdžiai ir užtat jie dažni įšventinimų bei laido- 
tuvių apeigose ir mitologijoje. Įšventinimas, kaip ir mir- 
tis, kaip ir mistinė ekstazė, kaip ir absoliutus Žinojimas, 
kaip tikėjimas judėjiškojoje krikščionybėje, prilygsta per- 
ėjimui iš vieno būties būdo į kitą ir sukelia tikrą ontolo- 
ginį pokytį. Norėdamos perteikti šį paradoksišką perėji- 
mą (jis visada implikuoja trūkį ir transcendenciją), įvai- 
rios religinės tradicijos dažnai naudojasi pavojingo tilto 
arba siaurų durų simbolika. Iranėnų mitologijoje Činva- 
to (Cinvat) tiltu savo pomirtinėje kelionėje traukia miru- 
sieji; teisuoliams jis yra devynių iečių pločio, o nusidėjė- 
liams siauras kaip „skustuvo ašmenys“ (Dinkart, IX, 20, 
3). Po Cinvato tiltu žioji pragaro bedugnė (Videvdat, III, 
7). Šiuo tiltu savo ekstazinių kelionių metu taip pat eina 
į dangų mistikai: pavyzdžiui, juo dvasiškai pakilo į dan- 
gu Arda Vyrafas (Ardū Virāf)*. 

Švento Pauliaus regėjimas mums parodo „siaurą kaip 
plaukas“ tiltą, jungiantį mūsų pasaulį su rojumi. Toks 
pat įvaizdis aptinkamas arabų rašytojų ir mistikų dar- 
buose: tiltas yra „siauresnis už plauką“ ir jungia Žemę 
su astralinėmis sferomis bei rojumi. Ir pagal krikščionių 
tradicijas nusidėjėliai, nesugebantys juo pereiti, krenta į 
pragarą. Viduramžių legendos kalba apie „tiltą po van- 
deniu“ ir tiltą-kardą, kuriuo didvyris (Lancelotas) turi 
pereiti basomis kojomis ir plikomis rankomis; šis tiltas 
yra „aštresnis už dalgį“ ir juo Žmogus eina „kęsdamas 
mirtinas kančias“. Pasak suomių tradicijos, tiltas, grįstas 
adatomis, vinimis ir skustuvo ašmenimis, eina skersai 


* Plg. M. Eliade. Le Chamanisme et les techniques archaïques de l'extase. 
Paris, 1951, p. 357 ir toliau. 

pragarą; mirusieji, taip pat šamanai savo ekstazinių ke- 
lionių metu juo žengia į kitą pasaulį. Panašių aprašymų 
aptinkame bemaž visame pasaulyje“. Bet svarbu pažy- 
mėti, jog tokie įvaizdžiai išliko ir tada, kai buvo norėta 
parodyti, kaip sunku pasiekti metafizinį pažinimą, o 
krikščionybėje — tikėti. „Nelengva pereiti skustuvo aš- 
menimis, sako poetai, norėdami išreikšti tai, kad sunkus 
yra kelias, vedantis į aukščiausią pažinimą“ (Katha Upa- 
nishad, III, 14). „Kokie ankšti vartai ir koks siauras kelias 
į gyvenimą! Tik nedaugelis jį atranda“ (Mt 7, 14). 

Šie keli įšventinimo, laidotuvių bei metafizinės tilto 
ir durų simbolikos pavyzdžiai mums parodė, kokią reikš- 
mę kasdienis gyvenimas ir „mūsų mažytis pasaulis“, kurį 
jis mums primeta — namai su savo reikmenimis, kas- 
dieniai darbai, įprastiniai veiksmai ir t. t, — gali įgyti 
religinio ir metafizinio vertinimo aspektu. Net ir pats pa- 
prasčiausias mostas gali reikšti dvasinį aktą. Kelias ir ėji- 
mas gali įgyti religinę reikšmę, nes bet koks kelias gali 
simbolizuoti „gyvenimo kelią“, o bet koks ėjimas — 
,maldinga kelionę“, žygį į pasaulio centrą**. Jei turėti na- 
mus reiškia, kad Žmogus užima pastovią situaciją pasau- 
lyje, tie, kurie atsisakė „namų“ — maldininkai ir aske- 
tai, — savo „ėjimu“, nuolatiniu judėjimu išsako troški- 
mą palikti pasaulį, išsižadėti bet kokios situacijos pasau- 
lyje. Namai — tai „lizdas“, o „lizdas“, kaip sako Parica- 
vimśa Brūhmana (XI, 15, 1), implikuoja kaimenes, vaikus 
ir židinį, vienu žodžiu, simbolizuoja šeimyninį, visuome- 
ninį ir ūkinį pasaulį. Tie, kurie pasirinko paieškas, kelią 
į centrą, turi atsisakyti bet kokios šeimyninės ir visuo- 
meninės padėties, bet kokio „lizdo“ ir atsidėti vien „ėji- 


* Plg. Le Chamanisme, p. 419 ir toliau; Maarti Haavio. Väinämöinen, Eter- 
nal Sage. Helsinki, 1952, p. 112 ir toliau. 
** Plg. Traité d'histoire des religions, p. 325 ir toliau. 

mui“ į aukščiausiąją tiesą, kuri išvystytose religijose su- 
silieja su nematomuoju Dievu, Deus absconditus*. 


Perėjimo ritualai 


Kaip seniai yra pastebėta, perėjimo ritualai vaidina 
svarbų vaidmenį religingo žmogaus gyvenime“. Žino- 
ma, pats ryškiausias perėjimo ritualas yra įšventinimas 
sulaukus lytinės brandos, perėjimas iš vieno amžiaus į 
kitą (iš vaikystės ar paauglystės į jaunystę). Bet perėjimo 
ritualai taip pat atliekami gimimo, vedybų ir mirties at- 
veju, tad būtų galima sakyti, kad kiekvienu iš šių atvejų 
visada kalbama apie tam tikrą įšventinimą, nes visais at- 
vejais įvyksta esminė ontologinio būvio ir visuomeninio 
statuso permaina. Vos gimęs vaikas pasižymi tik fizine 
būtimi; jis dar nėra pripažintas šeimos ir nėra priimtas 
visuomenės. Tiktai apeigos, atliekamos vos jam gimus, 
suteikia naujagimiui tikrai „gyvos“ būtybės statusą: tik- 
tai per šias apeigas jis priimamas į gyvųjų visuomenę. 

Vedybos taip pat yra viena iš perėjimo iš vienos vi- 
suomeninės-religinės grupės į kitą rūšių. Jaunavedys pa- 
lieka viengungių grupę ir nuo šiolei įsilieja į šeimos tė- 
vų grupę. Kiekvienerios vedybos reiškia tam tikrą įtam- 
pą ir pavojų, sukelia tam tikrą krizę; todėl jos sudaro- 
mos su perėjimo apeigomis. Graikai vedybas vadino žo- 
džiu telos, pašventinimas, o tuoktuvių apeigos panėšėjo į 
misterijų ritualą. 

Ritualai, susiję su mirtimi, yra dar sudėtingesni, nes 
kalbama ne vien apie tam tikrą „gamtinį reiškinį“ (gy- 
vybė arba siela palieka kūną), bet kartu ir apie ontologi- 
nio ir visuomeninio būvio permainą: velionis turi išlai- 


* Plg. Ananda K. Coomaraswamy. „The Pilgrim's Way“. Journal of the 
Bihar and Orissa Oriental Research Society, XXIII, 1937, P. 6, p. 1—20. 
** Zr. Arnold Van Gennep. Les Rites de passage. Paris, 1909. 

kyti tam tikrus išbandymus, nulemiančius jo pomirtinį 
likimą, be to, jį turi pripažinti ir priimti į savo tarpą mi- 
rusiųjų bendrija. Kai kurių tautų įsitikinimu, tiktai ritua- 
linės laidotuvės patvirtina mirtį: tas, kuris nepalaidotas 
pagal priimtą paprotį, nėra miręs. Kitur vėlgi mirtis pri- 
pažįstama tikra tiktai atlikus laidotuvių ceremonijas ar- 
ba tada, kai numirėlio vėlė rituališkai nuvedama į nau- 
jąją jos buveinę, į kitą pasaulį, ir ten ją priima mirusiųjų 
bendrija. 

Nereligingam žmogui gimimas, vedybos, mirtis yra 
viso labo įvykiai, turintys reikšmės individui ir jo šei- 
mai; retai kada — valstybės vadovų ar veikėjų atveju — 
šie įvykiai turi visuomeninę reikšmę. Nereliginiu požiū- 
riu į gyvenimą visi šie „perėjimai“ yra nustoję ritualinio 
pobūdžio: jie nereiškia nieko daugiau, kaip konkretų gi- 
mimo, mirties arba viešai pripažintos lytinės sąjungos ak- 
tą. Tačiau pridurkime, kad akivaizdus nereliginis požiū- 
ris į visą gyvenimą retai kada pasitaiko grynu pavidalu 
netgi labiausiai sekuliarizuotose visuomenėse. Galimas 
daiktas, jog tokia visiškai nereligiška patirtis bus įprasta 
artimesnėje ar tolimesnėje ateityje, bet kol kas ji yra rete- 
nybė. Teisybė, įprastiniame pasaulyje susiduriame su ra- 
dikalia mirties, vedybų ir gimimo sekuliarizacija, bet, 
kaip netrukus įsitikinsime, jame išlieka neaiškūs išsiža- 
dėto religinio elgesio atsiminimai ir ilgesys. 

O kalbant apie tikrąsias įšventinimo apeigas, reikia 
skirti įšventinimus pasiekus lytinę brandą (amžiaus ka- 
tegorija) ir įšventinimo į slaptąsias draugijas ceremoni- 
jas: pagrindinis skirtumas yra tas, kad amžiaus įšventi- 
nimą privalo išlaikyti visi paaugliai, o slaptosios draugi- 
jos prieinamos tik tam tikram suaugusiųjų skaičiui. Įšven- 
tinimas sulaukus lytinės brandos, atrodo, yra daug se- 
nesnis už įšventinimą į slaptąją draugiją, jis plačiau pa- 
plitęs ir aptinkamas pačiose archaiškiausiose kultūros pa- 

kopose, kaip antai tarp australų ir Ugnies Žemės gyven- 
tojų. Ne mūsų reikalas čia iš pagrindų aptarinėti įšventi- 
nimo ceremonijas. Mus domina tai, kad nuo seniausių 
kultūros pakopų įšventinimas turi lemiamą vaidmenį re- 
liginiam Žmogaus ugdymui, ir ypač tai, kad esminė jo 
paskirtis yra pakeisti ontologinį neofito būvį. Šitai mums 
atrodo labai svarbu norint suprasti religingą Žmogų: 
įšventinimas rodo, kad pirmykščių bendruomenių žmo- 
gus nelaiko savęs „užbaigtu“, kol gyvena gamtinėje pa- 
kopoje: norėdamas tapti tikru Zmogumi, jis privalo nu- 
mirti šiam pirmajam (gamtiniam) gyvenimui ir atgimti 
aukštesniam gyvenimui, kuris kartu yra religinis ir kul- 
tūrinis. 

Kitais žodžiais tariant, pirmykštis žmogus iškelia sa- 
vo idealą į antžmogišką plotmę. Jo manymu: 1) tikru 
žmogumi tampama tik peržengus ir tam tikra prasme 
atšaukus „gamtinę“ žmogaus būklę, nes įšventinimas ga- 
liausiai — tai paradoksiška, antgamtiška mirties ir prisi- 
kėlimo, arba antrojo gimimo, patirtis; 2) įšventinimo apei- 
gas, apimančias išbandymus, simbolinę mirtį ir prisikė- 
limą, įdiegė dievai, herojai kultūrintojai arba mitiniai pro- 
tėviai; taigi šios apeigos yra antžmogiškos kilmės ir jas 
atlikdamas neofitas mėgdžioja antžmogišką, dievišką el- 
gesį. Šitai reikia įsidėmėti, nes tai dar kartą parodo, kad 
religingas žmogus trokšta būti kitoks nei yra gamtiškoje 
plotmėje ir stengiasi tapti toks kaip idealas, kokį jam at- 
skleidžia mitai. Pirmykštis Žmogus stengiasi pasiekti re- 
liginj žmogiškumo idealą, ir šiose pastangose jau slypi užuo- 
mazgos visų etikos mokymų, kuriuos vėliau sukūrė išsi- 
vysčiusios visuomenės. Žinoma, šiuolaikinėse nereligin- 
gose visuomenėse įšventinimas kaip religinis aktas ne- 
beegzistuoja. Bet, kaip įsitikinsime vėliau, įšventinimo 
patterns? dar gyvi šiuolaikiniame pasaulyje, nors ir smar- 
kiai desakralizuoti. 

Įšventinimo fenomenologija 


Įšventinimą paprastai sudaro trejopas apreiškimas: 
šventumo, mirties ir lytiškumo*. Vaikui nepažįstamos šios 
patirties rūšys; įšventintasis jas pažįsta, prisiima ir pasi- 
savina savo naująja asmenybe. Pridurkime, kad neofitas, 
mirdamas savo vaikiško, pasaulietiško, neatnaujinamo 
gyvenimo atžvilgiu, kad atgimtų naujai, pašventintai bū- 
čiai, kartu atgimsta naujam gyvenimo būdui, kuris pa- 
daro įmanomą pažinimą, mokslą. Įšventintasis nėra tik 
„Naujagimis“ arba „prisikėlėlis“; jis yra Žmogus, kuris 
žino, kuris pažįsta slėpinius, kuris patyrė metafizinio po- 
būdžio apreiškimus. Per savo mokymus brūzgynuose jis 
susipažįsta su šventomis paslaptimis: su mitais apie die- 
vus ir pasaulio kilmę, tikraisiais dievų vardais, per įšven- 
tinimo apeigas naudojamų reikmenų (bull-roarers, titna- 
go peiliais apipjaustymui, ir t. t.) vaidmeniu ir kilme. 
Įšventinimas tolygus dvasinei brandai, ir užtat visoje re- 
liginėje Žmonijos istorijoje nuolat aptinkame šią temą: 
įšventintasis, tas, kuris pažino slėpinius, yra tas, kuris žino. 

Ceremonija visur prasideda tuo, kad neofitas atski- 
riamas nuo šeimos ir nuvedamas atokiai į brūzgynus. 
Tai jau mirties simbolis: miškas, džiunglės, tamsa sim- 
bolizuoja aną pasaulį, „pragarą“. Kai kur tikima, jog at- 
einąs tigras ir nusinešąs kandidatus ant savo nugaros į 
džiungles: grobuonis įkūnija mitinį protėvį, įšventinimo 
šeimininką, kuris nuveda paauglius į pragarą. Kitur ma- 
noma, jog neofitą praryjanti pabaisa; jos pilve viešpatau- 
ja kosminė tamsa — tai uZuomazginis būties pasaulis tiek 
kosminiu, tiek žmogaus gyvenimo požiūriu. Daugelyje 
vietų brūzgynuose stovi išventinimo trobelė. Čia jaunieji 


* Apie visa tai, kas pasakojama toliau, žr.: M. Eliade. Mythes, rêves et 
mystères, p. 254 ir toliau; id., Naissances mystiques. Essai sur quelques types 
d'initiation. Paris, 1959. 

kandidatai išlaiko dalį išbandymų ir yra išmokomi slap- 
tųjų genties tradicijų. Taigi įšventinimo trobelė simboli- 
zuoja motinos įsčias*. Neofito mirtis simbolizuoja sugri- 
žimą į gemalo būklę, bet šitai reikia suprasti ne tik žmo- 
gaus fiziologijos, bet ir kosmologine prasme: užuomaz- 
ginis būvis tolygus laikinam sugrįžimui į potencialumą, 
prokosmiškumą. 

Kiti ritualai nušviečia įšventinamosios mirties simbo- 
liką. Kai kurios tautos kandidatus įkasa į žemę arba pa- 
guldo į naujai iškastus kapus. Arba jie yra užklojami ša- 
komis ir guli nejudėdami lyg numirėliai, arba įtrinami 
baltomis dulkėmis, kad būtų panašūs į šmėklas. Beje, ne- 
ofitai mėgdžioja šmėklų elgesį: valgydami jie nesinau- 
doja pirštais, bet maistą ima tiesiai dantimis, kaip, jų ma- 
nymu, daro mirusiųjų vėlės. Pagaliau kančios, kurias jie 
privalo iškentėti, tarp daugybės kitų reikšmių turi ir to- 
kia: manoma, kad kankinamas ir netgi Zalojamas neofi- 
tas yra kankinamas, draskomas, verdamas ir kepamas 
demonų, įšventinimo šeimininkų, t. y. mitinių protėvių. 
Šios fizinės kančios atitinka būklę to, kurį „ėda“ demo- 
nas-žvėris, plėšo nasrais ir virškina savo pilve įšventini- 
mo pabaisa. Sužalojimai (išrauti dantys, nukirsti pirštai 
ir t. t.) taip pat yra mirties simboliai. Dauguma sužaloji- 
mų susiję su mėnulio dievybėmis. Juk mėnulis periodiš- 
kai išnyksta, numiršta, kad vėliau, praslinkus trims nak- 
tims, atgimtų. Mėnulio simbolika aiškiai parodo, kad mir- 
tis yra pirmutinė bet kokio mistinio atgimimo sąlyga. 

Be specifinių operacijų, tokių kaip apipjaustymas ir 
subincizija bei įšventinamieji sužalojimai, yra ir kitokių 
išorinių Ženklų, reiškiančių mirtį ir prisikėlimą: tatuiruo- 
tė, randuotė. O mistinė prisikėlimo simbolika taip pat 


* R. Thurnwald. „Primitive Initiations- und Wiedergeburtsriten“. Era- 
nos-Jahrbuch, VII, 1940, p. 393. 

yra daugialypė. Kandidatai gauna naujus vardus, kurie 
nuo šiol yra tikrieji jų vardai. Kai kurių genčių įsitikini- 
mu, jaunieji įšventintieji užmiršta visą ankstesnį savo gy- 
venimą, tad iškart po įšventinimo jie maitinami kaip maži 
vaikai, vedžiojami už rankos ir mokomi lyg kūdikiai, 
kaip turi elgtis. Paprastai brūzgynuose jie išmoksta nau- 
jos kalbos ar bent jau slaptų Žodžių, suprantamų tik 
įšventintiesiems. Kaip matome, nuo įšventinimo viskas 
prasideda iš naujo. Kartais antrojo gimimo simbolika iš- 
reiškiama konkrečiais veiksmais. Kai kurios bantu tau- 
tos prieš apipjaustymą atlieka su berniuku ceremoniją, 
vadinamą „naujas gimimas"*. Berniuko tėvas paaukoja 
aviną, o po trijų dienų įvynioja vaiką į gyvulio skrandį 
ir kailį. Bet prieš įvyniojamas vaikas turi atsigulti į lovą 
ir rėkti kaip naujagimis. Paskui jis tris dienas išbūna su- 
suptas į avikailį. Ta pati tauta numirėlius laidoja suvy- 
niotus kaip gemalus avikailyje. Beje, ritualinis žmogaus 
suvyniojimas į gyvulio odą norint išreikšti mitinio atgi- 
mimo simboliką būdingas ir labai išsivysčiusioms tau- 
toms (Indija, Senovės Egiptas). 

Įšventinimo scenarijuose gimimo simbolika beveik vi- 
sada ribojasi su mirties simbolika. Įšventinimo konteks- 
te mirtis reiškia, kad pranokstama pasaulietiška, nepa- 
šventinta būklė, būdinga „gamtos žmogui“, kuris nepa- 
žįsta, kas yra šventa, ir kuris yra aklas protui. Įšventi- 
nimo slėpinys pamažu atskleidžia neofitui tikruosius bū- 
ties matmenis: įšventinimas, įvesdamas į tai, kas šven- 
ta, verčia jį prisiimti atsakomybę už Žmogaus dalią. Įsi- 
dėmėkime šį svarbų faktą: priėjimas prie dvasingumo 
pirmykštėse bendruomenėse išreiškiamas mirties ir nau- 
jo gimimo simbolika. 


* M. Canney. „The Skin of Rebirth". Man, July 1939, No. 91, p. 104— 
105. 

Vyrų brolijos ir 
slaptos moterų draugijos 


Įstojimo į vyrų draugijas apeigos apima tuos pačius 
išbandymus ir vyksta pagal tuos pačius įšventinimo sce- 
narijus. Bet, kaip jau esame sakę, priėmimas į vyrų bro- 
liją jau suponuoja atranką: ne visi išlaikiusieji lytinės 
brandos įšventinimus priklausys slaptajai vyrų draugi- 
jai, nors to trokšta visi*. 

Pateiksime vieną pavyzdį. Afrikos mandžių ir bandų 
gentys yra sukūrusios slaptą draugiją, vadinamą Nga- 
kolos (Nqakola) vardu. Pagal mitą, pasakojama neofitams 
per įšventinimą, pabaisa Ngakola galinti praryti žmones, 
o paskui išvemti juos atnaujintus. Neofitas įvedamas į 
trobelę, simbolizuojančią pabaisos kūną. Ten jis išgirsta 
kraupų Ngakolos balsą, yra plakamas ir kankinamas; jam 
sakoma, kad „dabar jis patekęs į Ngakolos pilvą“ ir yra 
jos virškinamas. Kai jis išlaiko ir kitus išbandymus, įšven- 
tinimo vadovas galiausiai praneša, kad Ngakola, prari- 
jusi neofitą, netrukus jį išvems**. 

Čia vėl susiduriama su mirties, ištinkančios kandida- 
tą pabaisos pilve, simbolika, ta pačia, kuri vaidina tokį 
didelį vaidmenį lytinės brandos įšventinime. Dar kartą 
pabrėžkime, kad stojimo į slaptąją broliją apeigos visiš- 
kai sutampa su lytinės brandos iniciacijomis: atskyrimas 
nuo žmonių, kankinimai ir įšventinamieji išbandymai, 
mirtis ir prisikėlimas, naujo vardo suteikimas, slaptos kal- 
bos mokymas ir t. t. 

Esama ir moterų įšventinimų. Nereikia tikėtis, kad 
įšventinimo apeigoms ir misterijoms, skirtoms moterims, 


* Plg. H. Schurtz. Altersklassen und Miinnerbiinde. Berlin, 1902; O. Höf- 
ler. Gelieimbiinde der Germanen, I. Frankfurt am Main, 1934; R. Wolfram. 
Sclierttanz und Münnerbund, 1 — III. Kassel, 1936; W. E. Peuckert. Ge- 
heimkulte. Heidelberg, 1951. 

** E. Andersson. Contribution à l'ethnographie des Kuta, I. Uppsala, 1953, 
p. 264 ir toliau. 

būdinga ta pati simbolika arba, tikriau sakant, tokios pa- 
čios simbolinės išraiškos kaip įšventinimų į vyrų broli- 
jas. Tačiau nesunkiai randamas bendras elemantas: visų 
šių apeigų ir misterijų pagrindas yra tikra religinė patir- 
tis. Priėjimas prie šventumo, tokio, koks jis atsiskleidžia 
prisiimant moters dalią, sudaro tiek merginos lytinės 
brandos įšventinamųjų apeigų, tiek priėmimo į slaptą- 
sias moterų draugijas (Weiberbiinde) apeigų šerdį. 

Įšventinimas vyksta prasidėjus pirmosioms mėnesi- 
nėms. Šis fiziologinis požymis yra ženklas atskirti, išplėšti 
merginą iš įprastinio jos pasaulio: ji nedelsiant izoliuoja- 
ma, atskiriama nuo bendruomenės. Mergina laikoma at- 
skirai specialioje trobelėje, brūzgynuose arba tamsiame 
gyvenamojo būsto kampe. Jaunoji menstruanté turi uZ- 
imti ypatingą, gan nepatogią padėtį ir stengtis nepakliū- 
ti į saulės šviesą bei saugotis, kad niekas jos nepaliestų. 
Ji dėvi ypatingą drabužį arba specialiai jai skirtos spal- 
vos ženklą ir privalo maitintis žaliu maistu. 

Atskyrimas ir uždarymas tamsioje vietoje, tamsioje 
trobelėje brūzgynuose mums primena mirties simboliką 
įšventinant berniukus, izoliuotus miške ir uždarytus lūš- 
nelėje. Tačiau yra tas skirtumas, kad mergaitės atskiria- 
mos iškart po pirmųjų mėnesinių: vadinasi, šios apeigos 
kiekvienai mergaitei atliekamos individualiai, o berniu- 
kams — kolektyviai. Skirtumas paaiškinamas fiziologi- 
nėmis ypatybėmis, kurios aiškiai Žymi mergaičių vaikys- 
tės pabaigą. Vis dėlto galų gale merginos sudaro būrelį, 
ir tada jos įšventinamos kolektyviai, vadovaujant pagy- 
venusioms moterims. 

O Weiberbünde, moterų draugijos, visada yra susiju- 
sios su gimimo ir vaisingumo paslaptimi. Gimdymo pa- 
slaptis, t. y. moters atradimas, kad ji yra gyvybės kūrėja, 
reiškia religinę patirtį, kurios neįmanoma perteikti vyrų 
patirties terminais. Tada darosi suprantama, kodėl 

gimdymas duoda pagrindą slaptiems moterų ritualams, 
kurie retkarčiais sudaro tikras misterijas. Tokių misteri- 
jų pėdsakų yra išlikę netgi Europoje“. 

Kaip ir tarp vyrų, tarp moterų būta įvairių formų sa- 
jungų, kuriose paslapčių ir misterijų reikšmingumas pa- 
mažu vis didėja. Iš pradžių yra bendro pobūdžio įšven- 
tinimas, kurį pereina kiekviena mergina ir kiekviena jau- 
navedė ir kuris galų gale atveda į Weiberbiinde instituci- 
ją. Be to, yra slaptos moterų sąjungos, panašios į tas, ku- 
rios gyvuoja Afrikoje, arba į mainadžių grupes, buvu- 
sias antikos laikais. Žinoma, kad slaptosios moterų drau- 
gijos gyvavo labai ilgai. 


Mirtis ir įšventinimas 


Simbolika ir ritualai, vaizduojantys, kad žmogų pra- 
ryja pabaisa, yra labai svarbūs tiek įšventinimuose, tiek 
herojiniuose mituose bei mirties mitologijoje. Sugrįžimo 
į įsčias simbolika visada turi kosmologinę reikšmę. Sim- 
boliškai visas pasaulis drauge su neofitu grįžta į kosmi- 
nę naktį, kad būtų sukurtas iš naujo, t. y. atgimtų. Kaip 
jau matėme (II sk.), kosmogonijos mitas yra recituojamas 
ir gydymo tikslais. Norint išgydyti ligonį reikia privers- 
ti jį gimti iš naujo, o archetipinis gimimo modelis yra kos- 
mogonija. Reikia sunaikinti tai, kas sukurta laiko, grįžti 
į aušros valandą, buvusią prieš pasaulėkūrą; Žmogiškąja 
plotme tai reiškia, kad reikia grįžti prie „švaraus būties 
lapo“, prie absoliučios pradžios, kai dar niekas nebuvo 
suteršta, niekas nebuvo sugadinta. 

Patekti į pabaisos pilvą — arba būti simboliškai „pa- 
laidotam", arba būti uždarytam įšventinimo trobelėje — 
yra tas pat kaip sugrįžti į pirmapradį neapibrėžtumą, į 


* Plg. R. Wolfram. „Weiberbūnde“. Zeitschrift fiir Volkskunde, 42, 1933, 
p. 143 ir toliau. 

kosminę naktį. Išsigauti iš pilvo arba tamsios lūšnelės, 
arba įšventinamojo „kapo“ tolygu pakartoti kosmogoni- 
ją. Įšventinamoji mirtis pakartoja pavyzdinį sugrįžimą į 
chaosą ir įgalina pakartoti kosmogoniją, paruošti naują 
gimimą. Kartais sugrįžimas į chaosą būna tiesioginis: pa- 
vyzdžiui, įšventinamosios būsimųjų šamanų ligos atve- 
ju, kai šamanai dažnai laikomi tikrais pamišėliais. Iš tik- 
rųjų čia yra ne kas kita, kaip visiška krizė, kuri kartais 
sukelia asmenybės pakrikima*. „Psichinis chaosas“ yra 
ženklas to, kad vyksta pasaulietiško žmogaus „krikimas“ 
ir netrukus rasis nauja asmenybė. 

Tad suprantama, kodėl ta pati įšventinimo schema — 
kančios, mirtis ir prisikėlimas (atgimimas) — būdinga 
visoms misterijoms, taip pat lytinės brandos ritualams ir 
apeigoms, kurios atliekamos priimant į slaptąsias drau- 
gijas; ir kodėl tą patį scenarijų mums atskleidžia sukre- 
čianti vidinė patirtis, kurią reikia išgyventi prieš įgyjant 
mistinę galią („įšventinamosios“ pirmykščių Žmonių ša- 
manų „ligos“). Pirmykščių bendruomenių Žmonės sten- 
gėsi įveikti mirtį paversdami ją perėjimo ritualu. Kitais Zo- 
džiais tariant, pirmykščių Žmonių požiūriu, mirštama 
kažkam, kas nėra esminga; pirmiausia mirštama pasaulie- 
tiškam gyvenimui. Žodžiu, mirtis imama suvokti kaip 
aukščiausias įšventinimas, kaip naujos dvasinės būties 
pradžia. Tiksliau pasakius: gimimas, mirtis ir prisikėli- 
mas (atgimimas) buvo suprantami kaip trys tos pačios 
paslapties momentai, ir užtat visos dvasinės archainio 
žmogaus pastangos buvo skirtos parodyti, jog tarp šių 
trijų momentų negali būti atotrūkio. Neįmanoma sustoti 
viename iš šių trijų momentų. Judėjimas ir atsinaujini- 
mas trunka be paliovos. Nenuilstamai atkartojama kos- 
mogonija tam, kad žmogus būtų tikras, jog kažką tikrai 


* Plg. M. Eliade. Le Chamanisme, p. 36 ir toliau. 

daro — pavyzdžiui, vaiką arba namą — arba vykdo dva- 
sinį pašaukimą. Štai kodėl įšventinimo ritualai visada pa- 
sižymi kosmogonine reikšme. 


„Antrasis gimimas“ 
ir dvasinis gimdymas 


Įšventinimo scenarijus, t. y. numirimas pasaulietiška- 
jam gyvenimui ir atgimimas šventajame, dievų pasauly- 
je, vaidina svarbų vaidmenį ir išsivysčiusiose religijose. 
Garsiausias pavyzdys yra indų auka, kurios tikslas — 
po mirties įžengti į dangų, būti kartu su dievais arba 
įgyti dievo savybes (devātman). Kitais žodžiais tariant, šia 
auka pasiekiama antžmogiška būklė, rezultatas, tolygus 
rezultatui, pasiekiamam archainėmis iniciacijomis. Tačiau 
aukotojas prieš tai turi būti pašventintas Žynių, ir tas pa- 
šventinimas, dikshū, pasižymi gimdymo simbolika; tikrai 
sakant, dikshū rituališkai paverčia aukotoją gemalu ir pri- 
verčia jį gimti antrą kartą. 

Įvairūs tekstai išsamiai pasakoja apie tokio sutapati- 
nimo, kurio dėka aukotojas išgyvena regressus ad uterum“, 
o paskui gimsta iš naujo, sistemas*. Štai, pavyzdžiui, ką 
sako Aitareya-Brühmana (I, 3): „Žyniai paverčia gemalu 
tą, kuriam teikia pašventinimą (dikshū). Jie apšlaksto jį 
vandeniu: vanduo — tai vyro sėkla... Jie įveda jį į spe- 
cialią pašiūrę: ši pašiūrė — tai gimda tam, kuriam atlie- 
kama dīkshā: jie įveda jį į jam tinkančią gimdą. Jie apgo- 
bia jį tam tikru drabužiu; tas drabužis — tai amnionas... 
Ant viršaus užklojama juodosios antilopės oda; iš tikrų- 
jų virš amniono yra chorionas... Jo kumščiai būna su- 


* Plg. Silvain Lévi. La Doctrine du sacrifice dans les Brūlunanas. Paris, 
1898, p. 104 ir toliau; H. Lommel. Wiedergeburt aus embryonalen Zustand 
in der Symbolik des altindischen Rituals. In: C. Hentze. Tod, Auferstehung, 
Weltordnung, p. 107—130. 

gniaužti; iš tikrųjų gemalo kumščiai, kol jis esti įsčiose, 
būna sugniaužti, vaikas irgi gimsta sugniaužtais kumš- 
čiais...* Prieš Zengdamas į maudyklę jis nusimeta antilo- 
pės odą, nes gemalas išvysdamas pasaulį išsivaduoja iš 
choriono. Jis įlipa į ją su drabužiu, nes kūdikis gimsta 
su apvalkalu.“ 

Šventasis pažinimas ir platesne prasme išmintis yra 
suvokiama kaip tam tikro įšventinimo vaisius, tad reikš- 
minga tai, kad gimdymo simbolika, susijusi su aukščiau- 
sios sąmonės pakirdimu, yra aptinkama tiek senovės In- 
dijoje, tiek Graikijoje. Ne veltui Sokratas save lygino su 
pribuvėja: jis padėdavo Žmogui ateiti į savimonę, priim- 
davo „naują žmogų“. Tokia pat simbolika aptinkama bu- 
distų tradicijoje: vienuolis atsisakydavo savo pavardės ir 
tapdavo „Budos sūnumi“ (šakya-putto), nes „gimdavo tarp 
šventųjų“ (arija). Kaip sakydavo apie save Kasapa (Kas- 
sapa): „Tikras Palaimintojo sūnus, gimęs iš jo burnos, iš 
dhamos (dhamma, mokymas), suformuotas dhamos“, ir 
t. t. (Samyutta Nikūya, II, 221). 

Šis įšventinamasis gimimas suponavo žmogaus mirtį 
pasaulietiškajai būčiai. Tokia schema gerai išliko tiek in- 
duizme, tiek budizme. Jogas miršta „šiam gyvenimui“ ir 
atgimsta kitokiam gyvenimui, t. y. išganymui. Buda mo- 
ko, kokiu keliu eiti ir kokių priemonių imtis, kad numir- 
tum pasaulietiškajam gyvenimui, t. y. vergijai ir nemok- 
šiškumui, ir atgimtum laisvei, palaimai ir besąlygiškai 
nirvanai (mirvūna). Indų įšventinamojo atgimimo termi- 
nologija kartais primena archainę „naujo kūno“, kurį 
įšventinimo dėka gauna neofitas, simboliką. Pats Buda 
skelbia: „Aš parodžiau savo mokiniams, kokiomis prie- 
monėmis jie gali iš šio kūno (susidedančio iš keturių irių 

* Apie kosmologinę sugniaužtų kumščių simboliką žr.: C. Hentze. 
Tod, Auferstehung, Weltordiung, p. 96 ir toliau, ir kt. 

elementų) susikurti kitą, intelektualinės substancijos (rà- 
pim manomayam) kūną, tobulą savo nariais ir apdovano- 
tą transcendentiniais sugebėjimais (abhinindriyam)"*. 

Antrojo gimimo arba gimdymo kaip priemonės pa- 
siekti dvasingumą simboliką perėmė ir pervertino Alek- 
sandrijos judaizmas ir krikščionybė. Filonas dažnai mini 
gimdymą kalbėdamas apie gimimą aukštesniam, dvasi- 
niam gyvenimui (plg., pavyzdžiui: Abraham, XX, 99). Sa- 
vo ruožtu šv. Paulius kalba apie „dvasinį sūnų“, apie 
sūnus, kuriuos jis pagimdė tikėjimu: „Titui, tikram sū- 
nui bendrame tikėjime“ (Tit 1, 4); „..prašau tave už sa- 
vo vaiką, kurio tėvu tapau, būdamas surakintas, — už 
Onisimą...“ (Fm 10). 

Neverta gilintis į skirtumus tarp „sūnų“, kuriuos „pa- 
gimdė“ šv. Paulius „tikėjime“, ir „Budos sūnų“ ar sūnų, 
kuriuos „pagimdė“ Sokratas, ar pirmykščių įšventinimų 
„Naujagimių“. Skirtumai yra akivaizdūs. Pirmykščių ben- 
druomenių neofitą „nužudydavo“ ir „prikeldavo“ pati 
apeigų galia; ta pati apeigų galia paversdavo ir induistą 
aukotoją „gemalu“. Ir priešingai, Buda „pagimdydavo“ 
savo „burna“, t. y. perteikdamas savo mokymą (dham- 
ma); aukščiausio pažinimo, kurį suteikia dhama, dėka mo- 
kinys gimdavo naujam gyvenimui, galinčiam atvesti jį 
prie nirvanos slenksčio. Sokratas tvirtino, kad jis atlie- 
kąs tik pribuvėjos darbą: jis padėdavo „pagimdyti“ tik- 
rą žmogų, kurį kiekvienas nešiojasi savo esybės gelmėje. 
Šv. Pauliaus atveju padėtis kitokia: jis gimdydavo „dva- 
sios sūnus“ tikėjimu, t. y. paties Kristaus įdiegto slėpi- 
nio dėka. 

Iš vienos religijos į kitą, iš vienos doktrinos arba te- 
orijos į kitą be galo sena antrojo gimimo tema turtėjo vis 


* Majihima-Nikūya, Il, 17; plg. taip pat M. Eliade. Le Yoga. Immortalité 
et Libertė, p. 172 ir toliau. 

naujomis reikšmėmis, kurios dažnai radikaliai pakeičia 
patirties turinį. Ir vis dėlto visada lieka bendras, nekin- 
tamas elementas, kurį galima apibrėžti taip: priėjimas prie 
dvasinio gyvenimo visada suponuoja mirtį pasaulietiSkajam gy- 
venimui ir po jos einantį naują gimimą. 


Šventybė ir pasaulietiškumas 
šiuolaikiniame pasaulyje 


Mes išsamiai aptarėme įšventinimą ir perėjimo apei- 
gas, bet toli gražu neišsėmėme visos temos; geriausiu at- 
veju tiktai iškėlėme kai kuriuos esminius aspektus. Ir vis 
dėlto, plačiau kalbėdami apie įšventinimą, turėjome nu- 
tylėti daugybę visuomeninio-religinio pobūdžio situaci- 
jų, reikšmingų norint suprasti homo religiosus: antai liko 
neaptarti valdovas, šamanas, žynys, karys ir t. t. Tai reiš- 
kia, kad ši nedidukė knyga yra labai glausta ir neišsami: 
ji viso labo tik trumpas neaprėpiamos temos įvadas. 

' Ta tema neaprėpiama, nes domina ne vien religijų is- 
toriką, etnologą, sociologą, bet ir istoriką, psichologą, fi- 
losofą. Patirti, kokias situacijas prisiima religingas Zmo- 
gus, įsigauti į dvasinį jo pasaulį — vadinasi, apskritai 
pastūmėti į priekį bendras Žinias apie Žmogų. Teisybė, 
daugelį situacijų, kurias prisiima religingi pirmykščių 
bendruomenių ir senovės civilizacijų Žmonės, istorija jau 
seniai peržengė. Tačiau jos neišnyko be pėdsakų: jos pri- 
sidėjo, kad būtume tokie, kokie esame šiandieną, jos su- 
daro dalį mūsų pačių istorijos. 

Kaip jau ne vieną kartą sakėme, religingas Žmogus 
prisiima specifinį gyvenimo pasaulyje būdą, ir nepaisant 
daugybės istorinių religinių formų šis specifinis būdas 
visada yra atpažįstamas. Kad ir koks būtų istorinis kon- 
tekstas, kuriame gyvena homo religiosus, jis visada tiki, 
kad yra absoliuti realybė, šventybė, kuri pranoksta mūsų 

pasaulį, bet pasireiškia jame ir užtat jį pašventina ir pa- 
verčia realiu. Jis tiki, kad gyvybė yra šventos prigimties 
ir kad žmogaus būtis realizuoja visas savo galimybes tiek, 
kiek yra religinė, t. y. dalyvauja realybėje. Dievai sukūrė 
žmogų ir pasaulį, herojai kultūrintojai užbaigė pasaulė- 
kūrą, o visą dievų ir pusdievių darbų istoriją apsako mi- 
tai. Atkurdamas šventąją istoriją, mėgdžiodamas dievų 
elgesį žmogus įsikuria ir laikosi šalia dievų, t. y. tame, 
kas realu ir reikšminga. 

Lengva įžiūrėti visa tai, kas skiria tokį gyvenimo pa- 
saulyje būdą nuo nereligingo Žmogaus būties. Visų pir- 
ma: nereligingas Žmogus atmeta transcendentiškumą, pri- 
ima „tikrovės“ reliatyvumą ir netgi kartais ima abejoti 
būties prasmingumu. Didžiosiose senovės civilizacijose 
taip pat buvo nereligingų Žmonių, ir visai įmanomas 
daiktas, kad jų yra buvę ir archainėse kultūros pakopo- 
se, nors to nepaliudija jokie dokumentai. Tačiau nereli- 
gingas Žmogus suklestėjo tik šiuolaikinėse Vakarų visuo- 
menėse. Šiuolaikinis nereligingas žmogus prisiima visiš- 
kai naują egzistencinę situaciją: jis laiko save vien istori- 
jos subjektu ir objektu ir atsisako turėti reikalų su bet 
kokiu transcendentiškumu. Kitaip sakant, jis nepriima jo- 
kio kitokio Žmogiškumo modelio, pranokstančio žmogaus 
būtį, tokią, kokią galima pažinti nagrinėjant įvairias is- 
torijos situacijas. Žmogus save ugdo pats ir tampa tobu- 
lesnis tiek, kiek desakralizuojasi pats ir kiek desakrali- 
zuoja pasaulį. Šventybė yra kliūčių kliūtis jo laisvei. Sa- 
vimi pačiu jis taps tik tada, kai demistifikuos save iš pat 
pašaknų. Jis bus laisvas tik tada, kai bus nužudęs pas- 
kutinį dievą. 

Ne mūsų reikalas aptarinėti 3i filosofinį požiūrį. Kon- 
statuokime tiktai, kad galų gale šiuolaikinis nereligingas 
žmogus prisiima tragišką būtį ir kad jo egzistenciniam 
pasirinkimui nesvetimas didingumas. Tačiau šis nereli- 

gingas Žmogus yra kilęs iš homo religiosus, ir, nori jis to 
ar ne, yra jo kūrinys: jis atsirado dėl aplinkybių, kurio- 
mis gyveno jo protėviai, jis yra desakralizacijos vyksmo 
padarinys. Panašiai kaip „gamta“ yra laipsniškos kos- 
moso, Dievo kūrinio, sekuliarizacijos produktas, pasau- 
lietiškas Žmogus yra Žmogaus būties desakralizacijos re- 
zultatas. Bet šitai suponuoja, kad nereligingas Žmogus, 
priešingai nei jo pirmtakas, susiformavo stengdamasis 
„atsikratyti“ bet kokio religingumo ir bet kokios aukš- 
tesnės (Hrans-humaine) reikšmės. Jis pripažįsta save tiek, 
kiek jam pavyksta „išsivaduoti“, „išsilaisvinti“ nuo savo 
protėvių „prietarų“. Kitais ZodZiais tariant, pasaulietiš- 
kas Žmogus, nori jis to ar nenori, išsaugo religingo Zmo- 
gaus elgesio pėdsakų, tačiau jau be religinės reikšmės. 
Kad ir ką darytų, jis yra religingo Žmogaus paveldėto- 
jas. Jis negali visiškai sunaikinti savo praeities, nes pats 
yra jos produktas. Jis susideda iš daugybės neiginių ir 
išsižadėjimų, bet jį vis dar persekioja realybė, kurios jis 
atsisakė. Kad turėtų nuosavą pasaulį, jis desakralizavo 
pasaulį, kuriame gyveno jo protėviai, tačiau, norėdamas 
tai pasiekti, buvo priverstas atsigręžti prieš ankstesnį el- 
gesį ir jaučia, kad tas elgesys vis taikosi viena ar kita 
forma atgyti jo esybės gelmėse. 

Kaip jau esame sakę, nereligingas Žmogus grynu pa- 
vidalu yra veikiau retas reiškinys netgi labiausiai desak- 
ralizuotoje šiuolaikinėje visuomenėje. Dauguma tų „ne- 
religingųjų“ nesąmoningai elgiasi religiškai. Kalbame ne 
vien apie daugybę šiuolaikinio žmogaus „prietarų“ ir „ta- 
bu“, kuriems visiems būdinga magiška-religiška struk- 
tūra ir kilmė. Šiuolaikinis žmogus, kuris jaučiasi ir sako- 
si esąs nereligingas, dar turi savo žinioje ištisą užmas- 
kuotą mitologiją ir daugybę degradavusių ritualų. Kaip 
jau esame minėję, Naujųjų metų ir įkurtuvių naujame 
būste šventimui yra būdinga supasaulietinta atsinaujini- 


145 


KETVIRTAS SKYRIUS 


mo ritualo struktūra. Tas pat pasakytina ir apie šventes 
bei pobūvius, keliamus sutuoktuvių ar vaiko gimimo, 
naujos tarnybos gavimo, pakilimo karjeros laiptais ir pa- 
našiomis progomis. 

Galima būtų parašyti ištisą veikalą apie šiuolaikinio 
žmogaus mitus, apie mitologiją, prisidengusią jo širdžiai 
mielais reginiais, slypinčią jo skaitomose knygose. Kinas, 
ši „sapnų gamykla“, pasigriebia ir panaudoja begalę mi- 
tinių motyvų: herojaus ir pabaisos grumtynes, įšventina- 
mąsias kovas ir išbandymus, pavyzdines figūras ir jvaiz- 
džius („jauna mergina“, „herojus“, rojų primenantis gam- 
tovaizdis, „pragaras“ ir t. t.). Netgi skaitymas turi mito- 
loginį vaidmenį: ne vien todėl, kad pakeičia archainių 
bendruomenių mitų pasakojimą ir žodinę tautosaką, dar 
gyvą Europos kaimų bendruomenėse, bet pirmiausia to- 
dėl, kad leidžia šiuolaikiniam Žmogui „peržengti laiką“, 
panašiai kaip tai įgalindavo mitai. Nesvarbu, ar mes „už- 
mušame“ laiką skaitydami detektyvinį romana, ar pasi- 
neriame į kitoniško laiko pasaulį, tą, kurį vaizduoja bet 
kuris romanas, skaitymas perkelia šiuolaikinį žmogų iš 
jo asmeninio laiko į kitokius ritmus, leidžia jam išgyventi 
kitą „istoriją“. 

Didžioji dauguma „nereligingųjų“, tiesą sakant, nėra 
išsivadavę iš religinio elgesio, teologijos ir mitologijos. 
Kartais jie būna tekte aptekę magiškais ir religiniais jvaiz- 
džiais, virtusiais tiesiog karikatūromis ir užtat sunkiai 
atpažįstamais. Žmogaus būties desakralizacijos procesas 
ne vieną sykį privedė prie hibridinių lėkštos magijos ir 
beždžioniško religingumo atmainų. Turime galvoje ne ne- 
suskaičiuojamas „smulkiąsias religijas“, knibždėte knibž- 
dančias šiuolaikiniuose miestuose, bažnyčias, sektas ir 
pseudookultines, neospiritualistines arba vadinamąsias 
hermetines mokyklas, nes visa tai dar priklauso religin- 
gumo sričiai, net jeigu beveik visada kalbama apie ab- 

surdiškas pseudomorfizmo atmainas. Taip pat neturime 
galvoje įvairių politinių judėjimų ir socialinių pranašys- 
čių, kurių mitologinę struktūrą ir religinį fanatizmą įžiū- 
rėti nesunku. Tenkindamiesi vienu pavyzdžiu prisimin- 
kime tiktai mitologinę komunizmo struktūrą bei jo es- 
chatologinę prasmę. Marxas perima ir pratęsia vieną iš 
didžiųjų Azijos ir Viduržemio jūros pasaulio eschatolo- 
ginių mitų, būtent: teisiojo („išrinktojo“, „pateptojo“, „ne- 
kaltojo“, „pasiuntinio“; mūsų dienomis — proletariato), 
kurio kančioms lemta pakeisti ontologinį pasaulio statu- 
są, išganytojišką vaidmenį. Iš tikrųjų, Marxo beklasė vi- 
suomenė ir iš to išplaukiantis istorinių prieštaravimų iš- 
nykimas visiškai atitinka mitą apie Aukso Amžių, kuris, 
pasak įvairių tradicijų, yra būdingas istorijos pradžiai ir 
pabaigai. Marxas šį Zila mitą praturtino mesijine judėjiš- 
kosios krikščionybės ideologija: viena vertus, tai proleta- 
riatui priskiriama pranašo išganytojo užduotis; kita ver- 
tus, lemtinga gėrio ir blogio kova, kurią nesunku suly- 
ginti su apokaliptiniu Kristaus ir Antikristo konfliktu, pa- 
sibaigiančiu galutine Kristaus pergale. Reikšminga, jog 
Marxas pasisaviną ir eschatologinį judėjiškosios krikščio- 
nybės tikėjimą absoliučia istorijos pabaiga; tuo jis skiriasi 
nuo kitų istoristinių pažiūrų filosofų (pavyzdžiui, nuo 
Croce's ir Ortega'os y Gasseto), kurių įsitikinimu, istori- 
jos prieštaravimai yra neatsiejami nuo Žmogaus prigim- 
ties ir jų niekada neįmanoma visiškai įveikti. 

Bet užmaskuotą ir iškraipytą religinę elgseną aptin- 
kame ne tik „smulkiosiose religijose“ arba politinėse 
mistifikacijose: ji būdinga ir kai kuriems judėjimams, ku- 
rie nuoširdžiai skelbiasi esą pasaulietiški, netgi antireli- 
giniai. Antai tokiuose judėjimuose kaip nudizmas arba 
judėjimuose už absoliučią lytinę laisvę galima įžiūrėti 
„rojaus ilgesio“ pėdsakus, norą sugrįžti atgal į rojaus 
būklę, buvusią prieš Žmogaus nuopuolį, kai dar nebu- 

vo nuodėmės ir nebuvo atotrūkio tarp kūniškos ir dva- 
sinės palaimos. 

Įdomu taip pat pažymėti, kiek daug įšventinamųjų 
scenarijų išlieka mūsų dienų nereligingo Žmogaus veiks- 
muose ir poelgiuose. Žinoma, paliekame nuošalyje tas 
situacijas, kuriose išlieka, nors ir degradavęs, koks nors 
įšventinimo tipas: pavyzdžiui, karas ir pirmiausia indi- 
vidualios kautynės (ypač lakūnų), žygdarbiai, kurie ta- 
patintini su tradiciniais karių įšventinimais, net jei mūsų 
dienomis kovotojai ir nesuvokia gilios šių „išbandymų“ 
prasmės ir nemato jokios įšventinimo naudos. Bet netgi 
kai kurie grynai šiuolaikiniai metodai, tokie kaip psicho- 
analizė, dar išsaugo įšventinimo metmenis. Pacientas ra- 
ginamas kuo giliau pasinerti į save, atgaivinti savo pra- 
eitį, iš naujo išgyventi savo traumas, ir Žiūrint formaliai 
ši pavojinga operacija primena įšventinamąjį nužengimą 
į „pragarą“, pas šmėklas, ir kovas su „pabaisomis“. Pa- 
našiai kaip įšventinamasis turi pergalingai išeiti iš šių 
išbandymų, „numirti“ ir „prisikelti“, kad galėtų pasiekti 
visiškai atsakingą ir dvasinėms vertybėms atvirą būtį, 
taip ir mūsų dienų psichoanalitiko pacientas turi drąsiai 
stoti prieš savo „pasąmonę“, kurioje apstu šmėklų ir pa- 
baisų, kad susigrąžintų sveikatą, psichinę pilnatvę ir kul- 
tūrinių vertybių pasaulį. 

Bet įšventinimas yra taip glaudžiai susijęs su Zmo- 
gaus gyvenimo būdu, jog daugybė šiuolaikinio žmogaus 
poelgių ir veiksmų vis dar kartoja įšventinimo scenari- 
jus. Dažnai „kova dėl būvio“, „išbandymai“ ir „sunku- 
mai“, trukdantys žmogaus pašaukimui arba karjerai, tam 
tikra prasme atkartoja įšventinimo išbandymus: juk tik 
patirdamas gaunamus „smūgius“, „skausmus“ ir mora- 
lines ar net fizines „kančias“ jaunuolis „išbando“ save, 
pažįsta savo galimybes, įvertina savo jėgas ir galų gale 
tampa pats savimi, dvasiškai suauga ir pasidaro pajėgus 

kurti (be abejo, kalbame apie tokį dvasingumą, kaip jis 
yra suprantamas šiandienos pasaulyje). Juk visas žmo- 
gaus gyvenimas susideda iš virtinės išbandymų, iš besi- 
kartojančios „mirties“ ir „prisikėlimo“ patirties. Štai ko- 
dėl religiniu požiūriu būtis yra pagrįsta įšventinimų; būtų 
beveik galima sakyti, kad pati žmogaus būtis tiek, kiek 
ji įgyvendinama, yra įšventinimas. 

Taigi didžiumą „nereligingųjų“ Žmonių vis dar vei- 
kia pseudoreligijos ir išsigimusios mitologijos. Tai visai 
neturi mūsų stebinti, nes jau matėme, kad pasaulietiška- 
sis žmogus yra homo religiosus palikuonis ir negali sunai- 
kinti nuosavos istorijos, t. y. savo religinių protėvių po- 
elgių, kurie jį padarė tokį, koks jis yra šiandien. Juo la- 
biau kad didžiają dalį būties maitina impulsai, kylantys 
iš jo esybės gelmių, iš tų sričių, kurios vadinamos pasą- 
mone. Perdėm racionalus žmogus yra abstrakcija; tikro- 
vėje jis niekada nesutinkamas. Kiekvieną Žmogų sudaro 
jo sąmoninga veikla ir iracionalūs išgyvenimai. Bet pa- 
sąmonės turinys ir struktūra nuostabiai primena mitolo- 
ginius įvaizdžius ir figūras. Tai nereiškia, kad mitai yra 
pasąmonės „produktas“, nes pati mito esmė yra ta, kad 
jis atsiskleidžia kaip mitas, kad jis skelbia, jog kažkas reiš- 
kiasi kaip pavyzdys. Mitas yra „pasąmonės“ produktas tiek 
pat, kiek Ponia Bovary yra svetimavimo produktas. 

Tačiau pasąmonės turinys ir struktūra yra neatmena- 
mos senovės egzistencinių situacijų, visų pirma kritinių, 
padarinys, ir užtat pasąmonei būdinga tam tikra religi- 
nė aura. Kiekviena egzistencinė krizė iš naujo priverčia 
suabejoti tiek pasaulio realybe, tiek žmogaus buvimu 
pasaulyje: taigi egzistencinė krizė yra „religinio“ pobū- 
džio, nes archainėse kultūros pakopose būtis susilieja su 
šventybe. Kaip jau matėme, pasaulis yra pagrįstas šven- 
tybės pažinimu, ir netgi pati primityviausia religija pir- 
miausia yra ontologija. Kitaip sakant, kadangi pasąmo- 

nė yra nesuskaičiuojamų egzistencinių išgyvenimų pa- 
darinys, ji negali nebūti panaši į įvairias religines visa- 
tas. Juk religija yra pavyzdinis bet kokios egzistencinės 
krizės sprendimas ne vien todėl, kad ji reiškia begalinę 
kartotę, bet taip pat ir todėl, kad ji laikoma esanti trans- 
cendentinės kilmės ir, vadinasi, vertinama kaip apreiški- 
mas, gautas iš kito, aukštesniojo (trans-hiumain) pasaulio. 
Religinis sprendimas ne tiktai išsprendžia krizę, bet kar- 
tu daro būtį „atvirą“ vertybėms, kurios, būdamos jau ne- 
be atsitiktinės ir privačios, leidžia Žmogui peržengti as- 
menines situacijas ir galų gale pasiekti dvasinį pasaulį. 

Ne mūsų reikalas smulkiai aptarinėti visus padarinius, 
kylančius iš šio pasąmonės turinio ir struktūros bei reli- 
ginių vertybių sąryšio. Mums reikėjo apie jį užsiminti 
tik kad parodytume, kokia prasme net nuoširdžiai nere- 
ligingas žmogus savo esybės gelmėse vis dar palaiko re- 
ligiškai orientuotą elgesį. Bet šiuolaikinio Žmogaus „pri- 
vatūs mitai“, jo svajonės, sapnai, fantazijos ir t. t. nepa- 
siekia ontologinio mitų lygmens dėl to, kad jų neišgyve- 
na visas žniogus ir nepaverčia privačios situacijos pavyz- 
dine situacija. Lygiai kaip šiuolaikinio žmogaus būgšta- 
vimai, taip ir jo sapnų bei fantazijų išgyvenimai, nors 
formaliai žiūrint yra „religinio pobūdžio“, nesudaro pa- 
saulėžiūros, kaip homo religiosus išgyvenimai, ir nėra el- 
gesio pagrindas. Vienas pavyzdys mums padės susigau- 
dyti, koks yra šiųdviejų patirties kategorijų skirtumas. 
Nesąmoninga šiuolaikinio žmogaus veikla be paliovos 
jam teikia aibes simbolių, ir kiekvienas iš jų turi perduo- 
ti tam tikrą teikinį, atlikti tam tikrą užduotį, kad būtų 
užtikrinta arba atkurta dvasinė pusiausvyra. Kaip jau ma- 
tėme, simbolis ne tik daro pasaulį „atvirą“, bet ir pade- 
da religingam Žmogui pasiekti tai, kas visuotina. Simbo- 
lių dėka žmogus išsiveržia iš atskiro Žmogaus situacijos 
ir „atsiveria“ tam, kas bendra ir visuotina. Simboliai pa- 

žadina individualią patirtį ir paverčia ją dvasiniu aktu, 
metafizine pasaulėvoka. Stebėdamas bet kokį medį — Pa- 
saulio Medžio simbolį ir kosminės gyvybės atvaizdą — 
senovinių bendruomenių Žmogus sugeba pasiekti aukš- 
čiausią dvasingumą: perprasdamas simbolį jis įgali išgy- 
venti tai, kas visuotina. Religinė pasaulėžiūra ir jai būdin- 
ga ideologija leidžia jam vaisingai pasinaudoti savo in- 
dividualia patirtimi ir „atsiverti“ tam, kas visuotina. Me- 
džio vaizdas yra dar gana dažnas šiuolaikinio nereligin- 
go Žmogaus vaizdinių pasaulyje: jis yra šifras jo vidinio 
pasaulio, jo dramos, kuri rutuliojasi jo pasąmonėje ir ku- 
ri turi reikšmės visam jo dvasiniam-protiniam gyveni- 
mui, jo būčiai. Bet kadangi medžio simbolis pažadina ne 
visą Žmogaus sąmonę „atverdamas“ ją tam, kas visuoti- 
na, negalima sakyti, kad jis iki galo atlieka savo vaidme- 
nį. Jis tik iš dalies „išgelbsti“ žmogų iš jo individualios 
situacijos, leisdamas jam, pavyzdžiui, įveikti vidinę kri- 
zę ir atgauti laikinai pašlijusią dvasinę pusiausvyrą, bet 
dar nepakylėja jo į dvasingumą, nepajėgia jam atskleisti 
jokios realybės struktūros. 

Šio pavyzdžio, mums atrodo, pakanka norint paro- 
dyti, kokia prasme pasąmonės veikla vis dar teikia peną 
ir pagalbą nereligingam šiuolaikinių visuomenių Zmo- 
gui, taip ir neatvesdama prie grynai religinės patirties ir 
pasaulėvokos. Pasąmonė jam teikia jo nuosavos būties 
sunkumų sprendimus ir ta prasme atlieka religijos vaid- 
menį, nes prieš padarydama gyvenimą pajėgų kurti ver- 
tybes religija užtikrina jo pilnatvę. Tam tikra prasme būtų 
galima sakyti, kad tų šiuolaikinių žmonių, kurie skelbia- 
si esą nereligingi, religija ir mitologija „pasislėpė“ jų pa- 
sąmonės tamsybėse, — o tai reiškia taip pat, kad gali- 
mybė sugrįžti prie religinės gyvenimo patirties vis dar 
slypi tokių Žmonių esybės gelmėse. Judėjiškosios krikš- 
čionybės požiūriu galima būtų taip pat pasakyti, kad ne- 

religingumas yra tolygus naujam Žmogaus „nuopuoliui“, 
kad nereligingas Žmogus yra praradęs gebėjimą sąmo- 
ningai išgyventi religiją ir, vadinasi, ją suprasti ir jos lai- 
kytis, bet savo esybės gelmėse jis vis dar saugo jos atmi- 
nimą, kaip ir po pirmojo „nuopuolio“ jo protėvis, pir- 
masis žmogus, Adomas, kad ir dvasiškai apakintas, iš- 
laikė pakankamai proto, kuris leido jam rasti pasaulyje 
regimus Dievo pėdsakus. Po pirmojo „nuopuolio“ reli- 
gingumas nusirito į nebesusigaudančios sąmonės (cons- 
cience décliréé) pakopą; po antrojo jis nusirito dar žemiau, 
į pasąmonės pragarme: jis buvo „užmirštas“. Cia pasi- 
baigia religijų istoriko samprotavimai. Čia savo ruožtu 
prasideda filosofų, psichologų, netgi teologų problema- 
tika. 

